গোপনে আপনার ফোনের ভিডিও ও স্ক্রিনশট নিচ্ছে অ্যাপ! - ক্রাইম রিপোর্টার ২৪.কম\nবিজ্ঞান ও প্রযুক্তি ১১ ফেব্রুয়ারি ২০১৯ | জান্নাতুল ফেরদৌস মেহরিন\nস্মার্টফোনের ক্যামেরা চালু করে গোপনে ব্যবহারকারীদের আশপাশের ভিডিও ধারণের পাশাপাশি স্ক্রিনশটও নিতে পারে বিভিন্ন অ্যাপ।খবর ক্রাইম রিপোর্টার ২৪.কমের।\nশুধু তা-ই নয়, এসব ছবি ও ভিডিও ব্যবহারকারীদের অজান্তেই তৃতীয়পক্ষের বিভিন্ন অ্যাপ নির্মাতাদের সার্ভারে পাঠিয়ে থাকে।\nসম্প্রতি বিষয়টি জানতে পেরে নিজেদের অ্যাপস্টোরে থাকা এ ধরনের বেশ কিছু অ্যাপ চিহ্নিত করেছে অ্যাপল। পাশাপাশি অ্যাপগুলোর নির্মাতাদের দ্রুত কোড পরিবর্তনের মাধ্যমে অ্যাপের নজরদারি ক্ষমতা বন্ধ করতে বলেছে। নির্দেশমতো কাজ না করলে অ্যাপস্টোর থেকে অ্যাপগুলো মুছে ফেলার হুমকিও দিয়েছে প্রতিষ্ঠানটি।\nখবর ক্রাইম রিপোর্টার ২৪.কমের। সূত্র: ডেইলিমেইল\nhttp://crimereporter24.com/%e0%a6%97%e0%a7%8b%e0%a6%aa%e0%a6%a8%e0%a7%87-%e0%a6%86%e0%a6%aa%e0%a6%a8%e0%a6%be%e0%a6%b0-%e0%a6%ab%e0%a7%8b%e0%a6%a8%e0%a7%87%e0%a6%b0-%e0%a6%ad%e0%a6%bf%e0%a6%a1%e0%a6%bf%e0%a6%93-%e0%a6%93/http://crimereporter24.com/wp-content/uploads/2019/02/78.jpghttp://crimereporter24.com/wp-content/uploads/2019/02/78-300x300.jpg ২০১৯-০২-১১T১২:০৪:১১+০০:০০ জান্নাতুল ফেরদৌস মেহরিনবিজ্ঞান ও প্রযুক্তি\nতথ্য ও প্রযুক্তি প্রতিবেদক। স্মার্টফোনের ক্যামেরা চালু করে গোপনে ব্যবহারকারীদের আশপাশের ভিডিও ধারণের পাশাপাশি স্ক্রিনশটও নিতে পারে বিভিন্ন অ্যাপ।খবর ক্রাইম রিপোর্টার ২৪.কমের। শুধু তা-ই নয়, এসব ছবি ও ভিডিও ব্যবহারকারীদের অজান্তেই তৃতীয়পক্ষের বিভিন্ন অ্যাপ নির্মাতাদের সার্ভারে পাঠিয়ে থাকে। এসব অ্যাপের প্রায় অর্ধেকই ইনস্টলের আগে ব্যবহারকারীদের কাছ থেকে...\n«পরের খবর রোগীর পেটে কাঁচি রেখেই পেট সেলাই করলেন চিকিৎসক!\nটিএসসিতে ‘আমার ভাষার চলচ্চিত্র’ উৎসব শুরু আগের খবর»


Covid toes: Know the symptoms, causes, prevention, treatment, Lifestyle News: কোভিডের থাবা এবার পায়ের পাতায়? জানুন বিশদ তথ্য\nএর লক্ষণ আর প্রতিকার-ই বা কী?\nJuly 29, 2021 7:17:05 pm\nকোভিডের থাবা এবার পায়ের পাতায়?\nকোভিডের থাবা এবার পায়ের পাতায়? নির্দিষ্ট কারণ ও চিকিৎসা জানতে পরীক্ষা-নিরীক্ষা চালাচ্ছেন গবেষকরা। এখনও পর্যন্ত আশানুরূপ কোন ফল পাওয়া যায়নি।\nবর্তমান সময়ে কোভিড নানাভাবে আমাদের জীবনের উপর প্রভাব ফেলেছে। শরীরে প্রবেশের সঙ্গে সঙ্গে আমাদের সমস্ত অর্গানকে ক্ষতিগ্রস্ত করছে এই করোনা। কোভিডের বিভিন্ন প্রভাবের মধ্যে এখন আবার শোনা যাচ্ছে ‘কোভিড টো’-এর কথা। এটি আর কিছুই নয়, পায়ের বুড়ো আঙুল এবং তার আশেপাশের আঙুলে আলসার বা নেক্রোসিস জাতীয় একটি রোগ। কিন্তু এখন এটিই চিকিৎসকদের চিন্তার কারণ হয়ে দাঁড়িয়েছে।\nসম্প্রতি বিবিসি স্কটল্যান্ডস্ ‘দ্য নাইন’ তাদের একটি রিপোর্টে জানিয়েছে, স্কটল্যান্ডের এক কিশোরী এই অসুখের শিকার। বিগত নয় মাস ধরে তার পায়ের অবস্থা এমনই হয়ে রয়েছে যে সে জুতো পরতে পারছে না। কিশোরী তাদের জানিয়েছেন,”আমার পা ফুলে গিয়ে তাতে ফোস্কা পড়েছে। পায়ের আঙুলের রঙ ক্রমশই গোলাপি থেকে বেগুনি হয়ে উঠছে।” এমনকি তিনি এও জানিয়েছেন যে, সেইসব ক্ষতিগ্রস্ত আঙুলের তলায় মাংস পিন্ডের বৃদ্ধি হয়েছে। যার ফলে তিনি দীর্ঘক্ষণ দাঁড়িয়ে থাকতে পারছেন না।\n[আরও পড়ুন: ‘এ স্বাদের ভাগ হবে না!’, দেশে ফিরেই মন্ত্রীর সঙ্গে পিৎজায় কামড় চানুর]\nনিউজ মেডিক্যাল.নেট-এর বক্তব্য অনুযায়ী, কোভিড-টো একইসঙ্গে পায়ের পাতায় ও আঙুলে হতে পারে। সাধারণত এটি পায়ের পাতা থেকেই শুরু হয়। পায়ের কোনও আঙুল বা পাতার কোনও অংশে এই ভাইরাস জন্ম নেয়। উজ্জ্বল লাল রঙ থেকে ধীরে ধীরে বেগুনি রঙের হয়ে গিয়ে তারপর আস্তে আস্তে পায়ের সব অংশে ছড়িয়ে পড়ে।\nউজালা সিগ্নাস গ্রুপ অফ হসপিটাল এর প্রতিষ্ঠাতা-ডিরেক্টর, ডাক্তার শুচীন বাজাজ ইন্ডিয়ান এক্সপ্রেস কে জানিয়েছেন,”কোভিডের সাম্প্রতিক লক্ষণ হিসেবে এই কোভিড-টো চিহ্নিত হয়েছে। এটি ১০ থেকে ১৪ দিন বা বেশ কিছু মাস পর্যন্ত থাকতে পারে। এই রোগে পায়ের আঙুলের রঙ পরিবর্তন হয়ে গিয়ে চুলকানি হতে পারে তবে সাধারণত কোনও ব্যথার অনুভব থাকে না। তবে কখনও কখনও পরিস্থিতি এমনই হতে পারে যে আপনার পক্ষে জুতো পরাও সম্ভব হবে না।”\nকেন হয় এই রোগ? কী এর লক্ষণ আর প্রতিকার-ই বা কী? আসুন জেনে নেওয়া যাক।\nকোভিড টো-এর কারণ-\nকোভিড টো-এর কারণ হিসেবে নির্দিষ্ট কোন তথ্য এখনও সামনে আসেনি। কী কারণে এই রোগ হচ্ছে এবং কাদের মধ্যে এর প্রভাব বেশী সেই কারণ এখনও স্পষ্ট নয়। নিউজ-মেডিকেল.নেট-এর রিপোর্ট অনুযায়ী, কোভিড টো-এ আক্রান্তদের বেশীরভাগের মধ্যে আর কোন লক্ষণ তেমন ভাবে পরিলক্ষিত হচ্ছে না। কমবয়সিদের ক্ষেত্রে হাল্কা জ্বর বা সর্দির কিছু লক্ষণ দেখা যাচ্ছে।\nআবার কোলভিরাস এর রিপোর্টে বলা হচ্ছে যে, কমবয়সিদের ক্ষেত্রে কোভিডের বিরুদ্ধে স্বাভাবিক অনাক্রম্যতা(রোগ প্রতিরোধ ক্ষমতা)-র ফলে ছোট ছোট রক্তজালিকা অভিযোজিত হয়ে পায়ের পাতায় এরকম সংক্রমণ ঘটায়।\nমেডিকেলনিউজটুডে.কম এর বক্তব্য অনুযায়ী, গবেষণার অন্য একটি ধারা বলছে আমাদের পরিবর্তিত জীবনযাত্রা-ই এই রোগের কারণ, এরসঙ্গে কোভিডের কোন সম্পর্ক নেই। লকডাউনের কারণে মানুষ গৃহবন্দী। তার স্বাভাবিক কাজকর্ম সবই ব্যহত। একইভাবে বসে থাকা, কর্মহীনতা, খালি পায়ে হাটাচলা করা এই রোগের কারণ।\nএই রোগের লক্ষণ\nবেশীরভাগ লোকের ক্ষেত্রে কোভিড-টো এর কারণে কোনও ব্যথা না থাকলেও পা-এর আঙুলের রঙ পরিবর্তন সকলের ক্ষেত্রেই লক্ষণীয়। গুরগাঁও এর পারস হসপিটাল এর সিনিয়ার ডার্মাটোলজিস্ট ডাক্তার নন্দিনী বড়ুয়া বলছেন, অনেকের ক্ষেত্রেই এই রোগে পায়ে চুলকানি, ফোসকা ও ব্যথা লক্ষ করা যাচ্ছে। আবার অনেকের ক্ষেত্রে পায়ের তলায় পুঁজ তৈরি হচ্ছে। কাজেই এই সকল কিছুকেই আমাদের কোভিড টো-এর লক্ষণ বলে ধরে নিতে হবে।\n[আরও পড়ুন: হেঁশেলের এই পাঁচ ভেষজের এত গুণ! আগে জানতেন?]\nএই রোগের চিকিৎসা সম্পর্কে প্রমাণিত কোন তথ্য নেই। এর লক্ষণ এবং কাদের মধ্যে এই রোগ হচ্ছে সেই বিষয়েও কোন তথ্য ডাক্তারদের কাছে নেই। এমতাবস্থায় ডাক্তার নন্দিনী বড়ুয়ার মতে,”এই রোগের নির্দিষ্ট কোন চিকিৎসা নেই। ব্যথা বা চুলকানি দূর করতে ক্ষতিগ্রস্ত অংশে হাইড্রোকোটিসন ক্রিম ব্যবহার করা যেতে পারে। তবে তাতে কাজ না হলে বা সমস্যা বেড়ে গেলে দ্রুত বিশেষজ্ঞ চিকিৎসকের পরামর্শ নেওয়া প্রয়োজন।”\nCovid CrisisCovid toesCOVID-19lifestyle\nWeb Title: Covid toes know the symptoms causes prevention treatment


3:50 pm 18 May, 2016\nকলকাতাকে লোকে জানে তার উষ্ণ অভ্যর্থনার জন্য। সেই কারণেই তো কলকাতাকে বলা হয় “পূর্বের প্যারিস”। ভারতের বাকি শহরের তুলনায় কলকাতার একটা আলাদাই ঐশ্বর্য আছে। কলকাতার সংস্কৃতি, খাবার, মন্দির, ক্যাথিড্রালস, স্তম্ভ, বাজার – সবেতেই যেন একটা পুরনো দিনের গন্ধ লেগে।\nকলকাতা ভারতের বৃহত্তম মেট্রো শহরের মধ্যে একটা এবং অত্যন্ত জনবহূল, কিন্তু সেটাই তো আমাদেরকে আরো বেশী করে কারণ দেয় কলকাতায় এসে এই সব জিনিসে মেতে তার মজা উপভোগ করতে। এইখানে ১৫টা সেইরকম জিনিসের একটা তালিকা দেওয়া হলো যা কলকাতায় আসলে অবশ্যই করা উচিত।\n1. মার্বেল প্রাসাদের চাকচিক্য দেখে নিজেকে মুগ্ধ করা।\n১৮৩৫-এ রাজা রাজেন্দ্র মল্লিকের দ্বারা তৈরী মার্বেল প্যালেস কলকাতার সর্বাধিক আকর্ষনীয় স্মৃতিস্তম্ভর মধ্যে থেকে একটা। প্যালেসটি ১০০র চেয়েও বেশী রকমের মার্বেল দিয়ে তৈরী আর ব্রিটিশ রাজ কালের বিভিন্ন ধরনের উত্কৃষ্ট পূরাতন জিনিসপত্র আর আসবাবপত্র এইখানে রাখা আছে।\n2. ভিক্টোরিয়া মেমোরিয়ালের সামনে বসে গানের তালে নাচতে থাকা ফোয়ারা দেখা।\nপ্রত্যেক সন্ধ্যাবেলা ৭টার সময় যখন গানের তালে ঝরনা গুলো নেচে ওঠে, তখন গোটা ভিক্টোরিয়া মেমোরিয়ালে আলো ও সুরের মেলবন্ধনে এক অপরূপ দৃশ্য ফুটে ওঠে।\n3. অসাধারণ সাইন্স সিটিতে ঘুরতে যাওয়া।\nকলকাতায় ভারতের সব থেকে বড় সাইন্স সিটি অবস্থিত যেইখানে অনেক লোভনীয় জিনিস আছে যেমন স্পেস ওডেসি, ডায়নামোশন, ডায়নোসরাসের মূর্তি দিয়ে তৈরী কৃত্রিম গুহা এবং জীবন বিজ্ঞানের জন্য সংগ্রহিত জায়গা, সাইন্স পার্ক, টয় ট্রেন এবং রোপওয়ে।\n4. নিক্কো পার্ক-এ ঘুরে বেড়ানো।\nকলকাতার ডিস্নি ল্যান্ড হিসাবে বিখ্যাত নিক্কো পার্ক, এইখানে সকলের জন্যই কিছু না কিছু আছে। প্রচুর আনন্দদায়ক যান, একটা সুন্দর লেক এবং একটি বিরাট খাদ্যশালা, আপনি অনায়াসে এখানে সারাটাদিন কাটিয়ে দিতে পারবেন।\n5. বিখ্যাত সল্টলেকে নৌকা ভ্রমণ করা।\nমূল শহর থেকে মাত্র ১২ কিলোমিটার দূরে, স্বপরিবারে বনভোজন করার মত উপযুক্ত জায়গা সল্টলেকে। ৪০০ একরের বেশি জায়গা নিয়ে তৈরী এই লেকেতে বিভিন্ন ধরনের নৌকা ভ্রমনের ব্যবস্থা আছে যা এইটাকে পরিবার বা বন্ধুবান্ধবের সাথে ঘুরে আসার মত উপযুক্ত স্থান করে তুলেছে।\n6. কলকাতায় ইন্ডিয়ান বোটানিক্যাল গার্ডেনকে ভালো করে জানা।\nকলকাতার বিভিন্ন প্রত্নতাত্ত্বিক মিনার দেখতে-দেখতে যদি বিরক্ত হয়ে যান, তাহলে শান্তিপূর্ণ ভাবে ইন্ডিয়ান বোটানিক্যাল গার্ডেনে ঢূ মেরে আসা যায় বটে। এই জায়গাটি যেন এক প্রাকৃতিক বিশ্বকোষ পৃথিবীর সব ধরনের গাছ, পাতা আর ফুলের।\n7. ইঁদুরের কলোনী তে ঘুরে আসা।\nকেননা ইঁদুরকে গনেশ ঠাকুরের বাহন বলে মনে করা হয়ে, তাই ইঁদুরদের এই কলোনিটা তাদের জন্য সংরক্ষণ করা একটি পার্ক। লোকেরা এইখানে এসে খোলাখুলি ভাবে ইঁদুরদের খাওয়ায়, আর ইঁদুরদের কাছে যেন এটা এক বনভোজন-এর জায়গা।\n8. নিউ মার্কেটের সেই বিখ্যাত দরকষাকষি।\nঐতিহাসিক লিন্ডসে স্ট্রিটে অবস্থিত, নিউ মার্কেট একটি জনপ্রিয় বাজার যেইখানে সকলের জন্যই কিছু না কিছু আছে। বাজারটি প্রকান্ড এবং বিভিন্ন ধরনের জনপ্রিয় খাবারের, গয়নার আর জামাকাপড়ের দোকান আছে এইখানে।\n9. বড় বাজারে কেনাকাটা।\nকলকাতার চাঁদনী চক হিসাকে বিখ্যাত, বড় বাজারে সব চাহিদার অবসান হয়। তাছাড়া, বাজারের দাম গুলোও ঠিকঠাক এবং রকমারি জিনিস থেকে পছন্দ করা যায়।\n10. এশিয়ান খাবার খেয়ে তৃপ্ত কন্ঠে বলুন ওহ! ক্যালকাটা।\nবাংলার বিভিন্ন রকমের লোভনীয় খাওয়ারের স্বাদ পেতে হলে ওহ! ক্যালকাটার থেকে ভালো জায়গা আর হয় না। ধনী বাঙালিরা এইখানকার সাবেকি পরিবেশ পছন্দ করেন।\n11. কলকাতায় মেক্সিকান আর ইতালীয় স্বাদ চাকন করা।\nপৃথিবীর সব রকমের মুখরোচক স্বাদ আপনি কলকাতায় উপভোগ করতে পারেন। কিন্তু সব থেকে ভালো মেক্সিকান আর ইতালিয়ান খাবারের স্বাদ আপনি যথাক্রমে আমিগোস আর ফায়ার এন্ড আইস-এ পেতে বাধ্য।\n12. সাউথ পার্ক স্ট্রিট-এর কবর স্থানে কিচ্ছু ক্ষণ শান্তিতে হাঁটা।\nআশ্চর্যজনক ভাবে, কলকাতা শহরে শান্তি খুঁজতে হলে, একবার দক্ষিণ কলকাতায় গিয়ে দক্ষিণ পার্ক স্ট্রীটের কবর স্থানে ঘুরে আসতে হয়। এই শান্ত জায়গায় আপনি একবার পরিক্রমণ করলে আপনার মন দীর্ঘক্ষণের জন্য প্রশান্ত থাকবে।\n13. ভক্তিভরে দক্ষিনেশ্বরের কালী মন্দির ঘুরে আসা।\nবিখ্যাত হুগলি নদীর উল্টো দিকে অধিষ্ঠিত অতি বিখ্যাত দক্ষিনেশ্বরের মন্দির যা সব ধরনের হিন্দু সমাজের মধ্যে তাত্পর্যপূর্ণ। তাই কলকাতা থাকা কালীন এইখানে একবার ঘুরে আসা উচিত।\n14. কলকাতার মুখরোচক স্বাদ ভোগ করা।\nকলকাতায় যেইখানেই যান না কেনো, কোনো এক মুখরোচক খাবারের দোকানে দাড়াতে আপনি বাধ্য। টুকটাক স্নাক্স খাবারই বলুন কি হিমশীতল রাবড়ি কি লস্যি, ভারতের সব ধরণের স্বাদই আপনি পাবেন এই শহর কলকাতায়।\n15. সুন্দরবনে অভয়ারন্যে যাওয়া।\nইন্ডিয়ানা বাঘকে চোখের সামনে খেলতে দেখার জন্যে সুন্দরবনের চেয়ে ভালো জায়গা পাওয়া সত্যই সম্ভব না। তাই যদি কিছু দুঃসাহসিক কাজ করতে আর প্রাকৃতিক সৌন্দর্য দেখতে যদি ইচ্ছে করে তাহলে কয়েক দিনের জন্যে সুন্দরবন যাওয়াটা অতি জরুরি।


সবুজ হারিয়ে যাচ্ছে বাংলাদেশের উত্তরাঞ্চল থেকে | সমাজ সংস্কৃতি | DW | 08.10.2010\nসবুজ হারিয়ে যাচ্ছে বাংলাদেশের উত্তরাঞ্চল থেকে\nজলবায়ু পরিবর্তনের প্রভাব পড়তে শুরু করেছে বাংলাদেশের উত্তরাঞ্চলের জেলাগুলোতে৷ সবুজ হারিয়ে যেতে বসেছে সেখানে৷ কেন এমন হলো?\nএকদিকে তীব্র তাপপ্রবাহ অন্যদিকে অতিবৃষ্টিতে উত্তরাঞ্চলের প্রকৃতি এখন বিপর্যস্ত\nউত্তরাঞ্চলের জেলাগুলোতে এখন মাঝে মধ্যেই থাকে দেশের সর্বোচ্চ আর সর্বনিম্ন তাপমাত্রা৷ সেই সঙ্গে বৃষ্টিপাতও দেশের অন্যান্য অঞ্চলের তুলনায় গেছে কমে৷ তীব্র তাপপ্রবাহ ও কম বৃষ্টিপাতের কারণে জনমনে একটি প্রশ্নই ঘুরে-ফিরে আসছে, আর তা হলো বাংলাদেশের উত্তরাঞ্চলে কি মরুকরণ শুরু হয়ে গেছে?\nএকটা সময় উত্তরের জেলাগুলোতে ছিল ঘন বন৷ ছিল সবুজের খেলা৷ নদী বয়ে যেতো আপন মনে৷ সেই নদীগুলোর অনেকগুলোই এখন প্রাণহীন৷ তারপরেও সেখানকার মানুষ স্বপ্ন দেখছেন সুন্দর এক আবাসভূমির৷ রাজশাহী বিশ্ববিদ্যালয়ের করা এক সমীক্ষা প্রতিবেদনে বিগত প্রায় ৫০ বছরের তথ্য-উপাত্ত বিশ্লেষণ করে দেখা গেছে নানা তথ্য৷ সেগুলো প্রমাণ করছে শুকিয়ে খাক হতে থাকা উত্তরের জনপদের ভিন্ন চিত্র৷ জলবায়ুর অন্যতম গুরুত্বপূর্ণ উপাদান তাপমাত্রা৷ ১৯৬২ সালে রাজশাহীতে জানুয়ারি মাসে গড় সর্বনিম্ন তাপমাত্রা ছিল ১০.৫ ডিগ্রি সেলসিয়াস৷ অন্যদিকে ২০০১-০৫ সালের এপ্রিলের গড় সর্বোচ্চ তাপমাত্রা ৩৫.৯ ডিগ্রি সেলসিয়াস৷ সামান্য বৃদ্ধি ঘটেছে৷\nআগেই বলছিলাম নদীর কথা৷ বিভিন্ন স্থানে দেখা দিয়েছে নদী ভাঙন৷ আর এই ভাঙনের কবলে পড়ছেন সিরাজগঞ্জের হাসিনা বেগম৷ জানালেন, নদী ভাঙন তীব্র থেকে তীব্র হচ্ছে৷ এই নদীই কেড়ে নিচ্ছে তাদের সহায় সম্বল৷ নদী যদি কেড়ে নেয় তাদের সব কিছু তাহলে আর কিছুই রইলো না৷ হয়তো সব হারিয়ে তারা হয়ে যাবেন নিঃস্ব৷\nহাসিনা বেগমের গ্রামের অধিকাংশ হারিয়ে গেছে নদীতে৷ অনেকে হয়েছে বাস্তুচ্যুত৷ এক কথায় যাদের বলা হয় জলবায়ু শরণার্থী৷ তবুও তারা স্বপ্ন দেখছেন৷ কিছু বেসরকারি সংগঠন এই সকল মানুষকে দিচ্ছে সহায়তা৷ হাসিনা বেগমের কথায়, ‘‘সহযোগিতা পেয়ে হয়তো আমরা একটু নিজ পায়ে দাঁড়াতে পারবে৷ কিন্তু নদী যেভাবে ভূমি খেঁকো হয়ে পড়েছে তাতে আমরা চিন্তিত৷ তারপরেও নদী যদি থেমে যায়, শান্ত হয়, তাহলে আমাদের মুখে হাসি ফুটবে৷ আমার বাচ্চারা যেতে পারবে স্কুলে৷''\nভৌগোলিক অবস্থানের কারণে বাংলাদেশের উত্তরাঞ্চলে বছরের প্রায় অর্ধেক সময় মাঝে মধ্যেই শুষ্ক প্রায় অবস্থা বিরাজ করে৷ নিবিড় চাষাবাদের বিভিন্ন প্রক্রিয়ায় ভূমি অবক্ষয়ের মাধ্যমে মাটির উর্বরতা হারিয়ে মরুকরণের মতো ভয়াবহ অবস্থা সৃষ্টি হতে পারে, এ কথাও বলছেন বিশেষজ্ঞরা৷\nআজ তাই বাংলাদেশের অন্যান্য জেলার মতো উত্তরের জেলাগুলোতেও গড়ে উঠেছে দুর্যোগ মোকাবিলা কমিটি৷ গ্রাম পর্যায়ে এই সব কমিটির প্রধান করা হয়েছে নারীদের৷ এমনই একজন পাবনার মোসাম্মৎ হুরমতি৷ বাড়ির কাজের পাশাপাশি স্থানীয় এক এনজিওর হয়ে তিনি রাস্তাঘাট মেরামতের কাজ করেন৷ হুরমতির কথায়, এখন সজাগ থাকার সময় সকলের৷\nজলবায়ুর বিরূপ প্রভাবের কারণে বাংলাদেশের উত্তর-পশ্চিমাঞ্চলের শস্যভাণ্ডার হিসেবে খ্যাত বিশাল বরেন্দ্র অঞ্চলে আশঙ্কাজনক হারে বৃষ্টিপাতের পরিমাণ কমে গেছে৷ রাজশাহী, চাঁপাইনবাবগঞ্জ ও নওগাঁ জেলার ২৫টি উপজেলা নিয়ে গঠিত বিশাল বরেন্দ্র অঞ্চলে মাত্র পাঁচ বছরের ব্যবধানে বৃষ্টিপাত কমে গেছে হাজার মিলিমিটারেরও বেশি৷ ফলে মরুপ্রক্রিয়ার দিকে এগিয়ে যাওয়া বরেন্দ্র অঞ্চলে বর্ষার ভরা মৌসুমেও স্বাভাবিক বৃষ্টি না হওয়ায় সেচনির্ভর হয়ে পড়েছে চাষাবাদ৷ এক সময় বরেন্দ্র অঞ্চল ছিল পর্যাপ্ত গাছপালা ও ঝোপঝাড় সমৃদ্ধ৷ এগুলো এখন প্রায় নিঃশেষ৷ দিন দিন বিপর্যয়ের মুখে পড়ছে এ অঞ্চলের জীববৈচিত্র্য ও পরিবেশ৷ তাই এখনই সময় এই পরিবেশ, এই পৃথিবী, এই মানব সম্প্রদায়ের জন্য কিছু একটা করার৷\nকি-ওয়ার্ডস জলবায়ু, বাংলাদেশ, জেলা, আবহাওয়া, climate, bangladesh, weather


ট্রাম্পের দিনকাল ভালো যাচ্ছে না...-675693 | কালের কণ্ঠ | kalerkantho\nমার্কিন প্রেসিডেন্ট ডোনাল্ড ট্রাম্পের দিনকাল খুব একটা ভালো যাচ্ছে না ইদানীং। একের পর এক নারী কেলেঙ্কারির ঘটনা, যৌনকর্মীদের সঙ্গে সম্পর্ক এবং সেই সম্পর্ক ধামাচাপা দিতে তাদের অর্থ দেওয়া—এসব ঘটনা যেমন তাঁর ভাবমূর্তিকে নষ্ট করেছে, ঠিক তেমনি ২০১৬ সালের প্রেসিডেন্ট নির্বাচনে রাশিয়ার প্রভাব বিস্তারের ঘটনায় তাঁর জড়িত থাকার সম্ভাবনা তাঁকে বারবার বিতর্কিত করছে। তাঁর প্রশাসন থেকে একের পর এক তাঁর সহযোগীরা পদত্যাগ করছেন। মাইকেল কোহেন, যিনি ট্রাম্পের আইনজীবী ছিলেন, তিনি এখন নিউ ইয়র্কে বিচারের সম্মুখীন। তাঁর বিরুদ্ধে একাধিক অভিযোগ আনা হয়েছে। একটি ভিন্ন মামলায় তিনি দোষ স্বীকারোক্তিমূলক জবানবন্দি দিয়েছেন, যেখানে তিনি বলেছেন, তিনি ট্রাম্পের নির্দেশেই দুজন যৌনকর্মীকে অর্থ দিয়েছেন। ট্রাম্পের নির্বাচনী ম্যানেজার পল মানাফোর্টও বিচারের মুখোমুখি। ট্রাম্প এখন অভিশংসনেরও প্রায় মুখোমুখি। শিগগিরই হয়তো এটি হবে না। তবে সংবাদপত্রগুলো তাঁর বিরুদ্ধে লেগে আছে। দি ইকোনমিস্টের সর্বশেষ সংস্করণের কাভার স্টোরি ট্রাম্পকে নিয়ে—Above the law? তিনি কি আইনের ঊর্ধ্বে? আর ওয়াশিংটন পোস্টের কলামিস্ট মাইকেল গারসনের প্রবন্ধ ‘A Cancer on the presidency’ (২৩ আগস্ট)। সব মিলিয়ে একজন প্রেসিডেন্টকে নিয়ে অতীতে এমন আলোচনা হয়নি। প্রেসিডেন্ট ট্রাম্পের ব্যক্তিজীবনের এটা একটা কালো দিক। শুধু তা-ই নয়, একসময় যাঁদের তিনি ঘনিষ্ঠজন মনে করতেন, তাঁরাও একের পর এক তাঁকে ছেড়ে চলে যাচ্ছেন। এতে তিনি একরকম অসহায় হয়ে পড়েছেন। ট্রাম্পের জন্য একটা দুঃখজনক সংবাদ হচ্ছে, তিনি বড় সংবাদপত্রগুলোকে, বিশেষ করে নিউ ইয়র্ক টাইমস, ওয়াশিংটন পোস্ট কিংবা বোস্টন গ্লোবের মতো সংবাদপত্রগুলোকে তাঁর সমর্থনে আনতে পারেননি। প্রথম থেকেই এসব মূলধারার সংবাদপত্র ট্রাম্পের বিরোধিতা করে আসছিল। সম্প্রতি ১০০ মার্কিন সংবাদপত্র তাদের সম্পাদকীয় পাতায় ট্রাম্পের সংবাদপত্রের ওপর আক্রমণের নিন্দা জানিয়ে নিবন্ধ প্রকাশ করেছে। এর আগে ট্রাম্প মার্কিন মিডিয়াকে মার্কিন জনগণের শত্রু হিসেবে আখ্যায়িত করেছিলেন। এর প্রতিবাদে বোস্টন গ্লোবের উদ্যোগে গত ১৬ আগস্ট ১০০টির ওপর সংবাদপত্র ট্রাম্পের বিরুদ্ধে এ অবস্থান নিয়েছে।\nএমন কোনো দিন নেই, যেদিন মার্কিন সংবাদপত্রে ট্রাম্পের বিরুদ্ধে কোনো না কোনো সংবাদ ছাপা হচ্ছে না। সবই নেতিবাচক। তাঁর ১৮ মাসের শাসনামলে খুব কম ক্ষেত্রেই ট্রাম্প সম্পর্কে ‘পজিটিভ’ সংবাদ ছাপা হয়েছে, যদিও এসব সংবাদকে তিনি খুব একটা গুরুত্ব দেন না। এখন দেখা যাচ্ছে, সংবাদপত্রের পাশাপাশি বিচার বিভাগের সঙ্গেও তিনি দ্বন্দ্বে জড়িয়ে পড়েছেন।\nএখন যে প্রশ্নটি কোনো কোনো মহল থেকে উচ্চারিত হচ্ছে, তা হচ্ছে তিনি অভিশংসিত হতে পারেন। এ মুহূর্তে এটা হবে না। নভেম্বরে যুক্তরাষ্ট্রের মধ্যবর্তী নির্বাচন। এ নির্বাচনে প্রতিনিধি পরিষদে ডেমোক্র্যাটরা যদি সংখ্যাগরিষ্ঠ আসন নিশ্চিত করতে পারে, তাহলেই এই অভিশংসন সম্ভব। ৮ নভেম্বর এ নির্বাচন অনুষ্ঠিত হবে। এরই মধ্যে একজন কংগ্রেস সদস্য আল গ্রিন প্রেসিডেন্ট ট্রাম্পকে অভিশংসন করার আহ্বান জানিয়েছেন। তাঁর এই আহ্বানে সুর মিলিয়েছেন রন ফেইন, যিনি ‘ফ্রি স্পিচ ফর পিপল’ নামে একটি সংগঠনের প্রধান। তিনি একটি বইও লিখেছেন, ‘The Constitution Demands it : The case for the Impeachment of Donald Trump।’ বইটিতে রন ফেইন লিখেছেন, ট্রাম্পের জন্য ‘অপশন’ দুটি—হয় তিনি পদত্যাগ করবেন অথবা তিনি অভিশংসনের মুখোমুখি হবেন। এ মুহূর্তে কংগ্রেসের উভয় কক্ষে রিপাবলিকানরা সংখ্যাগরিষ্ঠ। সিনেটের ১০০ আসনের মধ্যে রিপাবলিকানদের আসন ৫১, আর ডেমোক্র্যাটদের ৪৭, দুজন দলনিরপেক্ষ। আর প্রতিনিধি পরিষদে (আসন ৪৩৫), রিপাবলিকানদের সংখ্যা ২৩৬, আর ডেমোক্র্যাটদের সংখ্যা ১৯৩। ছয়টি পদ খালি রয়েছে। এখন নভেম্বরে মধ্যবর্তী নির্বাচন অনুষ্ঠিত হবে। এতে ডেমোক্র্যাটরা যদি সংখ্যাগরিষ্ঠ আসন পায়, একমাত্র তখনই অভিশংসনের প্রশ্নটি আসবে। এর আগে অভিশংসনের কোনো উদ্যোগ সফল হবে না। কিন্তু সমস্যা হচ্ছে, ট্রাম্প একের পর এক সমস্যায় জড়িয়ে যাচ্ছেন, তাঁর সহযোগীরা হয় তাঁকে ছেড়ে চলে গেছেন অথবা ট্রাম্প তাঁদের বহিষ্কার করেছেন। এতে একটি জনমত তৈরি হচ্ছে, যা মধ্যবর্তী নির্বাচনে তাঁর সমর্থক অর্থাৎ রিপাবলিকানদের বিরুদ্ধে চলে যেতে পারে। ট্রাম্প তাঁর ব্যক্তিগত ইমেজ নিয়েও সমস্যায় আছেন। যৌনকর্মীদের সঙ্গে তাঁর সম্পর্ক এবং এ সম্পর্ক ধামাচাপা দেওয়ার সব উদ্যোগের যেসব খবরাখবর নিত্য ছাপা হচ্ছে, তা যেকোনো মার্কিন নাগরিকের জন্যও অসম্মানজনক। কেননা ট্রাম্প তাদের প্রেসিডেন্ট। তাঁর ব্যক্তিগত আইনজীবী ছিলেন মাইকেল কোহেন। তাঁর এখন বিচার হচ্ছে। ২০১৬ সালের প্রেসিডেন্ট নির্বাচনের প্রচারাভিযানের সময় প্রচারাভিযানের জন্য যে অর্থসংশ্লিষ্ট আইন রয়েছে, তা তিনি ভঙ্গ করেছিলেন। তিনি যে স্বীকারোক্তি দিয়েছেন তাতে তিনি বলেছেন, তিনি যা করেছেন, তা প্রেসিডেন্টের নির্দেশেই করেছেন। প্রেসিডেন্ট তাঁকে নির্দেশ দিয়েছিলেন, তা তিনি পালন করেছেন মাত্র।\nরবার্ট মুলার ২০১৬ সালে মার্কিন প্রেসিডেন্ট নির্বাচনে রাশিয়ার জড়িত থাকার অভিযোগ নিয়ে এখন তদন্ত করছেন। এ তদন্ত নিয়েও প্রেসিডেন্ট ট্রাম্পের সঙ্গে রবার্ট মুলারের এক ধরনের বিবাদ শুরু হয়েছে। মুলারের কর্মকাণ্ড নিয়েও অসন্তোষ প্রকাশ করেছেন ট্রাম্প। ট্রাম্পের অভিযোগ মুলার আইনবহির্ভূতভাবে অনেক কাজ করছেন, যা আইন তাঁকে অনুমোদন দেয়নি। ম্যান্ডেটের বাইরে গিয়ে তিনি কাজ করছেন, এ অভিযোগ ট্রাম্পের। যুক্তরাষ্ট্রের ২০১৬ সালের প্রেসিডেন্ট নির্বাচন সম্পন্ন হওয়ার পর একটি অভিযোগ উঠেছিল যে রাশিয়ার হ্যাকাররা নির্বাচনে প্রভাব বিস্তার করার জন্য হিলারি ক্লিনটনের (যিনি ট্রাম্পের সঙ্গে প্রেসিডেন্ট নির্বাচনে প্রতিদ্বন্দ্বিতা করেছিলেন) ই-মেইল প্রকাশ করে দিয়েছিল। ট্রাম্প বিষয়টি জানতেন বলে অভিযোগ উঠেছিল। এ অভিযোগের পরিপ্রেক্ষিতেই মুলার কমিশন গঠন করা হয়েছিল। তিনি বিষয়টি তদন্ত করছেন। তাঁর তদন্তে যদি সত্যি সত্যিই এটা প্রমাণিত হয় যে ট্রাম্প বিষয়টি জানতেন, তাহলে ট্রাম্প অভিশংসন এড়াতে পারবেন না। রিপাবলিকানদের অনেক আইন প্রণেতা অভিশংসনের পক্ষে ভোট দিতে পারেন। সম্ভবত ট্রাম্প এটা আঁচ করতে পারছেন। তাই তিনি এটা বলার চেষ্টা করছেন যে যুক্তরাষ্ট্রের প্রেসিডেন্টকে সম্মানহানি করার জন্যই মুলার তাঁর কর্মকাণ্ড চালিয়ে যাচ্ছেন। এমনকি তাঁর হতাশা এমন পর্যায়ে গিয়ে উন্নীত হয়েছিল যে তিনি মুলার ও তাঁর টিমকে দুর্বৃত্ত হিসেবে আখ্যায়িত করতেও দ্বিধা বোধ করেননি। পাঠক স্মরণ করতে পারেন, প্রেসিডেন্ট নির্বাচনের আগে মার্কিন সংবাদপত্র খবর দিয়েছিল যে ট্রাম্পের যথেষ্ট ব্যাবসায়িক স্বার্থ রয়েছে রাশিয়ায়। তাঁর কম্পানি কর্তৃক পরিচালিত ‘ট্রাম্প টাওয়ার’ হোটেল মস্কোসহ অন্যান্য শহরে রয়েছে। এমনকি ট্রাম্পের রাশিয়ায় যে বিনিয়োগ রয়েছে, তাদের সঙ্গে রাশিয়ার প্রেসিডেন্ট পুতিনের ব্যক্তিগত সখ্য রয়েছে। তাঁরাই চাচ্ছিলেন ট্রাম্প নির্বাচনে বিজয়ী হোন।\nযুক্তরাষ্ট্রের বহুল প্রচারিত সংবাদপত্র ওয়াল স্ট্রিট জার্নাল ২০১৮ সালের ১২ জানুয়ারি একটি প্রতিবেদনে উল্লেখ করে—প্রেসিডেন্ট ট্রাম্প ওই যৌনকর্মী ম্যাগডোগালকে এক লাখ ৩০ হাজার ডলার দিয়েছিলেন, যাতে ম্যাগডোগাল বিষয়টি ‘চেপে’ যান। কারণ নির্বাচনের আগে এটা জানাজানি হলে, তা নির্বাচনে প্রভাব ফেলত। ওয়াল স্ট্রিট জার্নাল আরেকটি প্রতিবেদনে উল্লেখ করেছিল যে ন্যাশনাল এনকোয়ার নামে অপর একটি সংবাদপত্র ম্যাগডোগাল-ট্রাম্পের সম্পর্কের বিষয়টি জানত। ন্যাশনাল এনকোয়ারের মালিকানা আমেরিকান মিডিয়া নামে একটি কম্পানির হাতে। ট্রাম্পের পক্ষ থেকে আমেরিকান মিডিয়াকে এক লাখ ৩০ হাজার ডলার দেওয়া হয়েছিল, যাতে পত্রিকাটি (একটি ট্যাবলয়েড পত্রিকা) ম্যাগডোগাল-ট্রাম্পের বিষয়ে কোনো প্রতিবেদন না ছাপে। আইনজীবী কোহেন বিষয়টি ফাঁস করে দিয়েছিলেন। বিষয়টি সামনে চলে আসে যখন ম্যাগডোগাল ২০১৮ সালের মার্চ মাসে লস অ্যাঞ্জেলেস কোর্টে একটি মামলা দায়ের করেন ন্যাশনাল এনকোয়ারের বিরুদ্ধে, যাতে তিনি অভিযোগ আনেন ট্রাম্পের সঙ্গে তাঁর সম্পর্কের বিষয়টি ফাঁস করতে পত্রিকাটি বাধা দিচ্ছে। এ ব্যাপারে তাঁর সঙ্গে ওই পত্রিকার যে চুক্তি হয়েছিল, তা বাতিলের আরজিও জানান তিনি। পরে ১৯ এপ্রিল (২০১৮) পত্রিকা কর্তৃপক্ষের সঙ্গে তাঁর সমঝোতা হয় এবং তিনি ট্রাম্পের সঙ্গে তাঁর সম্পর্কের বিষয়টি নিয়ে প্রকাশ্যে কথা বলার অনুমতি পান। তাঁকে যে ট্রাম্পের পক্ষ থেকে ‘কথা না বলার’ জন্য টাকা দেওয়া হয়েছিল, বিষয়টি ট্রাম্প প্রথমে অস্বীকার করলেও পরে সম্পর্কের বিষয়টি তিনি স্বীকার করে নিয়েছিলেন। ফক্স টেলিভিশন চ্যানেলে তিনি স্বীকার করেন ম্যাগডোগালকে অর্থ দিয়েছিলেন তিনি। তবে তা নির্বাচনী তহবিল থেকে দেননি, দিয়েছিলেন নিজস্ব তহবিল থেকে। এতে কোনো আইন ভঙ্গ হয়নি। অপর একজন যৌনকর্মী স্টর্মি ড্যানিয়েলকেও ট্রাম্প এক লাখ ৩০ হাজার ডলার দিয়েছিলেন। কোহেনের স্বীকারোক্তিতেও এ কথা জানা যায়।\nএমনিতেই তাঁর পররাষ্ট্রনীতি নিয়ে নানা প্রশ্ন আছে। চীনের সঙ্গে আবারও বিবাদে জড়িয়েছেন নতুন করে আরো শুল্ক আরোপ করায়। চীন, ইউরোপীয় ইউনিয়ন, কানাডা, মেক্সিকো সবার সঙ্গেই তিনি বাণিজ্যযুদ্ধ শুরু করেছেন। এই ‘বাণিজ্যযুদ্ধ’ অর্থনীতিতে আঘাত করছে। মার্কিন অর্থনীতি খুব যে উন্নত হয়েছে, তা বলা যাবে না। এই যখন পরিস্থিতি তখন একের পর এক সংবাদ প্রকাশিত হচ্ছে, যা তাঁর অবস্থানকে দুর্বল করছে। এখন এ থেকে পরিত্রাণ পাওয়ার উপায় একটাই—হয় পদত্যাগ নতুবা অভিশংসনের মুখোমুখি হওয়া। প্রেসিডেন্ট ট্রাম্প অত্যন্ত সাহসী মানুষ। তিনি পদত্যাগ করবেন না। অভিশংসন এড়াতে যা যা করা দরকার, তা তিনি করবেন। মধ্যবর্তী নির্বাচনে রিপাবলিকানরা ভালো করলে, তিনি অভিশংসনের ‘চাপ’ এড়াতে পারবেন। এখন রাজনৈতিকভাবে তিনি এসব সমস্যা কিভাবে মোকাবেলা করবেন, সেটাই দেখার বিষয়।


লকডাউন পরবর্তী শুটিং-এ নায়ক-নায়িকার ঘনিষ্ঠ দৃশ্য কি বাদ পড়ছে? – সময়ের কাগজ\nলকডাউন পরবর্তী শুটিং-এ নায়ক-নায়িকার ঘনিষ্ঠ দৃশ্য কি বাদ পড়ছে?\nনীল আকাশের নীচে ঘনিষ্ঠ হয়ে নাচছেন নায়ক-নায়িকা। পরমব্রত এসে রাইমাকে বলছেন, “আমার চোখে ঠোঁটে গালে তুমি লেগে আছ।” অর্জুন এবং মধুমিতার অন্তরঙ্গ দৃশ্য আচমকাই উষ্ণতার পারদ চড়িয়ে দিচ্ছে স্ক্রিন জুড়ে… এ সবই বোধহয় এখন অতীত! চোখে, ঠোঁটে, গালে লেগে থাকার দিন বোধহয় শেষ হতে চলল। কারণ, করোনা! লকডাউন উঠবে এক দিন। শুটিংও শুরু হবে ঠিক। কিন্তু অন্তরঙ্গ দৃশ্য, নায়ক-নায়িকার মাখো মাখো প্রেম, বেড সিন? করোনার চিন্তা মাথায় নিয়ে সে সব দৃশ্যে অভিনয় করতে কতটা স্বাচ্ছন্দ বোধ করবেন অভিনেতারা? আর সে সব বাদ দিয়েই বা কী করে ছবি বানানো সম্ভব? চিত্রনাট্যের সঙ্গে আপোস নাকি কলাকুশলীদের সুরক্ষা? এগিয়ে কে?\nপরিচালক সুজিত সরকার অনেক দিন আগেই প্রশ্নটা তুলেছিলেন, “করোনাতঙ্ক কেটে গেলেও মনের আতঙ্ক কাটবে কী করে?” চুমুর দৃশ্য বাদই দিন, নিদেনপক্ষে হাত ধরাধরি বা কাছে এসে কথা বলা— সে সবেও যে সেন্সর! কী ভাবছে সিনে দুনিয়া? রাজ চক্রবর্তী কী বলছেন? “কলাকুশলীদের সুরক্ষার সঙ্গে আপস যেমন আমি করতে পারব না, ঠিক তেমনই আমার সিনেমার প্লট বদলানো আমার পক্ষে সম্ভব নয়। কারণ, পরিচালক হিসেবে আমি কখনওই চাইব না, সীমাবদ্ধতার মধ্যে কাজ করতে।” তা হলে উপায়? “যেহেতু আমি ধারাবাহিকের প্রযোজনাও করি সে ক্ষেত্রে কাটশটের ব্যবহার করা যেতে পারে। মানে ধরুন দু’জন মানুষের সিন। কিন্তু দু’জনের ডেট ম্যাচ করল না। এক জনের সিনটা আগে তুলে নিয়ে পরের জনেরটা অন্যদিনে তুলে দু’টিকে মিলিয়ে দেওয়া— এ ঘটনা তো আগেও হয়েছে। আর যেহেতু ফ্যামিলি ড্রামাগুলোতে খুব একটা ঘনিষ্ঠ দৃশ্য দেখানো হয় না, তাই কিছুটা কম্প্রোমাইজ করে ধারাবাহিকে কাজ চালিয়ে নেওয়া যেতে পারে বলে আমার মনে হয়। কিন্তু সিনেমার ক্ষেত্রে গোটা ব্যাপারটাই বেশ অসুবিধের। তবে আমি এই মুহূর্তে সবসময় চাইছি সরকারি গাইডলাইন মেনে চলতে বলছিলেন রাজ।\nতবে চিট শট হোক আর কাট শট, ক্যামেরার কারিকুরিতে সেই ‘ফিল’ নিয়ে আসা কি আদৌ সম্ভব? অভিনেত্রী প্রিয়ঙ্কা সরকার গোটা ব্যাপারটা নিয়ে ভীষণই কনফিউজড। কাজে ফেরা যেমন জরুরি। একই সঙ্গে নিজের নিরাপত্তার কথাও মাথায় রাখতে হবে তাঁকে। বাড়িতে ছেলে ছোট, তার জন্য চিন্তা রয়েছে। বিপরীতে অভিনেতা যে করোনাবাহক হবেন না তার কী গ্যারান্টি? তবে এরই মধ্যে প্রিয়ঙ্কা বলছিলেন, “শুটিং শুরু হলে মেকআপ আর্টিস্টরা মেকআপ করবেন। টেকনিশিয়ান কলাকুশলী মিলিয়ে বেশ একটা বড় টিম। আমার মনে হয় যে মুহূর্তে এত জন মানুষের সংস্পর্শে আমরা আসতে বাধ্য হব, কোথাও গিয়ে হয়তো চিন্তাটাও কেটে যাবে। কারণ দূরত্ব বজায় রাখার গাইডলাইন মেনে হয়তো শর্ট ফিল্ম বা কিছু সিরিজ শুট করা যেতে পারে, কিন্তু ফুল ফ্লেজেড ছবি বানানো যাবে বলে মনে হয় না। ছবির প্রয়োজনে ঘনিষ্ঠ দৃশ্য বা ফাইট সিকোয়েন্স তো আসবেই। সেটাই তো স্বাভাবিক।”\nসুজিতের তোলা সেই প্রশ্ন বারে বারেই ঘুরপাক খাচ্ছে টলিপাড়ার অন্দরে। স্বাস্থ্যবিধি মেনে স্ক্রিপ্ট লেখা তো প্রকারান্তরে ছবির গুণগত মানের সীমাবদ্ধতা বাড়াবে। ‘সোয়েটার’ ছবির পরিচালক শিলাদিত্য মৌলিক যেমন বললেন, “সত্যিই বুঝতে পারছি না এ ভাবে কী করে ছবি বানাব। চিত্রনাট্যও বা এ ভাবে লেখা হবে কী ভাবে?” শোনা যাচ্ছে, বলিউডেও নাকি ইতিমধ্যেই কাটছাঁট চলছে ঘনিষ্ঠ দৃশ্যের চিত্রনাট্যে।\nসারেগামা ইন্ডিয়ার ভাইস প্রেসিডেন্ট সিদ্ধার্থ আনন্দ কুমার আশা করছেন, জুলাই থেকে তাঁদের আগামী প্রজেক্টের কাজ শুরু করতে পারবেন তিনি। সে ক্ষেত্রে তিনি সুপারিশ করেছেন ব্লকিং টেকনিক। কী সেটি? ওই চিট শটের মতোই খানিকটা। যা যা অন্তরঙ্গ দৃশ্য রয়েছে, তা শুট করা হবে সবার শেষে, যাতে কোনও বিপদ হলেও প্রজেক্টে তার আঁচ না পড়ে। কিন্তু সেখানেও তো সুরক্ষা কোথাও না কোথাও গিয়ে বিপাকে পড়ছে। কী করণীয়? কেউ জানেন না। বাংলা ছবি-সিরিজের সাবালকত্ব নিয়ে প্রশ্নটা বহু দিনের।\nইদানিং ‘চরিত্রহীন’, ‘সিন’-এর মতো ওয়েবসিরিজের হাত ধরে তা সাবালকত্বের দিকে এগোলেও করোনাকালে আবারও সেই পাশাপাশি দাঁড়িয়ে ব্যায়াম করার ভঙ্গিমায় নাচের যুগ বুঝি ফেরত আসতে চলেছে, তেমনটাই মনে করছেন ইন্ডাস্ট্রির একাংশ। এক পরিচিত পরিচালক তো কিছুটা রেগে গিয়েই বললেন, “একে তো আমার ছবির কাজ অর্ধেক হয়ে পড়ে রয়েছে। তার মধ্যে নতুন ছবির কাজ শুরু হলেও সেখানেও হাজারটা প্রশ্ন। কোন অভিনেতা চুমু খেয়ে রিস্ক নেবে বলুন তো? শয্যাদৃশ্য? ও সব তো ভাবতেই পারছি না। ছেড়ে দিন, একটা বিয়ের দৃশ্য শুট করতেও তো খান কুড়ি লোক দরকার। সে ক্ষেত্রে কী হবে? কিছুই জানি না। এ ভাবে আর যাই হোক, সিনেমা হয় না।” সঠিক উপায় যে কী সে উত্তরের খোঁজে ইন্ডাস্ট্রির সব মহল। সিনেমাটোগ্রাফার সুদীপ চট্টোপাধ্যায় যেমন বলছিলেন, ‘‘একটা জিনিস হতে পারে, যাঁরা এই সব দৃশ্যে অভিনয় করবেন তাঁদের কোয়রান্টিনে রাখা হতে পারে। শুট শুরু করার আগে তাঁদের শারীরিক চেকআপ করে নিলে রিস্ক ফ্যাক্টর কিছুটা কম হওয়ার সম্ভাবনা থাকবে।’’ কিন্তু কাস্ট এবং ক্রু মেম্বারদের কোয়রান্টিন করে রাখার মতো প্রস্তাব কি এতটাই সহজ? টলিউড ইন্ডাস্ট্রিতে ছবির বাজেট বলিউডের মতো বিশাল নয়। আর তা ছাড়া কলাকুশলীরাও এতে রাজি হবেন তো? প্রশ্ন রয়েই যায়!\nঅভিনেত্রী পার্ণো মিত্র বর্তমানে ‘কোড়া পাখি’ ধারাবাহিকের প্রধান চরিত্রে। পরিস্থিতি যে জায়গায় পৌঁছেছে তাতে চিত্রনাট্যেরও যে বদল আনতে হবে সে ব্যাপারে তিনি একমত। তাঁর কথায়, “ধারাবাহিকে সে ভাবে ঘনিষ্ঠ দৃশ্য না থাকলেও যতটুকু যা থাকে তাতে ওই ভরসা করতে হবে পরিচালক-চিত্র্যনাট্যকারদের উপর।’’ সুতরাং, করোনা-উত্তরকালে স্ক্রিপ্ট লেখার সময়েও বারে বারেই মাথায় রাখতে হবে এই সব নির্দেশিকা। হাত খুলে চিত্রনাট্য লেখার দিন কি তবে শেষ? লেখক যদি মন খুলে চিত্রনাট্য লেখার সুবিধাই না পান তা হলে যা ব্যক্ত করতে চাইছেন তা স্ক্রিনজুড়ে পরিস্ফুট হবেই বা কী করে?\nঅভিনেতা অঙ্কুশ হাজরা যেমন মনে করছেন, এই গোটা ব্যাপারটায় সবচেয়ে বড় চ্যালেঞ্জ লেখকদের। ওই সমস্ত দৃশ্য বাদ দিয়ে কী ভাবে তাঁরা গোটা বিষয়টা সাধারণের কাছে তুলে ধরবেন তা দেখার জন্য মুখিয়ে রয়েছেন তিনিও। কিছু দিন আগে অভিনেতা পরমব্রত চট্টোপাধ্যায়ের সঙ্গে প্রথম বার ওয়েব সিরিজে কাজ করেছেন তিনি। বাড়িতে বসে তৈরি করা সেই সিরিজ দর্শকমহলে সাড়া ফেললেও যখন দু’-আড়াই ঘণ্টা ছবির শুট করতে হবে তা কী করে হবে, সে বিষয়ে সন্দিহান তিনি। “যা দিন আসছে তাতে সেটে কাছের বন্ধুদেরও অচ্ছুতের মতো ট্রিট করতে হবে। কিছু করার নেই। আউটপুট তো পরের কথা, আগে শুটিং ফ্লোরে কী ভাবে সব রকম স্বাস্থ্যবিধি মেনে চলব, সেটাই বুঝতে পারা যাচ্ছে না। তবে উপায় কী?’’ প্রশ্ন অঙ্কুশের।\nআর এই গোটা বিষয়টিকেই চ্যালেঞ্জ হিসেবে নিতে চান প্রযোজনা সংস্থা ম্যাজিক মোমেন্টস-এর কর্ণধার এবং লেখক লীনা গঙ্গোপাধ্যায়। “ব্যক্তিমানুষ হিসেবেও তো কলাকুশলীদের আপত্তির প্রশ্ন থেকেই যায়। সুরক্ষার জন্য তিনি সেই দৃশ্যে অভিনয় না-ও করতে পারেন। এটা তো একটা নতুন চ্যালেঞ্জ আমাদের সবার কাছে। এ ভাবেই লিখতে হবে চিত্রনাট্য। আমার ব্যক্তিগত ভাবে এই চ্যালেঞ্জ নিতে কোনও আপত্তি নেই। কারণ, করোনা আবহ সম্পর্কে সাধারণ মানুষও ওয়াকিবহাল। আর গল্পের মধ্যেই যদি সেটা খানিক বলে দেওয়া যায়, সে ক্ষেত্রে অসুবিধে না হওয়ারই কথা।’’\nদিন কয়েক আগেই মুক্তি পেয়েছে পরিচালক অরুণাভ খাশনবীস পরিচালিত ওয়েব সিরিজ ‘সিন’। এই প্রথম বার বাংলা সিরিজে ‘ফুল ন্যুডিটি’ দেখান হয়েছে এই সিরিজে। কিন্তু যদি এই সিরিজের আইডিয়াই পরিচালকের মাথায় আসত করোনা কালে? কোনওভাবেই তো তা শুট করা সম্ভব হত না? অরুনাভ বলছিলেন, “সে তো একশবার। এই সময় এই সিরিজের ভাবনা মাথায় এলেও তা হোল্ডে রাখতে হত। কিন্তু তাই বলে তো সিনেমা, সিরিজ গোটা ইন্ডাস্ট্রি চুপচাপ বসে থাকতে পারে না? এটাই তো সময় যৌনতা, ঘনিষ্ঠ দৃশ্য বাদ রেখে অন্য কোনও টপিক নিয়ে ভাববার। কে বলতে পারে এই সময়টাই হয়তো ভাল ভাল কিছু গল্পের আইডিয়ার জন্ম দিতে চলেছে।\nঘনিষ্ঠ দৃশ্য, চুমু, বেডসিন এ সব না হয় বাদ-ই দেওয়া গেল কিন্তু ফাইট সিন? হাওয়ার মতো উড়ে এসে নায়ক ধাঁই করে ভিলেনকে উপড়ে ফেললো মাটিতে। গলা টিপে টানতে টানটে সোজা দেওয়ালে ঠুকে দিল মাথা। সে খানেও যে হিউম্যান টাচ! পরিচালক ইন্দ্রাশিষ আচার্য আবার এই পরিস্থিতি থেকে বেরিয়ে আসার জন্য একটাই পন্থা দেখতে পাচ্ছেন। যে যে অভিনয় করবেন শুটিং শুরু করার আগে তাঁদের টেস্ট করানো। “যদি রিপোর্ট নেগেটিভ আসে তা হলে তো যে কোনও দৃশ্যেই অভিনয়েই আর বাধা থাকবে না”, বলছিলেন পরিচালক।\nদিন কয়েক আগেই মুক্তি পেয়েছে পরিচালক অরুণাভ খাশনবীশ পরিচালিত ওয়েব সিরিজ ‘সিন’। এই প্রথম বার বাংলা সিরিজে ‘ফুল ন্যুডিটি’ দেখানো হয়েছে এই সিরিজে। কিন্তু যদি এই সিরিজের আইডিয়াই পরিচালকের মাথায় আসত করোনা কালে? কোনও ভাবেই তো তা শুট করা সম্ভব হত না? অরুণাভ বলছিলেন, “সে তো একশোবার। এই সময় এই সিরিজের ভাবনা মাথায় এলেও তা হোল্ডে রাখতে হত। কিন্তু তাই বলে তো সিনেমা, সিরিজ, গোটা ইন্ডাস্ট্রি চুপচাপ বসে থাকতে পারে না? এটাই তো সময় যৌনতা, ঘনিষ্ঠ দৃশ্য বাদ রেখে অন্য কোনও টপিক নিয়ে ভাবার। কে বলতে পারে, এই সময়টাই হয়তো ভাল ভাল কিছু গল্পের আইডিয়ার জন্ম দিতে চলেছে।\nঘনিষ্ঠ দৃশ্য, চুমু, বেডসিন— এ সব না হয় বাদই দেওয়া গেল। কিন্তু ফাইট সিন? হাওয়ার মতো উড়ে এসে নায়ক ধাঁই করে ভিলেনকে উপড়ে ফেলল মাটিতে। গলা টিপে টানতে টানতে সোজা দেওয়ালে ঠুকে দিল মাথা। সেখানেও যে হিউম্যান টাচ! পরিচালক ইন্দ্রাশিস আচার্য আবার এই পরিস্থিতি থেকে বেরিয়ে আসার জন্য একটাই পন্থা দেখতে পাচ্ছেন। যাঁরা যাঁরা অভিনয় করবেন শুটিং শুরুর আগে তাঁদের টেস্ট করানো। “যদি রিপোর্ট নেগেটিভ আসে তা হলে তো যে কোনও দৃশ্যেই অভিনয়েই আর বাধা থাকবে না”, বলছিলেন পরিচালক।\nসবাই যখন চিন্তিত, কেউ কেউ যখন ঘনিষ্ঠ দৃশ্যে অভিনয়ে সরাসরি না বলে দেবেন বলে জানিয়েছেন, ঠিক সেই সময়েই মধুমিতা সরকারের মুখে উল্টোপুরাণ, “বডি টেম্পারেচার মেপে কাজে আসতে হবে। চরিত্রের প্রয়োজনে যদি আমাকে করোনা-কালেও ঘনিষ্ঠ দৃশ্যে অভিনয় করতে হয় করব। এত প্যানিক করে কী করব?’’\nকী হবে কেউ জানেন না। তবু কলাকুশলী থেকে টেকনিশিয়ান… সেটে ফিরতে মরিয়া সবাই। কত দিন রোল, ক্যামেরা, অ্যাকশনে মুখর হয়নি টলিপাড়া! সুত্-\nআনন্দ বাজার পত্রিকা\nPrevious Post: উপকূলের ২২ লাখ মানুষকে নেয়া হচ্ছে আশ্রয়কেন্দ্রে\nNext Post: অসহায়দের মাঝে ২৫ লাখ দিচ্ছেন অনন্ত জলিল


দুদকের দায়বদ্ধতা কার কাছে? | Alokito Sakal\nদুদকের দায়বদ্ধতা কার কাছে?\nপ্রকাশিত : ০৭:১৯ AM, ৬ নভেম্বর ২০১৯ বুধবার ২২৩ বার পঠিত\nবেসিক ব্যাংক কেলেঙ্কারির ঘটনায় কার্যত কোনো ব্যবস্থা নেয়নি দুর্নীতি দমন কমিশন (দুদক)। হাইকোর্টের নির্দেশ সত্তে¡ও আইনের আওতায় আনা হয়নি মূল হোতা শেখ আব্দুল হাই বাচ্চুকে। এ কারণে কমিশনের চেয়ারম্যান ইকবাল মাহমুদ এবং সংশ্লিষ্ট কর্মকর্তাকে তলব করেছে আইন বিচার ও সংসদবিষয়ক মন্ত্রণালয় সম্পর্কিত সংসদীয় কমিটি। কমিটির সদস্য ব্যারিস্টার শেখ ফজলে নূর তাপস এ বিষয়ে কমিটিকে নোটিস করলে বিষয়টি আমলে নিয়ে তাদের তলব করা হয়। কমিটির পরবর্তী বৈঠকে তাদের উপস্থিত থাকতে বলা হয়। তবে দুদকের আইনজীবী খুরশিদ আলম খান বলেছেন, কমিটির ওই তলবে সাড়া দিতে বাধ্য নন দুদক চেয়ারম্যান। তিনি বলেন, বেসিক ব্যাংকের ঘটনায় হাইকোর্ট দুদককে ব্যবস্থা নিতে বলেছে। দুদক ব্যবস্থা নেয়নি। হাইকোর্টের আদেশ অগ্রাহ্য করায়ই নাকি দুদক চেয়ারম্যানকে কমিটি তলব করেছে। বিষয় হচ্ছে, হাইকোর্টের কোনো আদেশ-নির্দেশ অগ্রাহ্য করলে সেটি তামিল করতে সংসদীয় কমিটি বাধ্য করতে পারে না। এটির বিষয়ে বড়জোর আপিল হতে পারে। সুতরাং কমিটির ডাকে সাড়া দেয়া বাধ্যতামূলক নয়। তবে দুদক চেয়ারম্যান সেখানে যাবেন কি না এটি তার সিদ্ধান্তের ব্যাপার।\nদুদক সংশ্লিষ্ট সূত্র জানিয়েছে, সংসদীয় কমিটিতে দুদক চেয়ারম্যানদের তলব নতুন কিছু নয়। আর এমন ‘তলবে’ সাড়া না দেয়ার নজিরও রয়েছে। ২০০৯ সালে আর্থিক প্রতিষ্ঠান সংক্রান্ত স্থায়ী কমিটিতে তলব করা হয়েছিল দুদকের তৎকালীন চেয়ারম্যান লে. জে. (অব.) হাসান মশহুদ চৌধুরীকে। কমিটির তৎকালীন সভাপতি ড. মহিউদ্দিন খান আলমগীরের সেই তলবে সাড়া দেননি দুদক চেয়ারম্যান। কমিশন থেকে সাফ জানিয়ে দেয়া হয়, তিনি কমিটির বৈঠকে যাবেন না। জবাবে ড. মহিউদ্দিন খান আলমগীর বলেছিলেন, প্রয়োজেন আরদালি দিয়ে চ্যাংদোলা করে তাকে কমিটিতে হাজির করা হবে। পরবর্তীতে তৎকালীন দুদক সচিব মো. দেলোয়ার হোসেন ব্যক্তিগতভাবে কমিটিতে হাজির হয়ে বক্তব্য দিয়ে আসেন।\nদুদকের দেয়া ৩৩টি চার্জশিটে সালেকের পরিবর্তে পাটকল শ্রমিক জাহালমের ৩ বছর কারাবাসের ঘটনায় চলতি বছর ২৮ জানুয়ারি হাইকোর্ট হাজির হতে বলেছিল দুদককে। এ প্রেক্ষিতে গত ৩ ফেব্রæয়ারি কমিশন একজন প্রতিনিধি এবং সংশ্লিষ্ট কর্মকর্তাদের হাইকোর্টে পাঠায় এ বিষয়ে ব্যাখ্যা দিতে। কমিশনের প্রধান নির্বাহী হিসেবে চেয়ারম্যানকে হাইকোর্টে হাজির হতে হয়নি। একজন প্রতিনিধিকে পাঠিয়ে সেটি সামাল দেয়া হয়।\nবিশ্লেষকদের মতে, দুর্নীতি দমন কমিশনের পূর্বতন নাম ‘দুর্নীতি দমন ব্যুরো’। প্রধানমন্ত্রীর কার্যালয়ের অধীন একটি সংস্থা ছিল। ২০০৪ সালে ‘দুর্নীতি দমন কমিশন আইন-২০০৪’ এর মাধ্যমে জন্ম নেয় স্বাধীন দুর্নীতি দমন কমিশন। আইনত দুর্নীতি দমন কমিশন একটি স্বশাসিত স্বাধীন প্রতিষ্ঠান। কোনো বিষয়ে সরকারের ওপর নির্ভর নয়। বিধি প্রণয়নের ক্ষমতা দুদকের নিজেরই রয়েছে। তবে আইনের সংশোধন, অর্গানোগ্রাম প্রণয়ন, সচিব নিয়োগ, প্রেষণে জনবল নিয়োগ এবং প্রেষণে অন্যত্র জনবল পাঠানোর ক্ষেত্রে সরকারের নির্বাহী বিভাগের ওপর নির্ভর করতে হয়। রাষ্ট্রায়ত্ত স্বাধীন প্রতিষ্ঠান হিসেবে দুদক সরকারের জনপ্রশাসন মন্ত্রণালয়ের সঙ্গে যোগাযোগ রক্ষা করে। বিধি অনুযায়ী প্রজাতন্ত্রের কোনো কর্মচারীর বিষয়ে দুদক ব্যবস্থা গ্রহণ করলে সেটি জনপ্রশাসন মন্ত্রণালয়কে অবহিত করা হয়।\nসরকারের সঙ্গে দুদকের দাপ্তরিক সম্পর্ক এতটুকুনই। এছাড়া দুর্নীতি দমন কমিশন আইন ২০০৪-এর ২৯(১) ধারা অনুযায়ী, দুদক পূর্ববর্তী বছরের কার্যাবলির একটি বার্ষিক প্রতিবেদন প্রেসিডেন্টের কাছে হস্তান্তর করেন। ২৯(২) ধারা অনুযায়ী, প্রতিবেদনটি রাষ্ট্রপতি কর্তৃক জাতীয় সংসদে উপস্থাপন এবং সেটির ওপর আলোচনা হওয়ার বিষয় রয়েছে। কিন্তু ওই প্রতিবেদন ধরে সংসদ অধিবেশনে দুদকের সার্বিক কার্যক্রমের ওপর মূল্যায়নধর্মী কোনো আলোচনা হয় না। ২০১৬ সালের ৯ জুন দুদক আইন সংশোধনী বিল-২০১৬ পাস করার সময় অধিবেশনে দুদক প্রসঙ্গ ওঠে। তখন দুদক চেয়ারম্যান হিসেবে ইকবাল মাহমুদের বয়স ১ বছরের কিছু বেশি। ওই সময় কোনো পার্লামেন্টারিয়ান ব্যক্তিগতভাবে দুদক চেয়ারম্যানের প্রশংসা করেন। তবে এই প্রশংসার মধ্যেও ছিল দুদক চেয়ারম্যানের সমালোচনা। জাতীয় পার্টির এমপি কাজী ফিরোজ রশিদ বলেছিলেন, দুদকে হাজার হাজার মামলা পেনডিং রয়ে গেছে। সর্ষের মধ্যে ভূত রয়েছে। এটি দুদক চেয়ারম্যান স্বীকার করেছেন। উনি (ইকবাল মাহমুদ) অনেক ভালো কাজ করছেন। তবে আমি মনে করি, দুর্নীতি দমন কমিশন না বলে তো দুর্নীতি কমিশন বললেই ভালো হয়। কারণ, অনেক দুর্নীতি তারাই করছে। জাপার আরেক এমপি সদস্য ফখরুল ইমাম বলেছিলেন দুদক এমন একটি নাম, এখন তার নাম শুনলে সবাই ভয় পায়। যখন যে চেয়ারম্যানই আসেন তখনই উনি এসে একটা ঘোষণা দেন যে, এবার আমি দুর্নীতি দমন করব। ঘোষণার সঙ্গে সঙ্গে দেখি একটা এমেন্ডমেন্ট (সংশোধনী) আছে।\nসলিম উদ্দিন এমপি বলেছিলেন, দুদক দুর্নীতি দমনে কার্যকর ভূমিকা পালন করতে পারেনি কখনো। বর্তমানে দুর্নীতির পুনর্বাসন কেন্দ্রে পরিণত হয়েছে এ প্রতিষ্ঠানটি। গত তিন বছর জাতীয় সংসদে দুদকের কার্যক্রম প্রাসঙ্গিকতা পায়নি। তবে সংসদের বাইরে এখন প্রতিষ্ঠানটির সমালোচনায় মুখর অনেক এমপি এবং সরকারদলীয় নেতারা। দুর্নীতির বিরুদ্ধে কার্যকর ব্যবস্থা গ্রহণের দুদকের ব্যর্থতায় হাতাশা প্রকাশ করছেন। তবে সংসদে আলাপ-আলোচনা হলেও প্রতিষ্ঠান হিসেবে দুর্নীতি দমন কমিশনের কার্যকর কোনো দায়বদ্ধতা নেই। এমনকি ব্যক্তি হিসেবে দুদক চেয়ারম্যানের পদটিরও আইনগত কোনো দায়বদ্ধতা খুঁজে পাওয়া যায় না। উচ্চ আদালতের বিচারপতির মতোই দুদক চেয়ারম্যানকে নিয়োগ দেন রাষ্ট্রপতি। সে হিসেবে রাষ্ট্রপতির কাছেই তার দায়বদ্ধতা বলে কেউ কেউ ব্যক্তিগত অভিমত ব্যক্ত করেন। কিন্তু কার্যত দুদক আইনের ২৯(১) ধারা অনুযায়ী, মহামান্য প্রেসিডেন্টের কাছে একটি বার্ষিক প্রতিবেদন পেশ ছাড়া দুদকের আর কোনো কার্যক্রম নেই। দুদকের কমিশনারগণ হাইকোর্ট বিভাগের বিচারপতি এবং দুদক চেয়ারম্যান আপিল বিভাগের বিচারপতির সমমর্যাদার। এ অনুযায়ী দুদক চেয়ারম্যান দুদক আইনের ১৩ ধারা অনুযায়ী সরকার কর্তৃক নির্ধারিত বেতন-ভাতা ও সুযোগ-সুবিধা ভোগ করেন। প্রটোকল পান। দুদক চেয়ারম্যানের অপসারণও বিচারপতিগণের প্রক্রিয়ায় সম্পন্ন হওয়ার কথা। পার্থক্য হচ্ছে, বিচার বিভাগ সাংবিধানিক প্রতিষ্ঠান। সংবিধান রক্ষা এবং সমুন্নত রাখতে বিচারপতিগণ শপথ গ্রহণ করেন। কিন্তু দুদক কোনো সাংবিধানিক প্রতিষ্ঠান নয়। আপিল বিভাগের বিচারপতির সমমর্যাদার হলেও তাকে কোনো শপথ গ্রহণ করতে হয় না। এ কারণে দুদক চেয়ারম্যান যা কিছুই করেন না কেন তার বিরুদ্ধে শপথভঙ্গের অভিযোগ আনা সম্ভব হয় না। বিচারপতির মর্যাদা নিয়ে তিনি স্বশাসিত স্বাধীন প্রতিষ্ঠানের প্রধান নির্বাহীর ভূমিকা পালন করেন। আইনের ৬(১) অনুযায়ী, দুদক কমিশনারগণ রাষ্ট্রপতি কর্তৃক ৭ ধারা অনুসারে গঠিত বাছাই কমিটির সুপারিশক্রমে নিয়োগপ্রাপ্ত হন। ৬(৩) ধারা অনুযায়ী কমিশনারগণ ধারা ১০-এর বিধান সাপেক্ষে তাদের যোগদানের তারিখ থেকে পরবর্তী পাঁচ বছর মেয়াদের জন্য স্ব স্ব পদে অধিষ্ঠিত থাকবেন। আইনের ১০ (১) ধারায় কমিশনারদের পদত্যাগ ও অপসারণের বিধান রয়েছে।\n১০(৩) ধারায় অপসারণ সম্পর্কে বলা হয়েছে, ‘সুপ্রিম কোর্টের একজন বিচারক যেরূপ কারণ ও পদ্ধতিতে অপসারিত হইতে পারেন, সেইরূপ কারণ ও পদ্ধতি ব্যতীত কোনো কমিশনারকে অপসারণ করা যাইবে না।’ দুদক কমিশনারগণ এবং চেয়ারম্যানের এ আইনি ভিত্তির কারণে প্রতিষ্ঠানটিকে বলা হয় স্বাধীন। স্বাধীনতার ঝান্ডাধারী দুদক শীর্ষ নির্বাহীদের চরম স্বেচ্ছাচারিতার অভিযোগ থাকলেও তাদের ব্যক্তিগত জবাবদিহিতার বিষয়টি আড়ালেই থেকে যায়। দুদকের সাবেক আইনজীবী ব্যারিস্টার আকবর আমীন বলেন, প্রধানমন্ত্রীর কার্যালয়ের প্রভাবমুক্ত করে ‘দুর্নীতি দমন কমিশন’ গঠন করা হয়েছে। বাস্তবতা হলো, দুদকের ওপর দুর্নীতিবাজ প্রভাবশালীদের নিয়ন্ত্রণ রয়েছেই। যে কারণে বড় দুর্নীতিবাজদের বিরুদ্ধে ব্যবস্থা নেয় না দুদক। সরকারের সঙ্গেও একটি গোপন সমঝোতা রয়েছেই। এটি এখন ওপেন সিক্রেট। তাহলে ঘটনা কী দাঁড়াল? দুর্নীতিবিরোধী প্রতিষ্ঠানটি আইনে স্বাধীন হলেও স্বাধীনভাবে চলছে না। চলে ইশারায়। তার আর রাখঢাক করে লাভ কি? এটিকে কার্যকর ও জবাবদিহিমূলক প্রতিষ্ঠানে পরিণত করতে সরকারের অধীন প্রতিষ্ঠান হিসেবে ঘোষণা দিয়ে দিলেই হয়!\nবিশ্লেষকদের মতে, দুর্নীতি দমনে ব্যর্থতা (দুদকের মূল দায়িত্ব), ব্যক্তিগত কর্মকর্তাদের স্বেচ্ছাচারিতা, গণমানুষের কাছে আস্থা হারানোর প্রেক্ষিতে কী পদ্ধতি গ্রহণ করা যাবে- এখন এ প্রশ্ন উঠছে বিভিন্ন মহলে। সাধারণ মানুষ এবং সরকারের কাছেও প্রতিষ্ঠানের বিশ্বাসযোগ্যতা, গ্রহণযোগ্যতা তলানিতে। তাই প্রশ্ন উঠেছে- দুদকের কার্যকর জবাবদিহিতা এবং দায়বদ্ধতা কার কাছে? এ বিষয়ে ড. শাহদীন মালিক গতকাল মঙ্গলবার ‘ইনকিলাব’কে বলেন, দুদক সংসদীয় কমিটির কাছে দায়বদ্ধ। সব কিছু আইনে লেখা থাকে না। বিধি দ্বারা নির্ধারিতও নয়। আপনি কাউকে সালাম দিতে কিংবা নিতে বাধ্য নন। তারপরও কিন্তু আপনি সালাম বিনিময় করছেন। এটি একটি ভদ্রতা। সংসদীয় কমিটি তলব করলে যেতে হয়। দুদকের প্রধান নির্বাহী সংসদে না যাওয়ার বিষয়টি একটি অভদ্রতা। দুদক চেয়ারম্যান কি তাহলে সেই কাজটিই করবেন?


সম্পূর্ণ হল নতুন বাংলা চলচ্চিত্র "দর্পণ" এর শুটিং। দেখে নিন তারই কিছু ঝলক...\nসম্পূর্ণ হল নতুন বাংলা চলচ্চিত্র “দর্পণ” এর শুটিং। দেখে নিন তারই কিছু ঝলক…\nPosted on January 1, 2020 April 14, 2020 Author Viral Desk\tComment(0)\nজন্ম থেকেই বাবান অপ্রকৃতিস্থিত। কলকাতা শহরে থেকেও তাঁর অবস্থান সমাজ থেকে বহুদূরে! উত্তর কলকাতা’র এক ঘিঞ্জি পরিবেশের মধ্যে রাস্তার ধারের ঘরটির খড়খড়ি দেওয়া বন্ধ জানালাটার ফাঁকফোঁকর বাবানের কাছে এক মুক্তির আস্বাদ। বাবানের কাছে তাঁর বাবা-মা-ভাই শুধুমাত্র শব্দ! এক ছোট্ট ঘরে বড় হওয়া বাবানের কাছে শব্দই সমাজকে চেনার উৎস, শব্দই তাঁর প্রতিবাদের স্ফুলিঙ্গ।\nসে কথা বলতে পারে না। শুধুমাত্র গোঁ গোঁ শব্দই তাঁর প্রতিবাদের একমাত্র ভাষা!\nআরও পড়ুন: হার্দিক পান্ডে কে “কালু ভাই” বলায় সোশ্যাল মিডিয়ায় তুলুম বিতর্কের ঝড়!\nএ রকম একটি দুর্দান্ত স্টোরি নিয়েই পরিচালক সুরজিৎ চক্রবর্তী এবং তনুশ্রী চক্রবর্তী’র তত্ত্বাবধানে টালিগঞ্জে’র কাছে শ্যুটিং সম্পূর্ণ হল পূর্ণ দৈর্ঘ্যের চলচ্চিত্র “দর্পণ” এর।\nচলচ্চিত্রটির সেটে গিয়ে দেখা হয়ে গেল অভিনেতা চিরঞ্জীব গঙ্গোপাধ্যায়ের সাথে। অভিনয়ের মুনসিয়ানা প্রকাশ পেল তাঁর প্রতিটা শটে।\nশ্যুটিং ফ্লোরে পরিচালক’রা খুবই টেন্সড ছিলেন। এই বিষয়ে তাঁদের কাছে মুখ খুলতেই তারা জানালেন – “একটি মাত্র ঘরে একটিই মাত্র চরিত্র, আবহ সঙ্গীত বর্জিত এই ছবিটি তৈরি করা, সর্বোপরি দর্শকদের কাছে তার গ্রহণযোগ্যতা, এটি আমাদের কাছে এক বিরাট বড় চ্যালেঞ্জ। তার উপরে আবার চলচ্চিত্রটির প্রধান “চরিত্র” কোনো কথা বলতে পারে না। তাই, ছবিটির প্রতিটি পদে একটু টেনশন তো থাকবেই।”\nআরও পড়ুন: ছোট্ট প্যান্টে রাস্তায় নেমে বড় বিপদে জাহ্নবী কাপুর! পিছু নিলো একঝাঁক নেটিজেন..!\nচলচ্চিত্রটিতে আর্ট ডিজাইন খুবই গুরুত্বপূর্ণ বিষয় ছিল। পরিচালক’রা জানিয়েছেন, যথাযথভাবে এই কাজটি সামলেছেন চলচ্চিত্রটির আর্ট ডিরেক্টর সঞ্জয় অধিকারী এবং তাঁর সহকারী সাহেব নস্কর।\nচলচ্চিত্রটির সহ-পরিচালক অশেষ ভট্টাচার্যের অবদানও অনস্বীকার্য।\nছবিটিতে ‘চরিত্র’ একজন হলেও সময়কালের নিরিখে অভিনয় করেছেন দু’জন, চিরঞ্জীব গঙ্গোপাধ্যায় এবং নীলোৎপল মল্লিক।\nআরও পড়ুন: নীল বিকিনিতে ফের সোশ্যাল মিডিয়ায় উষ্ণতা ছাড়াল দিশা পাটানি!\nনীলোৎপলও দারুন অভিনয় করে চরিত্রটিকে খুব ভালো রূপ দিয়েছেন বলে মনে করছেন পরিচালকদ্বয়।\nএখন শুধুমাত্র সময়ের অপেক্ষা! পি পি প্রোডাকশন্সের ব্যানারে উত্তম সাহা’র প্রযোজনায় এই ছবিটি মুক্তি পাবে খুব শীঘ্রই।\nদর্শক’রা অধীর আগ্রহে এই ছবির মুক্তির অপেক্ষা়য়।\nআরও পড়ুন: রাগে, দুঃখে বড়সড় সিদ্ধান্ত বাংলাদেশের ক্রিকেটার সাকিব আল হাসানের, দিলেন ইস্তফা!\nপ্রতিবেদনটি ভালো লাগলে শেয়ার করবেন আপনার বন্ধুদের সাথে। ধন্যবাদ।।\nএই তরুণী দাবি করলো সালমান খান তার স্বামী, তারপর যা ঘটলো তা জানলে চমকে যাবেন\nPosted on December 22, 2019 June 1, 2020 Author Ritam Dutta\nঘটনাটি ঘটেছে দিনদশেক আগে।৫২ বছর বয়সেও অবিবাহিতই রয়েছেন বলিউডের সুপারস্টার সালমান খান। সম্প্রতি এক তরুণী দাবি করেছেন যে সালমান খান তার স্বামী।শুধু তাই নয় সেই তরুণী সালমান খানের গ্যালাক্সি অ্যাপার্টমেন্টেও ঢুকে পড়েন। জানা গেছে,সেই তরুণী লুকিয়ে সালমানের বাড়ি প্রবেশ করে।সেখান থেকে দৌঁড়ে ছাদে উঠে বলতে লাগে যে,সালমান আমার স্বামী। আরও পড়ুন: ‘নিজের’ সঙ্গে সম্পর্ক ভাল […]\nPosted on January 22, 2019 April 16, 2020 Author Viral Desk\nতাপস পাল এর এই রূপসী মেয়ের শুরুর দিনগুলো কেমন ছিল! দেখুন, মন মাতানো সেই ছবিগুলো: আরও পড়ুন: নেশার জন্য বন্ধুর কাছে টাকা চেয়ে পাননি, অবশেষে বন্ধুকে কুচি কুচি করে খুন! এখন তাপস পালের মেয়ে সোহিনী পাল হিন্দি টেলিভিশন জগতের খুবই পরিচিত মুখ। একেবারে কেরিয়ারের শুরুর দিকের ছবি। আরও পড়ুন: ‘বাবা’র ঔরসে মা হলো ১২ বছরের […]\nএই বিশেষ শর্তে ৬টি পর্ন ছবিতে চুক্তিবদ্ধ হয়েছিলেন সানি! জানলে অবাক হবেন আপনিও…\nPosted on May 13, 2019 April 16, 2020 Author Viral Desk\nবলিউডের অন্যতম জনপ্রিয় অভিনেত্রী সানি লিওন এর আজ শুভ জন্মদিন ৷ তাঁর জন্মদিনে Bengali Viral News এর পক্ষ থেকে রইল অনেক শুভেচ্ছা ৷ জীবনের শুরুটা মোটেই মসৃণ ছিল না সানি লিওন এর , বিভিন্ন খানাখন্দ পেরিয়ে আজকের এই জনপ্রিয়তা পেয়েছেন তিনি ৷ জীবন শুরুই করেছিলেন পর্ন ইন্ডাস্ট্রিতে সানি লিওন ৷ তবে তার আগেও সানি লিওন […]


এক এগারোর কুশীলবরা কোথায় আছেন, কেমন আছেন?\nজানুয়ারি ১২, ২০১৭ ১৭:৪৩\nবিশ্বব্যাংকের সাবেক কর্মকর্তা, বাংলাদেশ ব্যাংকের সাবেক গভর্ণর ও তত্ত্বাবধায়ক সরকারের সাবেক প্রধান উপদেষ্টা ড. ফখরুদ্দীন আহমদ এবং সেনাপ্রধান হিসেবে নেপথ্যে থেকে সবকিছুর পরিচালক জেনারেল মইন ইউ আহমেদ এখন যুক্তরাষ্ট্রে বসবাস করছেন। সেসময় মঈন ইউ আহমেদকে সহযোগিতা করা একাধিক সাবেক সেনা ও গোয়েন্দা কর্মকর্তার ঠিকানাও হয়েছে যুক্তরাষ্ট্রসহ বিদেশ।\n২০০৯ সালের জাতীয় নির্বাচনে জয়লাভ করে ৬ জানুয়ারি আওয়ামী লীগ নেতৃত্বাধীন মহাজোট সরকার ক্ষমতা গ্রহণ করে। ক্ষমতার পালাবদলের পর ফখরুদ্দীন আহমদ বেশ কিছুদিন সরকারি বিশেষ নিরাপত্তায় দেশেই ছিলেন। এরপর ১/১১ কর্মকাণ্ডের কিছু বিষয় খতিয়ে দেখতে গঠিত সংসদীয় কমিটি ফখরুদ্দীনকে জেরার জন্য তলব করছে মর্মে খবর প্রকাশের কিছুদিনের মধ্যে সপরিবার তিনি যুক্তরাষ্ট্রে পাড়ি জমান। আগে থেকেই মার্কিন নাগরিক ফখরুদ্দীন যুক্তরাষ্ট্রের মেরিল্যান্ড স্টেটের পটোম্যাকে যে দুটি বাড়ির মালিক তার একটিতে এখন তিনি স্ত্রীসহ থাকছেন। অন্য বাড়িতে থাকে তার মেয়ের পরিবার। খণ্ডকালীন শিক্ষক হিসেবে ইউনিভার্সিটি অব ভার্জিনিয়ায় ইন্টারন্যাশনাল স্টাডিজ বিষয়ে গবেষণা ও শিক্ষকতা করছেন তিনি। ২০১৫ সালের শেষদিকে তার এক বন্ধুর জানাযায় অংশ নিতে যুক্তরাষ্ট্রের এক মসজিদে উপস্থিত হয়েছিলেন ফখরুদ্দীন আহমদ। তবে, সেসময় বেশ কয়েকজন তার সামনেই ক্ষোভ প্রকাশ করেন। জানাযা শেষ করে দ্রুত ওই এলাকা ছেড়ে চলে যান তিনি।\n২০০৯ সালে আওয়ামী লীগ ক্ষমতায় আসার পরও ১/১১ এর সময়ের সেনাপ্রধান জেনারেল মইন ইউ আহমেদ সেনাপ্রধান হিসেবে দায়িত্ব পালন করেন। সেসময়ই ঘটে আলোচিত পিলখানা হত্যাকাণ্ড। পরে অবসর নিয়ে অনেকটা নীরবে ২০০৯ সালের জুন মাসে দেশ ছেড়ে যুক্তরাষ্ট্রে চলে যান তিনি। বর্তমানে নিউইয়র্কের জ্যামাইকার একটি বাঙালি অধ্যুষিত এলাকায় সাধারণ জীবনযাপন করছেন মইন ইউ আহমেদ। প্রথমে ফ্লোরিডায় ছোট ভাই ও ছেলের কাছে থাকলেও পরে ‘থ্রোট ক্যানসার’ ধরা পড়লে চিকিৎসার জন্য তিনি নিউইয়র্কে চলে যান। ক্যানসারের জন্য কেমোথেরাপি ও বোনম্যারো অস্ত্রোপচারের পর এখন অনেকটাই সুস্থ তিনি। দু’ কক্ষের একটি সাধারণ অ্যাপার্টমেন্টে থাকছেন ১/১১ এর প্রচণ্ড ক্ষমতাধর ওই জেনারেল। সর্বশেষ ২০১৬ সালের জুলাই মাসের শেষদিকে তাকে একটি বিয়ের অনুষ্ঠানে দেখা গেছে। ওই বিয়েতে বেশ হাস্যোজ্জ্বল অবস্থায় দেখা যায় তাকে। পুরোটা সময়জুড়ে সঙ্গে ছিলেন মিসেস মইন। ২০০৯ সালে যুক্তরাষ্ট্রে গেলে তিনি কিছুদিন পরই দেশে ফিরে আসবেন বলা হলেও তা আর হয়নি। যুক্তরাষ্ট্র থেকে একবার শুধুমাত্র সৌদি আরবে হজ করতে গিয়েছিলেন। এছাড়া তিনি দীর্ঘ সময় ধরেই যুক্তরাষ্ট্রে। এ সময়ের মধ্যে ফাউন্ডেশন অব ফ্লোরিডার আয়োজনে উত্তর আমেরিকা রবীন্দ্র সম্মেলনে অংশ নিয়েছিলেন তিনি। তবে তিনিও বাংলাদেশী কমিউনিটি থেকে নিজেকে একটু দূরে রাখেন।


মহিলা হায়েনাদের একটি 'লিঙ্গ' রয়েছে যা তারা জন্ম দেওয়ার জন্য ব্যবহার করে - গল্পসমূহ\nমহিলা হায়েনাদের একটি 'লিঙ্গ' থাকে যা তারা জন্ম দেওয়ার জন্য ব্যবহার করে\nমহিলা হায়েনাদের একটি 'লিঙ্গ' রয়েছে যা তারা জন্ম দেওয়ার জন্য ব্যবহার করে\nপ্রকৃতি কত অদ্ভুত হতে পারে? আমরা ইতিমধ্যে জানি এটি বেশ অদ্ভুত, তবে আপনি কি এমন কোনও প্রাণী পশুর কল্পনা করতে পারেন যে পুরুষ, উম, 'অংশ' রয়েছে? ঠিক আছে, আপনি সম্ভবত এটি কল্পনা করতে চাননি, তবে এখন এটি আপনার মনে রয়েছে, এখানে মহিলা হায়না।\nএই মহিলা প্রাণী সম্পর্কে কিছু ... আলাদা ... লক্ষ্য করুন? যদি আপনি তার পাগুলির মধ্যে দৈত্য লিঙ্গটি লক্ষ্য করেন তবে আপনি প্রথম পুরস্কার জিতবেন, যদিও আপনি সম্ভবত এটি চান না। তাই যেতে উপায়; আপনি এখন জানেন যে মহিলা হায়না লিঙ্গ দেখতে কেমন!\nযদিও এটি কিছুটা অসুস্থ ইন্টারনেট কৌতুকের মতো মনে হতে পারে, তবে মহিলা হায়েনাদের একটি লিঙ্গ-জাতীয় অঙ্গ রয়েছে, একটি নকল অণ্ডকোষ এবং টেস্টিস দিয়ে পূর্ণ, যাকে বলে সিউডোপেনিস (আপনার নিজের ঝুঁকিতে ক্লিক করুন) এটি আসলে একটি বর্ধিত ভগাঙ্কুর। এই অঙ্গটি দীর্ঘ আট ইঞ্চি পর্যন্ত লম্বা হতে পারে এবং দীর্ঘতম হায়েনাগুলির মধ্যে ছোট পুরুষদের সহ অন্যান্য সমস্ত হায়েনাকে প্রাধান্য দেওয়া হয়, যাদের প্রকৃত পেনিস রয়েছে।\nকারণ পুরুষ হায়না তার লিঙ্গটি অবশ্যই মহিলা হায়েনার সিউডোপেনিসে প্রবেশ করানো উচিত একটি দীর্ঘ, জটিল প্রক্রিয়াতে, মহিলা হায়েনাকে ধর্ষণ করা শারীরিকভাবে অসম্ভব।\nমহিমান্বিত হায়েনা স্পটেড। লাইকা এসি দ্বারা ছবি।\nযদি এটি যথেষ্ট অদ্ভুত না হয় তবে মহিলা হায়েনাকে দিতে হবেজন্মএই জিনিসগুলির মাধ্যমে।\nদাগযুক্ত হায়েনাদের মায়েদের ওজনের তুলনায় সবচেয়ে বড় মাংসপেশী তরুণ থাকে, তাই কেবল জন্মের সময় তাদের ভগাঙ্কুরটি ফেটে যায় না, তবে প্রায়শই, তাদের প্রথম লিটারের 60% তাদের সিউডোপেনিসের ভিতরে শ্বাসরোধে মারা যায়। সুতরাং, কোনও কারণে, হায়েনাস প্রসবকে আরও বেদনাদায়ক এবং বেদনাদায়ক করে তোলে।\nদেখুন নেক্সট: হায়েনাস বনাম সিংহ\nস্লাগগুলি তীব্র ব্লেডসকে আহত অবস্থায় ছাড়িয়ে ক্রল করতে পারে\nদৈত্য অ্যান্টার্কটিক কৃমি


নাসিরউদ্দিন শাহের দলে কোহলির পাত্তা নেই | প্রথম আলো\nপ্রকাশ: ১৮ সেপ্টেম্বর ২০২০, ১৪: ০০\nনাসিরউদ্দিন শাহ ক্রিকেটের খুব একনিষ্ঠ অনুসারীফাইল ছবি\n'ইকবাল' সিনেমাটার কথা মনে আছে? ওই যে, এক অবসরপ্রাপ্ত কোচ, যে কি না অন্ধ এক ক্রিকেটারকে স্বপ্ন ছুঁতে সাহায্য করে? কিংবা শাহরুখ খানের সঙ্গে তাঁর করা 'চমৎকার' সিনেমাটার কথা মনে আছে? ‘মার্কো’ নামের এক ভূত যেখানে এক ক্রিকেট ম্যাচের ফলাফলই ঘুরিয়ে দিয়েছিল? দুই চরিত্রেই অসাধারণ অভিনয় করেছিলেন বলিউড তারকা নাসিরউদ্দিন শাহ। যার সঙ্গে ক্রিকেটের এমন ‘যোগসূত্র’ তাই আজকের নয়।\nএমনকি ১৯৮৮ সালে ‘মালামাল’ সিনেমায় সুনীল গাভাস্কারের সঙ্গেও পর্দা ভাগাভাগি করেছিলেন। জীবনের বিভিন্ন পর্যায়ে ক্রিকেট নিয়ে তাঁর অনুরাগের কথাও জানিয়ে থাকেন এই তারকা। কয়েক দিন আগেই যেমন, সাবেক অধিনায়ক মহেন্দ্র সিং ধোনি কেন চূড়ান্ত কোনো এক সিদ্ধান্ত না দিয়ে সবাইকে ঝুলিয়ে রেখেছেন, এ নিয়ে নিজের নারাজি জানিয়েছিলেন। সে নাসিরউদ্দিন শাহের সামনে এবার প্রশ্ন রাখা হয়েছিল তাঁর পছন্দের ভারতীয় একাদশ নিয়ে। সেখানে জায়গা হয়নি বর্তমানের অন্যতম সেরা ক্রিকেটার ও ভারত অধিনায়ক বিরাট কোহলির। শুধু কোহলিই নন, ‘ফিল্ম কম্প্যানিওন’ কে দেওয়া এক সাক্ষাৎকারে বর্তমান দলের কোনো ক্রিকেটারকেই নাসিরউদ্দিন রাখেননি তাঁর একাদশে।\nওপেনার হিসেবে এই দাপুটে অভিনেতার পছন্দ ভিনু মানকড় ও ফারুক ইঞ্জিনিয়ার। এর পরের দুই পজিশনে নাসিরউদ্দিন নামাবেন যথাক্রমে শচীন টেন্ডুলকার ও রাহুল দ্রাবিড়কে। পরের পজিশনগুলিতে নাসিরউদ্দিনের পছন্দ যথাক্রমে - সাবেক অধিনায়ক মনসুর আলী খান পতৌদি, পলি উমরিগড়, গুড্ডাপ্পা বিশ্বনাথ ও ভারতের প্রথম বিশ্বকাপজয়ী অধিনায়ক কপিল দেব। বোলার হিসেবে নাসিরউদ্দিনের দলে জায়গা পেয়েছেন বিষেণ সিং বেদি, বালু পওলঙ্কর। তবে ওদিকে পেস বোলার হিসেবে মোহাম্মদ নিসার না অমর সিং, কাকে নেবেন, সে ব্যাপারে কোনো সিদ্ধান্ত দিতে পারেননি এই তারকা।\nA die-hard cricket fan, #NaseeruddinShah tells us @ashwinravi99 is his favorite player playing today! Check out his answers to our rapid fire here: https://t.co/v3bY5B1k5K\n— Film Companion (@FilmCompanion) September 14, 2020\nশচীন ও দ্রাবিড়, দুজনকেই নিজের দলে রাখলেও এ দুজনের মধ্যে যেকোনো একজনকে যদি পছন্দ করতে হতো, তাহলে নাসির কাকে করতেন? ‘দ্রাবিড় অবশ্যই,' নিজের পছন্দের কথা এভাবেই জানিয়ে দিয়েছেন কিংবদন্তি এই অভিনেতা। এখন খেলছেন, এমন ক্রিকেটারদের মধ্যে নাসিরউদ্দিনের পছন্দ কে? এ প্রশ্নের জবাবে 'পার', 'জুনুন', 'আক্রোশ', 'চক্র', 'বাজার', 'মাসুম', 'সারফারোশ', 'আ ওয়েনসডে' সহ আরও অনেক জনপ্রিয় সিনেমায় অভিনয় করা এই তারকা নিয়েছেন স্পিনার রবিচন্দ্রন অশ্বিনের নাম।\nআগামীকাল থেকে শুরু হতে যাওয়া আইপিএলে এবার দিল্লি ক্যাপিটালসের হয়ে খেলবেন অশ্বিন। কিংবদন্তি অভিনেতার এই কথা শুনলে অশ্বিন বাড়তি অনুপ্রেরণা পাবেন নিশ্চিত!


বাংলাদেশকে মধ্যম আয়ের দেশ হতে স্বীকৃতি দিল জাতিসংঘ\n| ১৭ মার্চ ২০১৮, ১০:৪২ | আপডেট : ১৭ মার্চ ২০১৮, ১৬:৩৯\nস্বাধীনতা লাভের ৪৭ বছর পর স্বল্পোন্নত দেশের (এলডিসি) শ্রেণি থেকে বের হওয়ার যোগ্যতা অর্জন করল বাংলাদেশ। জাতিসংঘ বাংলাদেশকে উন্নয়নশীল দেশ হিসেবে যোগ্য বলে স্বীকৃতি দিয়েছে।\nজাতিসংঘের ওয়েবসাইটে এলডিসি থেকে উত্তরণ বিষয়ে এক ঘোষণায় বাংলাদেশের এ যোগ্যতা অর্জনের তথ্য প্রকাশিত হয়।\nগতকাল শুক্রবার পররাষ্ট্র প্রতিমন্ত্রী মো. শাহরিয়ার আলম নিজের ভেরিফাইড ফেসবুক পেজে পোস্ট দিয়ে বাংলাদেশের এই স্বীকৃতি পাওয়ার কথা জানান।\nতিনি বলেন, জাতিসংঘের উন্নয়ন বিষয়ক কমিটি গতকাল (বৃহস্পতিবার) রাতে নিউইয়র্কে বৈঠকে নিশ্চিত করেছে বাংলাদেশ নিম্ন আয়ের দেশ থেকে উত্তরণের সব সূচক প্রথমবারের মতো অর্জন করেছে। আজকে (শুক্রবার) তারা আমাদের জাতিসংঘের স্থায়ী মিশনে এটা নিশ্চিত করে একটা চিঠি হস্তান্তর করবে।\nআরও পড়ুন: বোতলের পানি কিনে কি প্লাস্টিক খাচ্ছি?\nজাতিসংঘের নিয়ম অনুযায়ী, মাথাপিছু আয়, মানবসম্পদ এবং অর্থনৈতিক ভঙ্গুরতা- এ তিনটি সূচকের দুটিতে উত্তীর্ণ হলে কোনো দেশ এলডিসি থেকে উত্তরণের যোগ্য বলে বিবেচিত হয়।\n২০১৮ সালের পর্যালোচনায় এলডিসি থেকে উত্তরণের যোগ্যতা হিসেবে মাথাপিছু আয়ের মানদণ্ড ১২৩০ ডলার বা তার বেশি। কিন্তু গত তিন বছরে বাংলাদেশের গড় মাথাপিছু আয় দাঁড়িয়েছে ১২৭২ ডলার।\nপ্রতি তিন বছর অন্তর এলডিসি দেশগুলোর ওপর পর্যালোচনা বৈঠকে বসে সিডিপি।\nএবারের পর্যালোচনায় মানবসম্পদ সূচকে যোগ্যতা নিরূপণের জন্য স্কোর ধরা হয় ৬৬ বা তার বেশি। বাংলাদেশের স্কোর সেখানে ৭২ দশমিক ৮। অর্থনৈতিক ভঙ্গুরতা সূচকে যোগ্য হওয়ার নির্ধারিত স্কোর ছিল ৩২ বা তার কম। বাংলাদেশের স্কোর দাঁড়িয়েছে ২৫।\nএসিআইয়ের নতুন কীটনাশকে সুফল পাচ্ছেন বোরো চাষীরা


বিসিসিআই সভাপতি ও সচিব পদে আরও কিছু দিন বহাল সৌরভ ও জয়! পাল্টা নালিশ! | Sourav Ganguly and Jay Shah will get more time as Supreme Court won't hear BCCI case on 17 August - Bengali Oneindia\n39 min ago নির্বাচনের মুখে বেআইনি অর্থলগ্নি সংস্থার সম্পত্তির নিলাম শুরু\nবিসিসিআই সভাপতি ও সচিব পদে আরও কিছু দিন বহাল সৌরভ ও জয়! পাল্টা নালিশ!\n| Published: August 14 2020, 9:50 [IST]\nকুলিং-অফের আতঙ্কে দূরে সরিয়ে বিসিসিআই সভাপতি ও সচিব পদে আরও কিছু দিন বহাল থাকতে চলেছেন সৌরভ গঙ্গোপাধ্যায় ও জয় শাহ। ১৭ অগাস্ট সুপ্রিম কোর্টে এ সংক্রান্ত বিসিসিআইয়ের দায়ের করা আবেদনের যে শুনানি হওয়ার কথা ছিল, তা আপাতত স্থগিত করা হয়েছে বলে সূত্র মারফত জানা গিয়েছে। ফলে নিয়ম অনুযায়ী মামলার নিষ্পত্তি না হওয়া পর্যন্ত স্বপদে বহাল থাকতে পারবেন সৌরভ ও জয়।\nকরোনা ভাইরাসের জেরে লকডাউনে বেশ কিছু দিন আদালত বন্ধ থাকায় সুপ্রিম কোর্টে বহু গুরুত্বপূর্ণ মামলা জমে গিয়েছে। একে একে সেগুলির জট ছাড়ানোর চেষ্টা চালাচ্ছেন শীর্ষ আদালতের বিচারপতিরা। ইতিমধ্যে বিসিসিআইয়ের মামলার শুনানি ১৭ অগাস্ট হওয়ার কথা থাকলেও, সেটি নির্দিষ্ট তালিকায় অন্তর্ভূক্ত করা হয়নি বলে সূত্র মারফত জানা গিয়েছে। শীর্ষ আদালতের বক্তব্য, ভারতীয় ক্রিকেট বোর্ডের হাই প্রোফাইল আবেদনের থেকেও গুরুত্বপূর্ণ মামলার নিষ্পত্তি হওয়া বাকি। তাই এখনই বিসিসিআই সভাপতি সৌরভ গঙ্গোপাধ্যায় ও সচিব জয় শাহের ভাগ্য নির্ধারণ করা সম্ভব নয় বলে সুপ্রিম কোর্টের তরফে জানিয়ে দেওয়া হয়েছে বলে সূত্রের খবর।\nআগের শুনানিতে কী বলেছিল সুপ্রিম কোর্ট\nদেশের প্রাক্তন প্রধান বিচারপতি আর এম লোধা নেতৃত্বাধীন প্যানেলের তৈরি বিসিসিআই সংবিধানে বর্ণিত কুলিং-অফের নিয়ম অনুযায়ী বিসিসিআই সভাপতি ও সচিব পদ থেকে অব্যাহতি নেওয়ার কথা সৌরভ গঙ্গোপাধ্যায় ও জয় শাহের। এই নিয়মের বিরুদ্ধে সুপ্রিম কোর্টে আবেদন করেছিল ভারতীয় ক্রিকেট বোর্ড। গত ২২ জুলাই সেই আবেদন গ্রহণ করেছিল দেশের প্রধান বিচার শরদ অরবিন্দ বোবদে ও বিচারপতি এল নাগেশ্বর রাওয়ের ডিভিশন বেঞ্চ। জানিয়েছিল, ১৭ অগাস্ট হবে মামলার শুনানি।\nঅন্যদিকে মেয়াদ সম্পন্ন হওয়ার পরেও সৌরভ গঙ্গোপাধ্যায় ও জয় শাহ যথাক্রমে বিসিসিআই সভাপতি ও সচিবের পদ থেকে অব্যাহতি না নেওয়ায় সংস্থার এথিক্স অফিসার ডিকে জৈনের কাছ এ ব্যাপারে নালিশ করেছেন ঝাড়খণ্ড স্টেট ক্রিকেট অ্যাসোসিয়েশনের আজীবন সদস্য নরেশ মাকানি। উল্লেখ্য, কুলিং-অফ নিয়ে সুপ্রিম কোর্টে বিসিসিআইয়ের দাখিল করা আবেদনকে চ্যালেঞ্জ করেছিলেন এই মাকানি।\nসৌরভ ও জয়ের সমস্যা\n২০১৫ সালে সিএবি সভাপতি নির্বাচিত হয়েছিলেন সৌরভ গঙ্গোপাধ্যায়। গত অক্টোবরে বিসিসিআই সভাপতি হন মহারাজ। সবমিলিয়ে ক্রিকেট প্রশাসক হিসেবে সৌরভের ছয় বছর সম্পূর্ণ হয়েছে। নিয়ম পরিবর্তন না হলে ২৭ জুলাই তাঁকে বিসিসিআই সভাপতির পদ থেকে তিন বছরের জন্য বিরাম নিতে হবে। একই অবস্থায় কেন্দ্রীয় স্বরাষ্ট্র মন্ত্রী অমিত শাহের পুত্র জয় শাহেরও। ৭ মে-তে শেষ হয়েছে তাঁর মেয়াদ। সুপ্রিম কোর্টে সেই নিয়ম শিথিল করার আবেদন জানিয়েছেন সৌরভ গঙ্গোপাধ্যায় ও জয় শাহ।\nsourav ganguly jay shah bcci cricket sports সৌরভ গঙ্গোপাধ্যায় জয় শাহ বিসিসিআই ক্রিকেট খেলা\nSourav Ganguly and Jay Shah will get more time as Supreme Court won't hear BCCI case on 17 August\nStory first published: Friday, August 14, 2020, 9:50 [IST]


মৃত্যুর পর বয়স কমল শ্রীদেবীর! - Ok Lives\nHome / বিনোদন / মৃত্যুর পর বয়স কমল শ্রীদেবীর!\nমৃত্যুর পর বয়স কমল শ্রীদেবীর!\n৪ নয়, শ্রীদেবীর বয়স ৫২। দুবাই সরকারের দেওয়া এমবামিং সার্টিফিকেটে শ্রীদেবীর বয়স ৫২ বছর হিসাবে উল্লেখ করা হয়েছে। গালফ নিউজ প্রকাশিত সেই সার্টিফিকেট ভারতীয় সংবাদ মাধ্যমের হাতে এসে পৌঁছতেই ফের তৈরি হল বিতর্ক। শ্রীদেবীর ডেথ সার্টিফিকেট-এ বানান ভুল নিয়ে এর আগেই ভ্রূ কুঁচকেছেন অনেকে। এবার এমবামিং সার্টিফিকেটে শ্রীদেবীর বয়স ৫২ দেখে অনেকেরই প্রশ্ন, কীভাবে এমন ভুল হচ্ছে এবং তা নজরেও আসছে না কেন?\n৫৪ বছর বয়সে হৃদরোগে আক্রান্ত হয়ে অকাল মৃত্যু হয়েছে বলি ডিভা শ্রীদেবী কাপুরের। শনিবার সকালে এই খবরে হৃদয় ভেঙেছিল ১৩০ কোটির ভারতের। এরপর মিস ‘হাওয়া হাওয়াই’-এর রহস্য মৃত্যু নিয়ে তোলপাড় হয়েছে দেশ-বিদেশের সংবাদমাধ্যম।\nএরপর খালিজ টাইমস ও গালফ নিউজের ব্রেকিং অনুযায়ী, প্রতি মুহূর্তে নতুন করে বাঁক নিতে থাকে ‘চাঁদনী’ মৃত্যুকাণ্ড। হৃদরোগে আক্রান্ত হয়েই কি মৃত্যু? মদ্যপ অবস্থায় দূর্ঘটনা? না কি পরিকল্পনা মাফিক খুন? বাদ যায়নি দাউদ যোগের প্রসঙ্গও। আতসকাঁচের তলায় আসেন বনি কাপুর। ৭২ ঘণ্টার দমবন্ধকর পরিস্থিতির শেষে দুবাই পুলিস জানায় বাথটাবে ডুবেই মৃত্যু হয়েছে বলি অভিনেত্রীর। তারপর ‘কেস ক্লোজড’ ঘোষণা হতেই দুবাই থেকে আম্বানিদের বিশেষ চার্টাড বিমানে গ্রিন পার্কের বাসগৃহে ফেরান হয় নায়িকার দেহ। বুধবার, লোখন্ডওয়ালার ভিলে পার্লে শ্মশানে তাঁর শেষকৃত্য সম্পন্ন হবে। এরই মধ্যে ফের শিরোনামে বয়স বিতর্ক। সূত্রঃ জিনিউজ\nPrevious যৌন নির্যাতন ছিল না, তবে.. : যা বললেন মনিকা\nNext স্তনের হঠাৎ ব্যথার কারণ কী?


প্রবাসীদের বিনিয়োগে উৎসাহ দিয়ে আসছে প্রাইম ব্যাংক ইনভেস্টমেন্ট\n| ২৩ ডিসেম্বর ২০১৮, ১৩:৪৯\nপ্রবাসী বিনিয়োগকারীদের দেশের পুঁজিবাজারে বিনিয়োগের উৎসাহ দিয়ে আসছে প্রাইম ব্যাংক ইনভেস্টমেন্ট লিমিটেড। এর ধারাবাহিকতায় কিছুদিন আগেও উত্তর আমেরিকায় বিনিয়োগ উৎসবের আয়োজন করেছে প্রতিষ্ঠানটি।\nবললেন প্রাইম ব্যাংক ইনভেস্টমেন্টের ব্যবস্থাপনা পরিচালক ও প্রধান নির্বাহী ড. মো. তাবারক হোসেন ভূঁঞা।\nশনিবার রাজধানীর মহাখালীতে অবস্থিত রাওয়া কনভেনশন সেন্টারে এক অনুষ্ঠানে তিনি এসব কথা বলেন।\nএসময় তিনি কোম্পানির বর্তমান ও ভবিষ্যত কর্মপরিকল্পনা সংক্ষেপে তুলে ধরে। তিনি বলেন, প্রাইম ব্যাংক ইনভেস্টমেন্টের পোর্টফলিও ম্যানেজমেন্টের পাশাপাশি ইস্যু ম্যানেজার এবং আন্ডাররাইটার হিসেবে কাজ করে আসছে।\nকিছু দিন আগে এই প্রতিষ্ঠান দেশের বেশ কয়েকটি বাণিজ্যিক ব্যাংকের বন্ড ইস্যুর লিড অ্যারেঞ্জার হিসেবে কাজ করেছে এবং আরও বন্ড ইস্যু জন্য কাজ অব্যাহত রেখেছে। এছাড়া ব্যবসা সম্প্রসারনের জন্য বিশ্বের বিভিন্ন দেশে গিয়ে প্রবাসী বিনিয়োগকারীদের দেশে শেয়ারবাজারে নিয়ে আসার লক্ষ্যে কাজ করছে।\nএর ধারাবাহিকতায় প্রাথমিক পর্যায়ে উত্তর আমেরিকা, ইংল্যান্ড এবং সিঙ্গাপুরের প্রবাসী বাংলাদেশি বিনিয়োগকারীদের দেশের পুঁজিবাজারে বিনিয়োগে উৎসাহিত করা হচ্ছে।\nতাবারক হোসেন বলেন, ভবিষ্যতে অন্যান্য দেশেও এই কার্যক্রম পরিচালনা করা হবে। প্রাইম ব্যাংক ইনভেস্টমেন্ট এখন উন্নত বিশ্বের ইনভেস্টমেন্ট ব্যাংকের ন্যায় ইনভেস্টমেন্ট ব্যাংকিংয়ের মূল ভূমিকায় কাজ করার দিকে এগিয়ে যাচ্ছে। এরমধ্যে মার্জার ও এ্যাকুইশন, সিন্ডিকেশন ফাইন্যান্সিং, ভ্যালুয়েশন, ম্যানেজমেন্ট কনসালট্যান্সি, করপোরেট অ্যাডভাইজরির কাজ করছে পিবিআইএল।\nঅনুষ্ঠানে প্রাইম ব্যাংকের ডেপুটি ম্যানেজিং ডিরেক্টর (ডিএমডি) মো. গোলাম রাব্বানি, তৌহিদুল আলম খান, প্রাইম ব্যাংক ইনভেস্টমেন্টের উপদেষ্টা আহমেদ কামাল খান চৌধুরী, চীফ অপারেটিং অফিসার ও এক্সিকিউটিভ ভাইস প্রেসিডেন্ট তানভীর রেজা, দেশের স্বনামধন্য বেসরকারি টেলিভিশন চ্যানেল আরটিভির প্রধান নির্বাহী সৈয়দ আশিক রহমানসহ ব্যাংক ও গণমাধ্যমের শীর্ষ কর্মকর্তারা উপস্থিত ছিলেন।\nপ্রাইম ব্যাংক ইনভেস্টমেন্ট


মার্চ 17, 2019 বাইনারি বিকল্পের সিক্রেটস লেখক আকিব মেন্ডেস 72329 দর্শকরা\nপিসি কিংবা মোবাইল চালিয়ে রেখে মাসে শত ডলার ইনকাম করুন । পেমেন্ট প্রুফ দেখুন । পেমেন্ট বিকাশে পাবেন। চিঠিটি বিনোমোে অনলাইন ফরেক্স ট্রেডিং অ্যাকাউন্ট খুলুন আপনার সহযোগিতার কৃতজ্ঞতা এবং তার ধারাবাহিকতার জন্য আশা প্রকাশের সাথে শেষ হয়। এই ক্ষেত্রে, উপসংহারে, ঔদ্ধত্যের তথাকথিত সূত্র ব্যবহার করা হয় - শব্দগুলি "সর্বোত্তম শুভেচ্ছা", "বিশ্বস্ত থেকে দীর্ঘমেয়াদী এবং পারস্পরিক উপকারী অংশীদারিত্ব", "শুভেচ্ছা" ইত্যাদি।\nরেসিস্টেন্স এরিয়া (NECKLINE)টেস্ট করার পর প্রাইস লেভেল পুনরায় বেয়ারিশ ট্রেন্ড অনুসরণ করবে এবং বাম শোল্ডার বা প্রথম Bottom লেভেলের কাছাকাছি চলে যাবে যেটা পরবর্তিতে ডান শোল্ডার হিসাবে পরিগনীত হবে। প্রাইস লেভেল পুনরায় Retracement-এ চলে যাবে এবং নেকলাইনের দিকে ধিরে ধিরে অগ্রসর হবে। শেখ মুজিবের স্বপ্নধ্যান সাত কোটি বাঙালির প্রাণ\nবিনোমোে অনলাইন ফরেক্স ট্রেডিং অ্যাকাউন্ট খুলুন - ফরেক্স থেকে আপনি কি আশা করেন\nপদ: টিএমজি-৩ (মেশিন টুলস অপারেটর/ টার্নার) কর্মকর্তাদের বুনিয়াদী প্রশিক্ষণ এবং কর্মচারীদের দক্ষতা বিনোমোে অনলাইন ফরেক্স ট্রেডিং অ্যাকাউন্ট খুলুন উন্নয়নের জন্য প্রশিক্ষণ সংক্রান্ত যাবতীয় পরিকল্পনা প্রণয়ন।\nবাহাদুর শাহ পার্ক বাংলাদেশের রাজধানী ঢাকার পুরানো ঢাকা এলাকার সদরঘাটের সন্নিকটে লক্ষ্মীবাজারে অবস্থিত একটি ঐতিহাসিক স্থান যেখানে বর্তমানে একটি পার্ক স্থাপন করা হয়েছে।\nডাক, টেলিযোগাযোগ ও তথ্যপ্রযুক্তিমন্ত্রী মোস্তাফা জব্বার বলেছেন, ‘আমাদের স্থানীয় বাজারে যেমন ব্যাপক চাহিদা আছে, তেমনি প্রতিবেশী দেশগুলোতেও প্রযুক্তিপণ্য রপ্তানি করতে পারি। সরকার ২৮টি হাইটেক পার্ক স্থাপন করছে, যা আগামী দুই বছরের মধ্যে ব্যবহারের উপযোগী হয়ে যাবে। কিছুদিনের মধ্যেই এসব পার্কে উৎপাদন শুরু হবে।’ মাদারীপুর শহরে আবাসিক হোটেলে অবসর সময় কাটাতে গিয়ে অসামাজিক কার্যকলাপের অভিযোগে পুলিশের হাতে আটক হয়েছেন বেয়াই-বেয়াইন। পরে তাদের আদালতের মাধ্যমে কারাগারে পাঠানো হয়। তবে আটকরা দাবি করেন হাসপাতালে এসে বিশ্রাম নিতেই তারা হোটেলে উঠেছেন। তবে হোটেলের মালিক চাঁদা দাবি করে না পেয়ে পুলিশে খবর দিয়েছেন।\nবাইনারি বিকল্প সহজ এবং লাভজনক কৌশল জন্য প্রযুক্তিগত বিশ্লেষণ: বিনোমোে অনলাইন ফরেক্স ট্রেডিং অ্যাকাউন্ট খুলুন\nঅনুবাদ আপডেট: আরবি, জাপানীজ, সার্বিয়ান, স্প্যানিশ, তুর্কি\nবাংলা ভাষায় কম্পিউটার প্রোগ্রামিং শেখার বই। বইটিতে প্রোগ্রামিং ভাষা হিসেবে সি (C) ব্যবহার করা হয়েছে। প্রোগ্রামিংয়ের জগতে যারা নতুন, তাদের জন্য বইটি সহায়ক। ওয়েবসাইটের যেকোনো অংশ অবাণিজ্যিক উদ্দেশ্যে কপি, প্রিন্ট ও বিতরণ করা যাবে (সৃজনী সাধারণ অবাণিজ্যিক লাইসেন্স)। Bet365.Com নিয়ে আজকের আলোচনা। কিভাবে এই সাইট থেকে টাকা ইনকাম বিনোমোে অনলাইন ফরেক্স ট্রেডিং অ্যাকাউন্ট খুলুন করতে পারবেন তার পরিপূর্ন গাইডলাইন Video Tuterial\n–বাঞ্চোৎটা নিশ্চই আত্মহত্যা করেছে । আর তো কেউ ধার দিচ্ছিল না । না খেতে পেয়ে মরেছে । অত বাচ্চা পয়দা করার মজা বোঝো এবাএ ! রাশিয়ার বাণিজ্যিক সিনেমা ভোরের সাথে, পণ্য বসানো যুগের শুরু হয়। রাশিয়ান ভাষায়, এটিতে এখনও কোনও সঠিক নাম নেই এবং প্রায়শই "গোপন, পরোক্ষ" বিজ্ঞাপন হিসাবে ব্যাখ্যা করা হয়।\n২৬. উপরের বিনোমোে অনলাইন ফরেক্স ট্রেডিং অ্যাকাউন্ট খুলুন বিষয়গুলি ছাড়াও নিম্নে উল্লিখিত তথ্য যেন পাওয়া যায় তার ব্যবস্থা রাখতে হবে। চার্ট দেখায়, আমরা আমাদের সমর্থন এবং প্রতিরোধের স্থানান্তরিত করেছি, এবং পরিবর্তিত পরিসরে। নতুন মাত্রা দেখতে 409 ফ্ল্যাট এবং মেয়াদোত্তীর্ণ সময়ে 412 ফ্ল্যাটে মেয়াদে সমর্থন রয়েছে। এটি একটি তিন ডলারের পরিসীমা, তাই আমরা এই সন্ধ্যায় ব্রেকআউট এন্ট্রিগুলিতে বিশুদ্ধরূপে ফোকাস করতে যাচ্ছি।


২৯টি বিপজ্জনক অ্যাপ মুছে ফেলল গুগল! আপনার মোবাইলে নেই তো? - দৈনিক জনপত্র\nঅনলাইন ডেস্ক: স্মার্টফোনে স্টোর করা যাবতীয় তথ্য হাতিয়ে নিতে পারে, এমন ২৯টি বিপজ্জনক অ্যাপকে ‘প্লে স্টোর’ থেকে মুছে ফেলল গুগল! সম্প্রতি ‘হোয়াইট অপ্স সাতোরি’ নামের একটি থ্রেট ইনটেলিজেন্স সংস্থা এই বিপজ্জনক অ্যাপগুলোকে চিহ্নিত করেছে। এরপরই বিষয়টি গুগলের নজরে আসে।\nকারণ, এই ২৯টি অ্যাপেই রয়েছে ‘ব্লার’ অপশন। সাইবার বিশেষজ্ঞদের মতে, এটাই স্মার্টফোনের তথ্য হাতানোর মূল হাতিয়ার। তাই এই ২৯টি বিপজ্জনক অ্যাপ প্লে স্টোর থেকে ইতিমধ্যেই মুছে ফেলেছে গুগল।\nসাইবার বিশেষজ্ঞদের মতে, এই অ্যাপগুলো ডাউনলোড হওয়ার পর অনেক সময় স্ক্রিনে সেগুলোর আইকন খুঁজে পাওয়া যায় না। ‘প্লে স্টোর’ এ গিয়েও এগুলো ওপেন করা যায় না।\nএই অ্যাপগুলো স্মার্টফোনে হঠাৎ হঠাৎ বিজ্ঞাপন ফুটিয়ে তোলে। এই অ্যাপগুলোর জন্য কখনও কখনও নিজে থেকেই আনলক হয়ে যায় স্মার্টফোন, মোবাইলের ইন্টারনেট ডেটা বন্ধ হয়ে চালু হয়ে যেতে পারে ওয়াই-ফাই। ফোনের অন্যান্য প্রয়োজনীয় অ্যাপকেও আনইনস্টল করে দিতে পারে।\nই অ্যাপগুলির প্রসঙ্গে বিশেষজ্ঞদের পরামর্শ হল, এগুলো ইতিমধ্যে ডাউনলোড করা হয়ে গিয়ে থাকলে তা আনইনস্টল করে দেওয়াটাই বুদ্ধিমানের কাজ! ভবিষ্যতে কোনও অ্যাপ ডাউনলোডের আগে সেটির রিভিউ অবশ্যই ভাল করে দেখে নেওয়া জরুরি।


বিশ্ব রক্ষায় অস্ত্রের চেয়েও বেশি প্রয়োজন স্বাস্থ্য কর্মী! - CoxsbazarNEWS.Com - CBNCoxsbazarNEWS.Com – CBN\nবিশ্ব রক্ষায় অস্ত্রের চেয়েও বেশি প্রয়োজন স্বাস্থ্য কর্মী!\nপ্রকাশ: ৩০ এপ্রিল, ২০২০ ১২:৫৪ , আপডেট: ৩০ এপ্রিল, ২০২০ ১২:৫৬\nআরও একবার পুঁজিবাদী বিশ্বকে সমাজতন্ত্রের শিক্ষা দিলো ছোট দ্বীপ রাষ্ট্র কিউবা। করোনা মোকাবেলায় বিশ্বের বড় বড় অর্থনীতি বা বিশাল সামরিক শক্তিধর দেশগুলো বেসামাল হয়ে কিউবার সহায়তা চাচ্ছে! ছোট দেশটি নিজের সাধ্যমতো বিপন্ন দেশগুলোর পাশে দাঁড়ানোর চেষ্টাও করছে। অনেক দেশ, যারা কিছুদিন আগেও কিউবার স্বাস্থ্য কর্মীদেরকে রাজনৈতিক কারণে নিজ দেশে ফেরত পাঠিয়ে দিযেছিলো, তারাও এখন কিউবার সাহায্য প্রত্যাশী!\nএই পর্যন্ত করোনা মোকাবেলায় বিশ্বের প্রায় ২২টি দেশকে\nসহায়তা করতে প্রায় ১২০০ স্বাস্থ্য কর্মী পাঠিয়েছে কিউবা।\nভেনিজুয়েলা, নিকারাগুয়া, জ্যামেইকা, ইটালি, চীনের পর সম্প্রতি দেশটির প্রায় ২০০ জনের একটি চিকিৎসা দল পৌঁছেছে দক্ষিণ আফ্রিকায়।\nউল্লেখ করা যেতে পারে যে, প্রতি ১ হাজার মানুষের জন্য কিউবায় আছেন ৯জন চিকিৎসক, এই হার বিশ্বে সর্বোচ্চ। উন্নয়নশীল দেশগুলোতে বড় অর্থনীতির জি-৮ভুক্ত দেশগুলোর চেয়েও কিউবার স্বাস্থ্য কর্মী পাঠানোর সংখ্যা বেশি। দুটো কারণে কিউবা বিভিন্ন দেশে স্বাস্থ্য কর্মী পাঠিয়ে থাকে।\n১৯৬৩ সাল থেকে উপনিবেশিক শক্তিগুলোর বিরুদ্ধে লড়াইয়ের অংশ হিসেবে কিউবা স্বাস্থ্য কর্মী পাঠানো শুরু করে। আলজেরিয়া থেকে ফ্রান্স যখন তার সমস্ত স্বাস্থ্যকর্মী প্রত্যাহার করে, তখনই কিউবা আলজেরিয়ার সেই স্বাধীনতা যুদ্ধে চিকিৎসা কর্মীদের দল দিয়ে সহযোগিতা করে। মানবিক সংকটে সাড়া দিতেও কিউবা তার চিকিৎসা দল দিয়ে সহায়তা করে থাকে। চিলি, নিকারাগুয়া, ইরানের ভূমিকম্পের পর, হাইতি, হুন্ডুরাস বা গুয়াতেমালায় বিধ্বংসী ঘূর্ণিঝড়ের পর, সুনামীর পর শ্রীলংকায়, কাস্মির ভূমিকম্পের পর পাকিস্তানে, ইবোলা সংক্রমণের সময় কিউবা পূর্ব আফ্রিকাতে স্বাস্থ্য কর্মী দল পাঠিয়ে চিকিৎসা সহায়তা দেয়।\nকূটনৈতিকভাবে এই ধরনের চিকিৎসা সহায়তা কিউবাকে যেমন সাফল্য দিচ্ছে, প্রশংসা আানছে, দেশটির অর্থনীতিতেও ফেলছে গুরুত্বপূর্ণ ইতিবাচক প্রভাব।\n১৯৬৩ সাল থেকে প্রায় ৪ লাখ স্বাস্থ্য কর্মী বিভিন্ন দেশে পাঠিয়েছে কিউবা। দেশটির বৈদেশিক আয়ের প্রায় ৪৬% আসে বিশ্বের বিভিন্ন দেশে কর্মরত চিকিৎসক দলগুলোর কাছ থেকে। পৃথিবীর নানা দেশ থেকে চিকিৎসা শাস্ত্রে পড়াশুনা করতে এবং চিকিৎসা সেবা নিতেও প্রচুর লোক কিউবা আসে।\n২০১৮ সালে দেশটি প্রায় ৬.৩ বিলিয়ন ডলার আয় করে চিকিৎসা সেবা থেকে, যা কিনা পর্যটন খাত থেকে প্রায় দ্বিগুন।\nক্ষুদ্র রাষ্ট্র কিউবা থেকে শিক্ষা নিতে পারি আমরা। গড়ে তুলতে পারি বিশ্বমানের চিকিৎসা সেবা, মেধাবী ও দক্ষ চিকিৎসা কর্মী। দেশের মানুষের পাশাপাশি সেই দল বিপদে পাশে দাঁড়াবে বিশ্ববাসীর। করোনার মতো সংকটে জিডিপি আর অস্ত্রসজ্জা নয়, কার্যকর হাতিয়ার যে উন্নতমানের যথাযথ চিকিৎসা ব্যবস্থাই, এটা এখন দিবালোকের মতো স্পষ্ট।\nমোঃ মজিবুল হক মনির


মাছ কি ঘুমায়? মাছের কি ঘুমের প্রয়োজন হয় মাছ কি ঘুমায়? মাছের কি ঘুমের প্রয়োজন হয়\nহোমbigQuestionমাছ কি ঘুমায়? মাছের কি ঘুমের প্রয়োজন হয়\nমাছ কি ঘুমায়? মাছের কি ঘুমের প্রয়োজন হয়\n0 Abdullah ডিসেম্বর ২৭, ২০২০\nযদিও এটি একটি ছোট আকারের প্রশ্নের মতো মনে হচ্ছে, ‘মাছের ঘুম আসে কি না, মাছ কি ঘুমায়?’\nতবে আমি জানি আমার মতো আপনার মনেও মাছ ঘুমায় কিনা, ঘুমালেও মাছ কিভাবে ঘুমায় এ বিষয়ে কৌতুহল আছে।\nযদি এককথায় বলি তবে বলতে হয় অন্যান্য প্রাণির মতো মাছও ঘুমায়। পৃষ্ঠ-স্তরে মাঝে মাঝে অনেক মাছকে Aquariumএ নড়াচড়াবিহীন অবস্থায় হয়তো আপনিও দেখে থাকবেন, মনে হবে যেন তারা চলাচল বন্ধ করে দিয়েছে।\nপ্রথমত, মাছের এই বিশ্রামটি মানুষের বন্ধ চোখের ঘুমের মতো নয়। মাছের ছোখের কোনো পাতা নেই, তাই মাছ তাদের চোখ বন্ধ করতে পারে না।\nএজন্য তাদেরকে খোলাচোখে অচেতন, তন্দ্রাচ্ছন্ন মনে হয়, কিন্তু আসলে তারা ঘুমাচ্ছে। এসময় তাদের হৃদস্পন্দন হ্রাস পায় এবং সামগ্রিক চলাচল সীমিত করে কম প্রতিক্রিয়াশীল হয়ে ওঠে।\nমাছ কি রাতের অন্ধকারে ঘুমায়? তাদের কি ঘুমের চক্র রয়েছে?\nহ্যাঁ, অনেক মাছ সাধারণত রাতে ঘুমায়। স্ট্যানফোর্ড ইউনিভার্সিটি স্কুল অফ মেডিসিনের গবেষনা অনুসারে, মানুষের মতোই মাছও এমন হরমোন তৈরি করে যা ঘুমের ধরণ নিয়ন্ত্রণ করে এবং পুনরায় কর্মক্ষম করে তুলতে দেহের অভ্যন্তরীণ শক্তি সঞ্চার করে।\n“মজার বিষয় হল, যদি এসব মাছ খুব বেশি আলোর সংস্পর্শে চলে আসে এবং দীর্ঘ সময়ের জন্য জাগতে হয় তবে পরের দিন তারা আরও দীর্ঘ সময় ঘুমিয়ে নেয়।\nতবে উল্লেখযোগ্য বিষয় হলো নিজেদের প্রয়োজনে কিছু প্রজারি মাছ খুব সহজেই তাদের ঘুমের চক্র পরিবর্তন করতে পারে।\nউদাহরণস্বরূপ, কানাডিয়ান জার্নাল অফ জোলজির ল্যান্ডমার্ক গবেষণায় দেখা গেছে, white sucker fish দল থেকে আলাদা হয়ে গেলে নিশাচর হয়ে উঠতে পারে।\nকেন? কারণ একা দিনে সাঁতার কাটা খুব বিপজ্জনক, কিন্তু রাতে শিকারিদের শিকার হওয়ার সম্ভাবনা খুব কম। তাই তারা রাতের বেলায় নিজেদের খাবার খোঁজা ও অন্যান্য কাজ করে এবং দিনে কোনো অন্ধকার জায়গায় বিশ্রাম নেয়।\nমাছ কিভাবে, কোথায় ঘুমায়?\nআপনি হয়ত জানেন যে মানুষ তাদের ঘুমের চক্রটি পিতৃত্বের প্রথম দিকে ভোগ করতে পারে। তবে স্টিকলেব্যাকের মতো প্রজাতিগুলি এই ত্যাগটিকে ছোট্ট ভাজা দেখায়। “তাদের ডিম দম বন্ধ হতে বাড়াতে পুরুষকে নিয়মিত তাদের উপর অক্সিজেনযুক্ত জল ফ্যান করতে হয় - প্রায়শই বেশ কয়েক দিন বা সপ্তাহের জন্য,” ওয়েবস্টার বলেছেন। "নতুন ফিশ পিতাদের ক্লান্তি থেকে মারা যাওয়া খুব সাধারণ বিষয়!"\nউল্লেখযোগ্যভাবে, অনেক প্রজাতির মাছ প্রয়োজনের প্রয়োজনে খুব সহজেই তাদের ঘুমের ধরণটি উল্টাতে পারে। উদাহরণস্বরূপ, কানাডিয়ান জার্নাল অফ জোলজির ল্যান্ডমার্ক গবেষণা হিসাবে দেখা গেছে, সাদা চুষে খাওয়া মাছগুলি স্কুল থেকে আলাদা হয়ে গেলে নিশাচর হয়ে উঠতে পারে। কেন? যদিও একা দিনে সাঁতার কাটানো খুব বিপজ্জনক, তারা রাতে শিকারিদের শিকার করার সম্ভাবনা খুব কম।\nমাছ কোথায় ঘুমায়?\nঅনেকগুলি মাছ একসাথে সমুদ্রের তলদেশে বা নদীর নীচে ঘুমানোর জন্য ধীরে ধীরে সাঁতার কাটতে থাকে। লুচের মতো প্রজাতিগুলি অবশ্য উল্টোদিকে ঘুমাতেও পরিচিত (এবং যে কোনও মালিককে প্রচুর অনাবৃত আতঙ্কিত করে)।\nকেউ কেউ আরও এগিয়ে যান। সমুদ্রের স্রোতে ভেসে যাওয়া এড়াতে, বেশ কয়েকটি প্রবাল মাছ নিজেদেরকে রিফের ডালের মধ্যে আটকে রাখে।\nInterestingly কিছু প্রজাতির মাছ বিশ্রাম নেওয়ার জন্য তাদের নিজস্ব বিছানা তৈরি করে নেয়। তবে এটি অন্যরকম শোনাতে পারে যে, parrotfish এর মতো প্রজাতির মাছ ঘুমানোর আগে লুকানোর জন্য নিজেদের চারপাশে শ্লেষ্মার ব্যাগের (mucus bag) তৈরি করে।\nআশা করি মাছ কি ঘুমায়, এবং মাছ কিভাবে ঘুমায় সে বিষয়ে পরিষ্কার ধারণা পেয়েছেন।\nকী কীভাবে bigQuestion


আনন্দময় শৈশবের প্রথম ধাপ - dainikdainandin.com dainikdainandin.com\nপ্রচ্ছদ | দৈনন্দিন এডিটোরিয়াল |\nশুক্রবার, ১২ এপ্রিল ২০১৯ | ১০:২২ পূর্বাহ্ণ | 709 বার\nআমাদের জাতীয় সংগীতের একটা লাইন হচ্ছে, “মা, তোর মুখের বাণী আমার কানে লাগে সুধার মতো।” সত্যি সত্যি কিছু কথা আছে যেগুলো শুনলে মনে হয় কানের ভেতর সুধা বর্ষণ হচ্ছে। যেদিন মাননীয় প্রধানমন্ত্রী বলেছেন আমাদের বাচ্চাদের জন্য তৃতীয় শ্রেণি পর্যন্ত কোনও পরীক্ষা থাকবে না সেদিন আমার সেরকম মনে হয়েছে। আমাদের শিক্ষানীতিতে আমরা এই প্রস্তাবটি রেখেছিলাম, কিন্তু কেউ মনে হয় এতদিন সেদিকে ঘুরেও তাকায়নি। কীভাবে কীভাবে এই দেশে সবাই ধরেই নিয়েছে লেখাপড়া মানে হচ্ছে পরীক্ষা। কাজেই পুরো লেখাপড়াটাই হয়ে গেছে পরীক্ষাকেন্দ্রিক, কাজেই পরীক্ষায় ভালো নম্বর পাওয়ার জন্যে দুধের বাচ্চাদের ওপর পর্যন্ত কী ভয়াবহ চাপ! প্রাইভেট এবং কোচিংয়ের সে কী রমরমা ব্যবসা। কাজেই মাননীয় প্রধানমন্ত্রী যদি শিক্ষানীতির হারিয়ে যাওয়া একটা প্রস্তাব এবং আমাদের মনের কথাটি বলেন সেটি আমাদের কানে সুধার মতো লাগতেই পারে।তবে আমি ভয়াবহভাবে ঘর পোড়া গরু, সিঁদুরে মেঘ দেখতে হয় না, এমনিতেই ভয় পাই। আমাদের বিশ্ববিদ্যালয়ের ভর্তি পরীক্ষার সময় এই দেশের ছেলেমেয়েদের কী ভয়ঙ্কর এক ধরনের কষ্টের ভিতর দিয়ে যেতে হয় সেটি দেখে বিশ্ববিদ্যালয়ের শিক্ষকদের বিন্দুমাত্র কষ্ট হয় না। তাই বেশিরভাগ বিশ্ববিদ্যালয়ই অবলীলায় অত্যন্ত নিম্নমানের ভর্তি পরীক্ষার নামে এক ধরনের প্রহসন করেই যাচ্ছেন, হয়তো তার বিনিময়ে কিছু বাড়তি অর্থোপার্জন হচ্ছে। বিশ্ববিদ্যালয়ের শিক্ষকদের চোখে ছাত্রছাত্রীদের কষ্টটুকু ধরা পড়ে না কিন্তু আমাদের মাননীয় রাষ্ট্রপতির চোখে সেটি ঠিকই ধরা পড়েছিল। তিনি ব্যথিত হয়ে বিশ্ববিদ্যালয়ের শিক্ষকদের একটি সমন্বিত ভর্তি পরীক্ষা নিতে বলেছিলেন। তার সেই বক্তব্যটিও আমার কানে সুধা বর্ষণ করেছিল। কিন্তু তারপর কয়েক বছর কেটে গেছে, এখন পর্যন্ত কোনও উদ্যোগ চোখে পড়েনি। আরেকটি এইচএসসি পরীক্ষা শুরু হয়ে গেছে দেখতে দেখতে পরীক্ষাটি শেষ হয়ে যাবে এবং কোচিং ব্যবসায়ীরা এই পরীক্ষার্থী ছেলেমেয়েদের নিয়ে টানাটানি কাড়াকাড়ি শুরু করে দেবে। অথচ যদি আগে থেকে পরিকল্পনা করা থাকতো তাহলে এইচএসসি পরীক্ষা শেষ হলে একটি দিন ভর্তি পরীক্ষার জন্য আলাদা রুটিন করে রাখা যেতো। এইচএসসি’র অন্যান্য বিষয়ের পরীক্ষার মতোই তারা সেই একই কেন্দ্রে একই রোল নাম্বারে পরীক্ষা দিতে পারতো। পার্থক্য হতো প্রশ্নপত্রে, বিশ্ববিদ্যালয়ের শিক্ষকেরা মিলে সেই প্রশ্নপত্র করতেন। সেই ভর্তি পরীক্ষার নম্বরটি ব্যবহার করে বিশ্ববিদ্যালয়গুলো ছাত্রছাত্রীদের ভর্তি করতে পারতো। যেহেতু মূল এইচএসসি পরীক্ষার শেষে এই পরীক্ষা নেয়া হতো তাই ছেলেমেয়েদের জন্য ব্যাপারটি হতো সবচেয়ে সহজ এবং স্বাভাবিক। অবশ্যই এর জন্যে আরও কিছু খুঁটিনাটি বিষয় ঠিক করে নিতে হতো, কিন্তু সেটি মোটেও বড় সমস্যা নয়। আমরা এখন এর থেকে শতগুণ বেশি জটিল সমস্যা সমাধান করতে শিখে গেছি। হ্যাঁ, মেনে নিচ্ছি কোচিং ব্যবসায়ীরা মাতম করতে করতে আমাদের অভিশাপ দিতো কিন্তু আমি বুকে থাবা দিয়ে বলতে পারি তাদের অভিশাপ থেকে লক্ষগুণ বেশি পেতাম আশীর্বাদ, পরীক্ষার্থী ছেলেমেয়েদের আশীর্বাদ, তাদের বাবা মায়ের আশীর্বাদ।\nযাই হোক, সমন্বিত ভর্তি পরীক্ষার বিষয়টি এখনও একটা দিবাস্বপ্নই রয়ে গেছে, এটি পূরণ হওয়ার আগেই তৃতীয় শ্রেণি পর্যন্ত পরীক্ষা তুলে দেওয়ার বিষয়টি এসেছে এবং আমি আবার স্বপ্ন দেখতে শুরু করেছি।\nআমি জানি তৃতীয় শ্রেণি পর্যন্ত পরীক্ষা তুলে দেওয়ার ঘোষণাটি শুনে এই দেশের অসংখ্য বাবা-মায়ের মাথায় আকাশ ভেঙে পড়েছে। যেহেতু তারা জানেন লেখাপড়া মানেই হচ্ছে পরীক্ষা, তাই তারা ধরেই নিয়েছেন পরীক্ষা তুলে দেওয়ার অর্থই হচ্ছে লেখাপড়া তুলে দেওয়া! তারা প্রায় নিশ্চিত হয়ে ভাবছেন এই জাতির ভবিষ্যৎ অন্ধকার এবং এখন এই দেশে অশিক্ষিত এবং মূর্খ একটা জাতি গড়ে উঠবে! পরীক্ষার ব্যাপারটি নিয়ে যাদের প্রায় মৌলবাদীদের মতো বিশ্বাস, তাদের সেই বিশ্বাস টলানো সম্ভব নয়, কাজেই আমি সেই চেষ্টা করবো না। তবে যারা স্বাভাবিক মানুষের মতো চিন্তা করতে পারেন তাদের পরীক্ষা তুলে দেওয়ার বিষয়টি নিয়ে আশ্বস্ত করার চেষ্টা করা যেতে পারে।\nপ্রথমত, বিষয়টি হুট করে নেওয়া সিদ্ধান্ত নয়। এই দেশের শিক্ষানীতি কমিটিতে দেশের অনেক শিক্ষাবিদ ছিলেন, তারা সবাই অনেক চিন্তাভাবনা করে এই প্রস্তাবটি দিয়েছিলেন। মাননীয় প্রধানমন্ত্রীর ঘোষণার পর অনেক শিক্ষাবিদ, শিক্ষা গবেষকরা লেখালেখি করেছেন এবং তারা সবাই বিষয়টিকে স্বাগত জানিয়েছেন। এই দেশে বেশ কিছু শিশুবান্ধব স্কুল আছে, সেই স্কুলগুলোতে অনেক ভালো লেখাপড়া হয় এবং তারা অনেক দিন আগেই ছোট ক্লাসগুলো থেকে পরীক্ষা তুলে দিয়েছেন, সে জন্যে লেখাপড়ার কোনও ক্ষতি হয়নি। বাচ্চাগুলো এক ধরনের আনন্দ নিয়ে নিজের মতো করে লেখাপড়া করে।\nমাননীয় প্রধানমন্ত্রীর ঘোষণার পর প্রাথমিক শিক্ষা মন্ত্রণালয় থেকে একটি ঘোষণা এসেছিল, তারা বলেছিলেন ছাত্রছাত্রীদের কীভাবে মূল্যায়ন করা হবে সেটি ঠিক করার পর পরীক্ষা তুলে দেওয়া হবে। ঘোষণাটি পড়ে আমি যথেষ্ট দুর্ভাবনায় পড়ে গিয়েছিলাম, “মূল্যায়ন” মানে কী আরেক ধরনের পরীক্ষা? পরীক্ষা শব্দটি না বলে “মূল্যায়ন” শব্দটি ব্যবহার করে আবার নতুন করে বাচ্চা ছেলেমেয়েদের ওপর যন্ত্রণা চাপিয়ে দেয়া হবে? মূল্যায়নের জন্য প্রাইভেট আর কোচিং শুরু হবে? বাবা মা ভালো মূল্যায়নের জন্য ছেলেমেয়েদের ওপর চাপ দেওয়া শুরু করবেন? মূল্যায়নের জন্য গাইড বই বের হয়ে যাবে?\nআমার ধারণা, ব্যাপারটা আরও অনেক সহজভাবে দেখা সম্ভব। আমরা ধরে নিই ছেলেমেয়েদের আনুষ্ঠানিক লেখাপড়া শুরু হবে চতুর্থ শ্রেণি থেকে। তৃতীয় শ্রেণি পর্যন্ত আমরা ছেলেমেয়েদের প্রস্তুত করবো যেন তারা চতুর্থ শ্রেণি থেকে ঠিকভাবে লেখাপড়া শুরু করতে পারে।\nঠিকভাবে লেখাপড়া শুরু করার জন্য কী ধরনের প্রস্তুতি দরকার সেটাও আমরা আলোচনা করতে পারি। একেবারে কমনসেন্স থেকে আমরা বলতে পারি:\nক) ছেলেমেয়েদের স্বাচ্ছন্দ্যে বাংলা পড়া শিখে যেতে হবে। তারা যেন যে কোনও বাংলা বই পড়তে পারে।\nখ) ছেলেমেয়েদের বাংলা লেখা শিখে যেতে হবে। হাতের লেখা দেখতে খুব ভালো না হতে পারে, বানান সবসময় শুদ্ধ না হতে পারে কিন্তু যা ইচ্ছে হয় সেটা লিখতে যেন সমস্যা না হয়।\nগ) ছেলেমেয়েদের দুটি সংখ্যা যোগ বিয়োগ এবং গুণ করা ভালোভাবে শিখে যেতে হবে। ছোটখাটো ভাগ করা শিখতে হবে। তবে যন্ত্রের মতো যোগ বিয়োগ গুণ ভাগ করলে হবে না, এ বিষয়গুলো আসলে কী বোঝায় সেটি জানতে হবে।\nঘ) সহজ ইংরেজি বাক্য শুনে সেটার অর্থ বোঝা শিখতে হবে। ছোটখাটো বাক্য ইংরেজিতে পড়া এবং লেখা শিখতে হবে।\nযদি এই চারটি দক্ষতা মোটামুটি শিখে যায় তাহলে সেগুলো ব্যবহার করে বাচ্চারা কিছু কবিতা ছড়া মুখস্থ করে সেগুলো আবৃত্তি করা শিখে যাবে, তাদের বয়সের উপযোগী অনেক বই পড়ে ফেলতে পারবে, এক থেকে দশ কিংবা বারো পর্যন্ত নামতা মুখস্থ করে ফেলতে পারবে (যেন পরে চট করে বড় বড় গুণ ভাগ করে ফেলতে পারে!), নিজের মতো করে গল্প কবিতা লিখতে পারবে, চিঠি লিখতে পারবে। তাদের শ্রেণির জন্যে নির্ধারিত সমাজপাঠ বা বিজ্ঞান জাতীয় বইগুলো পড়ে ফেলতে পারবে। ক্লাসে শিক্ষকেরা বাচ্চাদের মুক্তিযুদ্ধের গল্প বলতে পারেন, পরিষ্কার পরিচ্ছন্ন থাকার কথা বলতে পারেন, এক ধর্মের ছেলেমেয়েদের অন্য ধর্মের ছেলেমেয়েদের সম্মান করা শেখাতে পারেন। পুরুষ এবং মহিলারা যে সবাই সব ধরনের কাজ করতে পারে সেটা মাথার মাঝে ঢুকিয়ে দিতে পারেন। বাচ্চারা ক্লাসে আনন্দ করার জন্য ছবি আঁকতে পারে, হাতের কাজ করতে পারে, গান গাইতে পারে, নাচতে পারে, বিজ্ঞানের ছোটখাটো প্রজেক্ট কিংবা এক্সপেরিমেন্ট করতে পারে। এই বয়সী ছেলেমেয়েদের শরীরে যে প্রচণ্ড প্রাণশক্তি থাকে সেই প্রাণশক্তি ব্যবহার করার জন্য ছোটাছুটি করে খেলতে পারে! এর বেশি আমরা আর কী চাইতে পারি?\nছোট ছোট ছেলেমেয়েরা যখন “পরীক্ষা” শব্দটি বানান পর্যন্ত করতে পারে না তখন থেকে তাদের পরীক্ষার ভয় দেখিয়ে আমরা লেখাপড়া শিখাতে চেষ্টা করে এসেছি। ফলাফল খুব ভালো হয়নি। যতবার যত ধরনের জরিপ নেয়া হয়েছে আমরা দেখেছি তাদের যে বয়সে যেটা শেখার দরকার তারা সেটা শিখতে পারেনি। যত উঁচু ক্লাসে উঠেছে অবস্থা আরও খারাপ হয়েছে। কাজেই আমাদের নিশ্চিতভাবেই “পরীক্ষা পদ্ধতি” থেকে বের হয়ে আসার সময় এসেছে।\nসাধারণভাবে পরীক্ষা বলতে আমরা যে ভয়ঙ্কর বিষয়টি বোঝাই সেটা অবশ্যই নেয়া হবে না, কিন্তু এই ছেলেমেয়েদের কী পুরোপুরি নিজেদের ওপর ছেড়ে দেওয়া হবে? তাদের কী কোনও ধরনের মূল্যায়নের প্রয়োজন আছে? “মূল্যায়ন” শব্দটি ব্যবহার করতে আমার ভয় হয়, তবে ছেলেমেয়েরা যখন যেটা শেখার কথা সেটি শিখছে কিনা সেটা অবশ্যই নজরে রাখতে হবে। সেটা বোঝার জন্য কোনও একটি পদ্ধতি ব্যবহার করতে হবে। শিক্ষকেরা যদি টের পান কোনও একটা শিশু পিছিয়ে পড়েছে তাকে আলাদাভাবে একটু সাহায্য করতে হবে, যদি দেখা যায় কোনও একটা শিশু এগিয়ে গেছে, তার মনের ক্ষুধা মেটানোর ব্যবস্থা করতে হবে। সবাই পাশাপাশি বসে একসাথে শিখবে, কারও সাথে কারও কোনও প্রতিযোগিতা নেই। আমাদের সত্যিকারের জীবনে আমরা যখন সত্যিকারের কাজ করি তখন কিন্তু আমরা কখনোই একজনের সাথে আরেকজন প্রতিযোগিতা করি না। সবাই মিলে মিশে দায়িত্ব ভাগাভাগি করে কাজ করি। যে যেটা ভালো করতে পারে তাকে সেই কাজটা করতে দিই। তাহলে কেন একটা ছোট শিশুকে প্রতিযোগিতা করে একজন আরেকজনকে হারিয়ে দিতে শিখাবো? অবশ্যই প্রতিযোগিতা হবে কিন্তু সবসময়ই সেটা হবে নিজের সাথে, আগেরবার যেটুকু করেছি, এবারে তার থেকে একটুখানি ভালো করার চেষ্টা। প্রতিযোগিতায় হেরে গেলে মন খারাপ হয়, শুধু নিজের কাছে হেরে গেলে কখনো মন খারাপ হয় না!\nযেহেতু ছোট শিশুদের আনন্দময় একটি শৈশব উপহার দেওয়া নিয়ে আলোচনা হচ্ছে, আমরা তাহলে আরও একটি বিষয়ের কথা বলতে পারি। বাচ্চাদের গণিত শেখানোর জন্যে আমাদের গণিত অলিম্পিয়াডের পদ্ধতিটি ব্যবহার করা যায় কিনা সেটি নিয়ে এই মুহূর্তে একটি পাইলট প্রজেক্টের কাজ চলছে। যদি পাইলট প্রজেক্টটি ভালোভাবে শেষ হয় তাহলে শিশুদের নতুনভাবে এবং যথেষ্ট আনন্দের সাথে গণিতের সাথে পরিচয় করানোর একটা পরীক্ষিত পদ্ধতি ব্যবহার করা হবে। প্রজেক্টের অংশ হিসেবে সারা দেশ থেকে অনেক প্রাইমারি শিক্ষক এসে ট্রেনিং নিয়ে যাচ্ছেন এবং তাদের একাধিক গ্রুপের সাথে আমার কথা বলার সুযোগ হয়েছে। তাদের কাছে আমি সম্পূর্ণ নতুন একটা বিষয় জানতে পেরেছি। সেটি হচ্ছে সারা দেশে হুবহু ব্যাঙের ছাতার মতো অসংখ্য “কিন্ডার গার্টেন” গজিয়ে উঠছে। একটা ছোট বিল্ডিং এবং একটি চটকদার ইংরেজি নাম সম্বল নিয়ে সেই স্কুলগুলো চলছে। আমাদের ছেলেমেয়েদের বাবা মায়েরা দেশের সরকারি প্রাইমারি স্কুল থেকে সরিয়ে এই কিন্ডার গার্টেন স্কুলগুলোতে ছেলেমেয়েদের দিতে শুরু করেছেন। এর মূল কারণ সরকারি প্রাইমারি স্কুলগুলোতে ক্লাসের সময় অনেক দীর্ঘ এবং মোটেও ছোট শিশুদের বয়সের উপযোগী নয়। এটি একটি খুবই গুরুতর বিষয়। ছোট বাচ্চাদের স্কুলজীবনের শুরুতেই আমরা যদি তাদের দীর্ঘ ক্লান্তিকর এবং আনন্দহীন জীবনে ঠেলে দিই তাহলে কেমন করে হবে? আমার ধারণা বিষয়টি নিশ্চয়ই বিবেচনা করানো দরকার। বেশি পড়ানোই ভালো পড়ানো নয়। শিক্ষায় বাজেট নেই, স্কুলগুলোতে শিক্ষকের অভাব, তারপরও যদি আমরা শিশুদের অহেতুক পড়াশোনা করানোর নামে ক্লাসে আটকে রাখি তাহলে কেমন করে হবে?\nএই দেশে যখন সৃজনশীল পদ্ধতি শুরু হয়েছিল আমি তখন খুব আশাবাদী ছিলাম। কিন্তু এখন বেশিরভাগ সময়েই দীর্ঘ নিঃশ্বাস ফেলতে হয়, কারণ সৃজনশীল প্রশ্নের গাইড বই বের হয়েছে এবং পরীক্ষায় সেখান থেকে প্রশ্ন আসছে। আগে শিশুরা শুধু বই মুখস্থ করতো এখন তার সাথে সৃজনশীল গাইড বই মুখস্থ করে। এর চাইতে হৃদয়বিদারক ব্যাপার আর কী হতে পারে? অথচ মজার ব্যাপার হচ্ছে, এই সমস্যার খুব কার্যকর সমাধান আছে এবং আমি নিজের কানে সেই সমাধান নিয়ে আলোচনা হতে শুনেছি, কিন্তু সেটা বাস্তবায়ন হতে দেখছি না।\nশুধু যে গাইড বইয়ের প্রশ্ন দিয়ে ছেলেমেয়েদের পরীক্ষা দিতে হচ্ছে তা নয়, ছেলেমেয়েদের বোঝানো হয়েছে পরীক্ষার খাতায় সবকিছু বেশি বেশি করে লিখতে হবে! কাজেই ছেলেমেয়েদের কাছে পরীক্ষাটি একটি আতঙ্ক। আমি বুঝে পাই না কেন ছাত্রছাত্রীদের আমাদের প্রতিপক্ষ মনে করে লেখাপড়া শেখানোর নামে তাদের ঘায়েল করার চেষ্টা করছি? তাদের দিক থেকে কেন একটিবার পুরো ব্যাপারটি বিবেচনা করি না?\nক্লাস থ্রি পর্যন্ত পরীক্ষা তুলে দেওয়ার উদ্যোগটি নিঃসন্দেহে অনেক বড় একটা উদ্যোগ, ভাগ্যিস এটি স্বয়ং মাননীয় প্রধানমন্ত্রীর মুখ থেকে এসেছে। তাঁর মুখ থেকে উচ্চারিত না হওয়া পর্যন্ত এই দেশে কিছু হয় না, কাজেই আমরা আশা করে আছি আমাদের দেশের শিশুদের শৈশবটি হয়তো প্রথমবারের মতো একটু আনন্দময় হবে।\nএকটা শিশুকেই যদি আমরা আনন্দময় শৈশব উপহার দিতে না পারি তাহলে আমাদের বেঁচে থেকে কী লাভ?\nজাতীয় বিশ্ববিদ্যালয়ের শনিবারের সকল পরীক্ষা স্থগিত\n“জনবিচ্ছিন্ন নেতা…. বিপর্যস্ত জেলা”\nঅগ্নিদগ্ধ সেই ‘সুমাইয়া’ কে বাঁচানো গেলোনা\nওসি মোয়াজ্জেম হোসেনের বিরুদ্ধে দায়ের মামলাটি পিবিআইকে তদন্তের নির্দেশ


হোয়াটসঅ্যাপ, ফেসবুকে চুরি হচ্ছে ব্যক্তিগত তথ্য, কেন্দ্রকে নোটিস দিল সুপ্রিম কোর্ট !– News18 Bengali\nহোয়াটসঅ্যাপ, ফেসবুকে চুরি হচ্ছে ব্যক্তিগত তথ্য, কেন্দ্রকে নোটিস দিল সুপ্রিম কোর্ট !\nUpdated:Jan 16, 2017 05:16 PM IST\n#নয়াদিল্লি: কতটা নিরাপদ হোয়াটসঅ্যাপ ও ফেসবুক ? কেন্দ্রকে সরাসরি প্রশ্ন সুপ্রিম কোর্টের ৷ তবে শুধুই কেন্দ্র নয়, হোয়াটসঅ্যাপ ও ফেসবুকের নিরাপত্তার ওপর প্রশ্ন চিহ্ন তুলে ফেসবুককেও নোটিস পাঠাল সুপ্রিম কোর্ট ৷ নোটিস পাঠানো হল ট্রাইকেও ! আগামী ২ সপ্তাহের মধ্যে এ বিষয়ে আদালতে পিটিশন জমা দিতে হবে কেন্দ্র ও ট্রাইকে ৷\nFirst published: 05:16:29 PM Jan 16, 2017


বিজ্ঞান ও প্রযুক্তি | GoodNewsBD.com গর্বের বাংলাদেশ\nGood News BD / মে 25, 2019 / বিজ্ঞান ও প্রযুক্তি, ভাল খবর (জাতীয়)\nডেঙ্গু ভাইরাসকে (ডিইএনভি) প্রতিহত করতে পারে—এমন কোনো ওষুধ আবিষ্কৃত হয়নি। তবে অচিরেই সে রকম ওষুধ ধরা দিতে পারে মানুষের হাতে, যা শুধু ডেঙ্গু নয়, এমন বহু ভাইরাসকে আক্ষরিক অর্থেই নখদন্তহীন করে দেবে। এমন একটি পথেরই সন্ধান দিয়েছেন বাংলাদেশি বিজ্ঞানী হেমায়েত উল্লাহ। ঢাকা বিশ্ববিদ্যালয়ের স্নাতক হেমায়েত উল্লাহ বর্তমানে আমেরিকার হাওয়ার্ড বিশ্ববিদ্যালয়ের জীববিজ্ঞান বিভাগের সহযোগী অধ্যাপক। সেখানেই […]\nডেস্ক রিপোর্ট / এপ্রিল 5, 2019 / বিজ্ঞান ও প্রযুক্তি\nঅ্যান্ড্রয়েড ব্যবহারকারীদের জন্য গুগলের অন্যতম একটি সেরা ফিচার হলো কল স্ক্রিনিং ফিচার। এটা গত বছর যুক্তরাষ্ট্রে চালু হয়। তবে সুবিধাটি শুধু পিক্সেল ফোনের গ্রাহকরাই ব্যবহার করতে পারতেন। অবশেষে এই অবস্থার পরিবর্তন হতে যাচ্ছে। শুধু পিক্সেল গ্রাহকরা নন, এখন থেকে মটোরোলার গ্রাহকরাও সুবিধাটি ব্যবহার করতে পারবেন। সম্প্রতি মটোরোলা কর্তৃপক্ষ এই ঘোষণা দিয়েছে। এ সম্পর্কে প্রযুক্তিভিত্তিক গণমাধ্যম […]\nডেস্ক রিপোর্ট / এপ্রিল 4, 2019 / বিজ্ঞান ও প্রযুক্তি\nথ্রিজির মতো ফাইভজিও রাষ্ট্রায়ত্ত কোম্পানি টেলিটকের মাধ্যমে শুরুর পরিকল্পনা করছে সরকার। এর অংশ হিসেবে টেলিটক প্রকল্প তৈরির কাজে হাত দিয়েছে। টেলিটকের পর্ষদ সভায় গত বুধবার সরকারের নির্দেশনার পর এ নিয়ে আলোচনা হয়। টেলিটকের ব্যবস্থাপনা পরিচালক মো. সাহাবুদ্দীন জানান, টেলিযোগাযোগ মন্ত্রী এরই মধ্যে তাদেরকে প্রয়োজনীয় নির্দেশনা নিয়েছেন। সে অনুসারে তারা কাজও শুরু করে দিয়েছেন।সরকারের পরিকল্পনা অনুসারে […]\nডেস্ক রিপোর্ট / এপ্রিল 2, 2019 / বিজ্ঞান ও প্রযুক্তি\n১৯৬২ সালে এমন একটি জিনিস আবিষ্কার হয় যা বর্তমান পৃথিবীর সবচেয়ে প্রয়োজনীয় জিনিসগুলোর একটি এবং অনেকেই হয়তো বলবেন, এটি আধুনিক জীবনের সবচেয়ে বিরক্তিকর একটি জিনিসও বটে। আর সেটা হলো পাসওয়ার্ড- কম্পিউটারের পাসওয়ার্ড। ততদিনে পৃথিবীতে কম্পিউটার চালু হয়ে গেছে এবং মানুষের দৈনন্দিন জীবনের একটি গুরুত্বপূর্ণ সঙ্গী হয়ে উঠেছে এই যন্ত্রটি। কিন্তু তখনও এর নিরাপত্তার জন্যে সেরকম […]\nডেস্ক রিপোর্ট / এপ্রিল 1, 2019 / বিজ্ঞান ও প্রযুক্তি\nআগামী ২৬ এপ্রিল ১৬ লাখ সিম বন্ধ হতে পারে। একটি জাতীয় পরিচয়পত্রের বিপরীতে ১৫টির বেশি নম্বর নিবন্ধন করা যাবে না। এ নিয়ম মানা হয়নি অন্তত এক লাখ জাতীয় পরিচয়পত্রের ক্ষেত্রে। এগুলোর বিপরীতে ১৫টির ওপরে নিবন্ধিত সিমের সংখ্যা ২৬ লাখের বেশি। এসব পরিচয়পত্রের বিপরীতে থাকা সিমগুলোই বন্ধ করার নির্দেশনা দিয়েছে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)। আগামী […]\nপ্রস্তাবিত আইটি প্রকল্পে ১২৫ মিলিয়ন ডলার সহায়তা দেবে এশীয় উন্নয়ন ব্যাংক (এডিবি)। ঢাকা বিশ্ববিদ্যালয়, বাংলাদেশ প্রকৌশল ও প্রযুক্তি বিশ্ববিদ্যালয়, যশোর বিজ্ঞান ও প্রযুক্তি বিশ্ববিদ্যালয় এবং ইস্ট ওয়েস্ট ইউনিভার্সিটিতে এ প্রকল্প বাস্তবায়ন করবে। বুধবার (২৭ মার্চ) ইউজিসি অডিটরিয়ামে প্রকল্পের উন্নয়ন প্রকল্প প্রস্তাবনা (ডিপিপি) চূড়ান্তকরণে বাংলাদেশ বিশ্ববিদ্যালয় মঞ্জুরী কমিশন এবং এডিবি’র মধ্যে এক সভা অনুষ্ঠিত হয়। এতে […]\nখাবার অপচয় রোধ করবে স্মার্ট বিন\nডেস্ক রিপোর্ট / মার্চ 27, 2019 / বিজ্ঞান ও প্রযুক্তি\nপ্রতিদিন যেসব খাবার ফেলে দেয়া হয়, সেগুলোর মাঝে ভালো খাবার আছে কি না, তা শনাক্ত করতে বাজারে এসেছে স্মার্ট বিন। একটি ক্যামেরার মাধ্যমে খাবার শনাক্ত করে আর্টিফিশিয়াল ইন্টেলিজেন্স ব্যবহার করে স্মার্ট বিন খাবার নষ্ট হওয়া রোধে বড় ভূমিকা রাখতে চলেছে। বৃটেনের মিল্টন কিনেস এলাকায় দ্য উইন নাউ নামের একটি টেকনোলজি ফার্ম আছে। সুইডেনের মাল্টিন্যাশনাল গ্রুপ […]\nডেস্ক রিপোর্ট / মার্চ 26, 2019 / বিজ্ঞান ও প্রযুক্তি\nছয়টি ই-সেবা চালু করতে যাচ্ছে ব্যাংক খাতের নিয়ন্ত্রক সংস্থা বাংলাদেশ ব্যাংক। সরকারের ‘ই-সার্ভিস রোডম্যাপ ২০২১’ বাস্তবায়নের অংশ হিসেবে এই সেবাগুলো যুক্ত হচ্ছে। সম্প্রতি প্রধানমন্ত্রীর কার্যালয়ের এটুআই প্রকল্পের কর্মকর্তাদের সঙ্গে অনুষ্ঠিত এক সভায় বাংলাদেশ ব্যাংকের কর্মকর্তারা এ ছয়টি সেবা চালুর পরিকল্পনার কথা তুলে ধরেন। এর পরপরই কেন্দ্রীয় ব্যাংকে এই সেবা চালুর কার্যক্রম বাস্তবায়নে আট সদস্যবিশিষ্ট একটি […]\nডেস্ক রিপোর্ট / মার্চ 25, 2019 / বিজ্ঞান ও প্রযুক্তি\nপাওয়ার ব্যাঙ্ক বয়ে বেড়ানোর আর প্রয়োজন থাকছে না। মোবাইল ফোনের চার্জার সঙ্গে না থাকলেও আর সমস্যা নেই। শুধু হাঁটলেই চার্জ হয়ে যাবে আপনার মোবাইল ফোন! সাইকেলের সামনে এক ধরনের আলো লাগানো হত যা চালাতে কোনও রকম ব্যাটারি বা বিদ্যুতের সাহায্য লাগত না! কারণ, সাইকেলের চাকা ঘুরলেই তার সঙ্গে জুড়ে থাকা ডায়নামো ঘোরার সঙ্গে সঙ্গে বৈদ্যুতিক […]\nঅ্যাপে ট্রেনের টিকিট কেনাসহ সব সেবা\nডেস্ক রিপোর্ট / মার্চ 24, 2019 / বিজ্ঞান ও প্রযুক্তি\nঅ্যাপে ট্রেনের টিকিট কেনার ব্যবস্থা করতে যাচ্ছে বাংলাদেশ রেলওয়ে। টিকিটসহ সব সেবা পেতে শিগগিরই চালু হবে রেলওয়ে অ্যাপস। রোববার দুপুরে রেল ভবনে আয়োজিত আলোচনা সভায় এ কথা বলেন রেলমন্ত্রী নুরুল ইসলাম সুজন। এই অ্যাপ চালু হলে যাত্রীরা পছন্দের সিট, টিকিটের মূল্য পরিশোধ এবং ট্রেনের বর্তমান অবস্থান জানতে পারবেন। এছাড়া যাত্রা শেষে সেবার মান সম্পর্কেও যাত্রীরা […]


এবার শাহরুখ খানের ত্রিনবাগো নাইট রাইডার্স স্বপ্নের মতো এক টুর্নামেন্ট খেললো । পুরো টুর্নামেন্টে কোনো ম্যাচ তো হারেইনি তারা, উল্টো জিতেছে চারটি দলের দ্বিগুণ ম্যাচ। আর সেই সুবাদেই পেয়েছে টুর্নামেন্টের অপরাজিত চ্যাম্পিয়নের তকমা। পুরো আসরে নিজেদের ১২টি ম্যাচের সবকয়টি জিতে চতুর্থবারের...\nপ্রায় দেড় বছরের বেশি হতে চলেছে রুপালী পর্দা থেকে নিজেকে গুটিয়ে রেখেছেন বলিউড সুপারস্টার শাহরুখ খান। কবে ফিরবেন বাদশা? আপাতত এ প্রশ্নের উত্তর জানা নেই কারোরই। কেননা এই সময়ের মধ্যে একাধিকবার ক্যামেরার সামনে ফেরার কথা শোনা গেলেও সেসব গুঞ্জন পর্যন্তই...\nবলিউড বাদশা শাহরুখ খান। অভিনয়ের জন্য বিশ্বজুড়ে রয়েছে তার অসংখ্য ভক্ত-অনুরাগী। রুপালি পর্দায় কিং খানের উপস্থিতি মানেই চমক। অভিনেতার নতুন সিনেমার জন্য অধীর আগ্রহে বসে থাকেন ভক্তরা। তবে অভিনয়ের পাশাপাশি সোশ্যাল মিডিয়াতেও দারুণ অ্যাক্টিভ শাহরুখ খান। সারা দুনিয়ার নানা প্রান্তে ছড়িয়ে...\nভিন্ন ধর্মাবলম্বী হয়েও বাড়িতে গনেশ পুজো করে তুমুল সমালোচনার মুখে পড়লেন বলিউড বাদশা শাহরুখ খান। ইসলাম ধর্মালম্বী হয়ে হিন্দুদের পুজোয় কেন অংশ নিলেন অভিনেতা? সেই প্রশ্ন তুলেই আক্রমণ করা হচ্ছে এই সুপারস্টারকে। প্রতিবারের মতো এবারও নিজের বাড়িতে পুজোর আয়োজন করেছিলেন শাহরুখ...\nবলিউডের বেতাজ বাদশা শাহরুখ খান। তবে দীর্ঘদিন ধরে নিজের জগৎ থেকে খানিকটা দূরেই রয়েছেন তিনি। কবে ফিরবেন সুপারস্টার? এমন প্রশ্নে যখন জর্জরিত চারিপাশ, ঠিক তখনই সিদ্ধান্ত নিয়ে ফেললেন কিং খান। দীর্ঘ বিরতি কাটিয়ে এবার সিনেপ্রেমীদের সামনে হাজির হবেন তিনি। 'ওয়্যার' খ্যাত...\nবলিউডের তুমুল জনপ্রিয় জুটি শাহরুখ খান ও কাজলের ব্যাপারে কারোরই অজানা নয়। এ জুটির বেশকিছু সিনেমা দর্শকদের মনে আজও গেঁথে আছে। অভিনয় তো বটেই, তাদের অনস্ক্রিন রোমান্স বাস্তবকেও যেন হার মানিয়ে দেয়। এই জুটির নতুন ছবির জন্য এখনো মুখিয়ে থাকেন...\nসকল জল্পনার অবসান ঘটিয়ে অবশেষে সেলুলয়েডের পর্দায় কামব্যাক করছেন বলিউড সুপারস্টার শাহরুখ খান। তার অভিনীত সবশেষ সিনেমা 'জিরো'। কিন্তু সিনেমাটি বক্স অফিসে মুখ থুবড়ে পড়েছিল। তারপর নিয়মিত অভিনয় থেকে একরকম স্বেচ্ছা নির্বাসনে চলে যান বাদশা। টিনসেল টাউন থেকে শাহরুখ ভক্তদের জন্য...\n২০১৮ সালে 'জিরো'র ব্যর্থতার পর নতুন আর কোনো সিনেমার ঘোষণা দেননি বলিউড বাদশা শাহরুখ খান। দীর্ঘ বিরতি কাটিয়ে রাজকুমার হিরানির পরিচালনায় সিনেপর্দায় কামব্যাক করবেন তিনি, এতদিন এটাই ঠিক ছিল। তবে সেই সিনেমার বেশিরভাগ শুটিং হবে কানাডায়। কিন্তু বর্তমান সঙ্কটের কথা...\nবলিউড সুপারস্টার শাহরুখ খান। অভিনয়ের জন্য সারাবিশ্বেই রয়েছে তার অসংখ্য ভক্ত-অনুরাগী। অভিনয় গুণে ভক্তদের কাছ থেকে পেয়েছেন 'বাদশা', 'কিং খান', 'রোমান্স কিং'-এর মতো উপাধি। বি টাউনের বহুল চর্চিত দম্পতি শাহরুখ খান ও গৌরি খান। নানা কারণেই সংবাদের শিরোনামে উঠে আসেন তারা।...\nএকজন বলিউড সুপারস্টার, অন্যজন জনপ্রিয় ইন্টেরিয়র ডিজাইনার। বলা হচ্ছে শাহরুখ খান ও তার স্ত্রী গৌরি খানের কথা। কিং খান পত্নী যে ইন্টেরিয়র ডিজাইনার হিসেবে সুদক্ষ ইতোমধ্যে সেকথা অনেকেরই জানা। স্বপ্নের মান্নাত থেকে শুরু করে খান সাহেবের অফিস নিজের হাতে সাজিয়েছেন...\nবলিউড সুপারস্টার শাহরুখ খান। সারাবিশ্বেই রয়েছে তার ভক্ত-অনুরাগী। ক্যারিয়ারে অসংখ্য সুপারহিট সিনেমায় অভিনয় করেছেন তিনি। তবে ক্যারিয়ারের শুরুতে বাদশাকে থাপ্পড় মেরেছিলেন বর্ষীয়ান কোরিওগ্রাফার সরোজ খান! শুক্রবার (৩ জুলাই) সরোজ খানের মৃত্যুতে নিজের মাইক্রোব্লগিং সাইটে শাহরুখ খান লিখেছেন, 'ফিল্ম ক্যারিয়ারের আমার প্রথম...\nবলিউড সুপারস্টার শাহরুখ খান। অভিনয়ের কারণে সারা বিশ্বেই রয়েছে তার অসংখ্য ভক্ত-অনুরাগী। দীর্ঘ অভিনয় ক্যারিয়ারে ভক্তদের কাছ থেকে পেয়েছেন 'কিং খান', 'বাদশা', 'রোমান্স কিং'-এর মতো সব উপাধি। সম্প্রতি ক্যারিয়ারের ২৮ বছর পূর্ণ করলেন শাহরুখ খান। সেই উপলক্ষে নিজের সোশ্যাল হ্যান্ডেলে একটি...\nবলিউড নির্মাতা রাজ কানওয়ারের পরিচালনায় ১৯৯২ সালের ২৫ জুন মুক্তিপ্রাপ্ত 'দিওয়ানা' সিনেমা দিয়ে বলিউডে পা রাখেন শাহরুখ খান। এটিই তার অভিনীত প্রথম সিনেমা। এরপর অসংখ্য ব্যবসা সফল সিনেমায় অভিনয় করেছেন তিনি। দেখতে দেখতে ক্যারিয়ারের ২৮ বছর পার করলেন বলিউডের বেতাজ...\nলকডাউনের কারণে প্রায় তিন মাস ধরে বলিউডের সব কার্যক্রম বন্ধ ছিল। শুটিং ব্যস্ততা না থাকায় ঘরবন্দি ছিলেন শোবিজ তারকারা। দীর্ঘ বিরতির পর এবার কাজে ফেরার পালা। তবে শুটিং করতে হবে সরকারি নির্দেশনা ও সকল স্বাস্থ্যবিধি মেনে। আর সেকারণে ওয়ার্ক ফ্রম...\nবলিউড বাদশা শাহরুখ খান। তবে পরপর তিনটি সিনেমার ব্যর্থতার পর ভেঙ্গে পড়েছিলেন তিনি। আর সেকারণে প্রায় দু'বছর ধরে বড় পর্দায় দেখা যায়নি তাকে। অবশেষে রাজকুমার হিরানির পরিচালনায় দীর্ঘ বিরতির পর বড় পর্দায় কামব্যাক করতে চলেছেন এই সুপারস্টার। জানা গিয়েছে, চলতি বছরের অক্টোবরে...\nপ্রায় তিন মাস ধরে ঘরবন্দি আছেন সবাই। ব্যতিক্রম নন শোবিজ তারকারাও। এই সময়ে নিজেদেরকে নানা সৃজনশীল কাজে ব্যস্ত রাখছেন তারা। কেউ গান গাইছেন, কেউ বাগান পরিচর্চা করছেন, আবার কেউবা পুরনো দিনের স্মৃতি রোমন্থন করছেন। এ তালিকায় রয়েছেন অনেকেই। এবার সে...\nবলিউডের অন্যতম সফল দম্পতি জুটি শাহরুখ খান ও গৌরি খান। একে অপরের প্রতি ভালোবাসা প্রকাশের ধরনই বলে দেয় তাদের দু'জনের সম্পর্কের গভীরতা কতখানি। যদিও তাদের প্রেম, বিয়ে এসব কিছু এতটাও সহজ ছিলো না। বি-টাউনে নিজের অবস্থান পাকাপোক্ত করার আগেই গৌরির...\nবলিউড নির্মাতা আনন্দ এল রায়ের পরিচালনায় রেড চিলিজ এর ব্যানারে ২০১৮ সালে মুক্তি পায় 'জিরো' সিনেমাটি। এতে প্রধান চরিত্রে অভিনয় করেন শাহরুখ খান, আনুশকা শর্মা এবং ক্যাটরিনা কাইফ। তবে চলচ্চিত্রটি বক্স অফিসে সাফল্য পায়নি। আর সেকারণেই নিজেকে অভিনয় থেকে দূরে...\nভারতজুড়ে টানা লকডাউনের কারণে দেশের নানা প্রান্তে আটকা পড়েছেন লাখ লাখ পরিযায়ী শ্রমিকরা। এই কঠিন সময়ে অসহায় হয়ে পড়েছেন তারা। আর্থিক সঙ্কটের পাশাপাশি নিত্য প্রয়োজনীয় সামগ্রীও কিনতে পারছেন না। এমনকি, মাথা গুজনোর উপায়ও নেই তাদের। সম্প্রতি সামাজিক যোগাযোগ মাধ্যমে একটি ভিডিও...\nবলিউড বাদশা শাহরুখ খান। অভিনয়ের জন্য সারাবিশ্বের নানা প্রান্তেই রয়েছে তার ভক্ত-অনুরাগীরা। ঈদ উপলক্ষে কিং খানের বাড়ির নিচে লাখ লাখ ভক্তরা হাজির হন। মুম্বাইয়ের বাড়ির ব্যালকনিতে দাঁড়িয়ে সবার সঙ্গে শুভেচ্ছা বিনিময় করেন তিনি। তবে এবারের ঈদে আর সেটি সম্ভব হয়নি। লকডাউনের...\nবলিউড বাদশা শাহরুখ খান। ৫৪ বছর বয়সেও তিনি সিনেমা প্রেমীদের প্রথম পছন্দ। তবে এ যাত্রা তার জন্য খুব সহজ ছিলো না। অভিনয় ক্যারিয়ারের শুরুতে একটি ছবিতে অডিশন দিয়েও বাদ পড়েছিলেন এ চিত্রতারকা। বিধু বিনোদ চোপড়ার পরিচালনায় ১৯৯৪ সালে মুক্তি পায় ´১৯৪২: অ্যা লাভ...\nআমফানে ক্ষতিগ্রস্থদের জন্য প্রার্থনা শাহরুখ খানের\nগোটা বিশ্ব জুড়ে তান্ডব চালাচ্ছে করোনাভাইরাস। এরই মধ্যে ভারতের পশ্চিমবঙ্গে আঘাত হেনেছে ঘূর্ণিঝড় আমফান। এতে বিধ্বস্ত বাংলার পাশে দাঁড়িয়েছে পুরো বলিউড। এই তান্ডবের রেশ থেকে যেন দ্রুতই বেড়িয়ে আসতে পারেন সেজন্য প্রার্থনা শুরু করেছেন বলি তারকারা। এবার সে তালিকায় নাম...


ঝালকাঠি, ১২ জানুয়ারি ২০১৮ (বাসস) : শিল্পমন্ত্রী আমির হোসেন আমু বলেছেন, বর্তমান সরকার গ্রামভিত্তিক উন্নয়ন করে যাচ্ছেন।\nরাজধানীবাসি যেসব সুবিধা পাচ্ছে গ্রামের বাসিন্দাদেরকেও সরকার অনুরূপ সুবিধা দিচ্ছে উল্লেখ করে তিনি বলেন, ‘গৃহিত প্রকল্পগুলো বাস্তবায়ন করা হলে আগামী পাঁচবছর পরে বাংলাদেশ উন্নত দেশে পরিনত হওয়ার দিকে এগিয়ে যাবে’।\nতিনি আজ শুক্রবার সকাল ১১টায় ঝালকাঠি সদর উপজেলা পরিষদ মিলনায়তনে গরিব ও অসহায় শীতার্ত মানুষের মধ্যে ত্রাণের কম্বল বিতরণ অনুষ্ঠানে প্রধান অতিথির বক্তব্যে এসব কথা বলেন। তিনি এসময় চার হাজার ৬১২ জন গরিব ও অসহায় শীতার্তদের মধ্যে কম্বল বিতরণ করেন।\nদেশ এগিয়ে যাচ্ছে উল্লেখ করে আমু বলেন, ‘প্রধানমন্ত্রী বঙ্গবন্ধু কন্যা শেখ হাসিনা জনগণের কল্যাণে কাজ করছেন। নানা প্রকল্পের মাধ্যমে মানুষের কর্মসংস্থানের ব্যবস্থা করা হচ্ছে’।\nসরকার জনগণের কল্যাণে কাজ করছে উল্লেখ করে শিল্পমন্ত্রী বলেন, পাকিস্তান আমলে বাঙালিরা কষ্টে ছিল, অভাবগ্রস্ত ছিল। জাতির পিতা বঙ্গবন্ধ শেখ মুজিবুর রহমান দেশ স্বাধীন হওয়ার পর বাংলাদেশের ভাগ্যের চাকা ঘুরিয়েছেন। তাঁকে হত্যার মধ্যদিয়ে সেই অগ্রযাত্রাকে বাধাগ্রস্ত করা হয়েছিল।\nতিনি বলেন, এখন সারাদেশে শীত পড়ছে। শীতার্ত মানুষের কথা চিন্তা করে প্রধানমন্ত্রী শেখ হাসিনা শীত বস্ত্র ও কম্বল দিচ্ছেন।\nঝালকাঠির জেলা প্রশাসক মো. হামিদুল হকের সভাপতিত্বে অনুষ্ঠানে অন্যদের মধ্যে বক্তব্য রাখেন ভারপ্রাপ্ত পুলিশ সুপার মো. জাহাঙ্গীর আলম, জেলা আওয়ামী লীগের সাধারণ সম্পাদক অ্যাডভোকেট খান সাইফুল্লাহ পনির, যুগ্ম সম্পাদক মোবারক হোসেন মল্লিক, জেলা আইনজীবী সমিতির সভাপতি আবদুল মান্নান রসুল ও সদর উপজেলা নির্বাহী কর্মকর্তা মো. আতাহার মিয়া।


১৯ জানুয়ারি ২০২১, ১৭:৩৮:৫২ | অনলাইন সংস্করণ\nচাঁদপুরেরফরিদগঞ্জে শ্রবণপ্রতিবন্ধী এক কিশোরীকে (১৫) গণধর্ষণের ঘটনা ঘটেছে। সিএনজি অটোরিকশা ও অটোবাইক চালকসহ ৬ জন পালাক্রমে ধর্ষণ করে ফেলে রেখে যায়।\nসংবাদ পেয়ে থানা পুলিশ অভিযুক্ত ৪ জনকে আটক করলেও অন্যরা পলাতক রয়েছে। এ ব্যাপারে মঙ্গলবার বিকালে ফরিদগঞ্জ থানায় নারী ও শিশু নির্যাতন দমন আইনে মামলা দায়ের হয়েছে। গত ১১ জানুয়ারি উপজেলার ৪নং সুবিদপুর পশ্চিম ইউনিয়নে এ ঘটনা ঘটে।\nজানা গেছে, শ্রবণপ্রতিবন্ধী কিশোরীটি গত ১১ জানুয়ারি বিকালে বুকের ব্যথার ওষুধ কেনার জন্য বাড়ি থেকে বের হয়। এ সময় একই বাড়ির জামাল হোসেনের ছেলে অটোবাইকচালক টিটু (২০) কৌশলে তার অটোবাইকে তুলে নিয়ে কিশোরীকে পার্শ্ববর্তী একটি বাগানে নিয়ে ধর্ষণ করে।\nএরপর তাকে ঘুরিয়ে ফিরিয়ে রাত হয়ে গেলে অন্য সহযোগীরা পালাক্রমে দ্বিতীয়বার ইউনিয়ন পরিষদ ভবন এলাকায় এবং সর্বশেষ পার্শ্ববর্তী একটি বাগানে নিয়ে আবারও ধর্ষণ করে। এরপর ওই বাগানের পাশে ফেলে রেখে চলে যায়।\nপরে আশপাশের লোকজন টের পেয়ে কিশোরীকে উদ্ধার করে তার বাড়িতে পৌঁছে দেয়। বাড়ি ফিরে কিশোরী পরিবারের লোকজনকে এ ঘটনা জানায়। এরপর স্থানীয়ভাবে বিষয়টি মীমাংসার চেষ্টা করে এলাকার কিছু প্রভাবশালী।\nগত সোমবার রাতে ফরিদগঞ্জ থানা পুলিশ গণধর্ষণের বিষয়টি জানতে পেরে ঘটনাস্থলে যায়। কিশোরী ও তার পরিবারের বক্তব্যের সূত্র ধরে অভিযানে বের হয়।\nরাতভর অভিযান চালিয়ে জামাল হোসেনের ছেলে অটোবাইকচালক টিটু (২০), আইটপাড়া গ্রামের আ. মান্নানের ছেলে শিপন (২৫), একই গ্রামের মৃত আবু বকর সিদ্দিক প্রকাশ কালুর ছেলে মিজানুর রহমান রিপন (৪৫) এবং মঙ্গলবার বিকালে কামতা গ্রামের শরাফত আলীর ছেলে চৌকিদার আ. মালেককে (৪৫) আটক করে। আটককৃত প্রথম তিনজন সিএনজি অটোরিকশাচালক।\nপরে মঙ্গলবার বিকালে ঘটনার শিকার কিশোরীর মা বাদী হয়ে ৬ জনকে অভিযুক্ত করে ফরিদগঞ্জ থানায় নারী ও শিশু নির্যাতন দমন আইনে মামলা দায়ের করেন।\nএ ব্যাপারে ফরিদগঞ্জ থানার ওসি মোহাম্মদ শহিদ হোসেন জানান, সোমবার রাতে ঘটনাটি শোনার পর রাতেই অভিযান পরিচালনা করে অভিযুক্ত ৩ জন এবং মঙ্গলবার বিকালে আরও একজনসহ মোট ৪ জনকে আটক করা হয়। বাকিদের আটকের চেষ্টা অব্যাহত রয়েছে।\n১৯ জানুয়ারি ২০২১, ০৫:৩৮ পিএম | অনলাইন সংস্করণ\nচাঁদপুরের ফরিদগঞ্জে শ্রবণপ্রতিবন্ধী এক কিশোরীকে (১৫) গণধর্ষণের ঘটনা ঘটেছে। সিএনজি অটোরিকশা ও অটোবাইক চালকসহ ৬ জন পালাক্রমে ধর্ষণ করে ফেলে রেখে যায়।\nলঞ্চের কেবিনে প্রবাসীর স্ত্রীকে ধর্ষণ, যুবলীগ নেতা আটক


রচনা : অপসংস্কৃতি ও তার বিষময় প্রভাব | My All Garbage | Biggest Website for Educational Support in BD\nরচনা : অপসংস্কৃতি ও তার বিষময় প্রভাব\nভূমিকা : অপসংস্কৃতি সংস্কৃতির নেতিবাচক রূপ। সংস্কৃতি হলো একটি জাতির নিজস্ব ঐতিহ্য। এটি সম্পূর্ণ মানবীয় একটি ব্যাপার। ব্যক্তির মানবীয় গুণাবলি ও জীবনযাত্রার মধ্য দিয়ে নিজ পরিবেশ ও সমাজকে সুরুচিসম্পন্ন, সমৃদ্ধ ও উন্নত করার যে প্রচেষ্টা তার মধ্যেই সুপ্ত থাকে সংস্কৃতির চেতনা। যে সংস্কৃতি মানুষের সুরুচি, বিবেক, স্বাভাবিক জীবনবোধ ও সুষ্ঠু মানস বিকাশে বাধা হয়ে দাঁড়ায় তারই অপর নাম অপসংস্কৃতি? সমাজে অপসংস্কৃতির প্রভাব মারাত্মক ও অত্যন্ত ক্ষতিকর। বিশেষ করে যুবসমাজের অবক্ষয়ের অন্যতম নিয়ামক হলো অপসংস্কৃতি।\nসংস্কৃতি ও অপসংস্কৃতি : মানুষের সকল চিন্তা, কর্ম ও সৃষ্টিই তার নিজস্ব সংস্কৃতির বাহন। ব্যক্তির ব্যক্তিত্ব সমাজজীবনে সংস্কৃতি হিসেবে বিকশিত হয়। কোনো সমাজ যখন ঐক্যবদ্ধভাবে একটি রাষ্ট্র গঠন করে তখন সেই জাতি ও তার সংস্কৃতি সেই রাষ্ট্রের প্রতিনিধিত্ব করে। আর তার প্রকাশ ঘটে দৈনন্দিন রীতি-নীতি, আচার-অনুষ্ঠান, শিক্ষা-সাহিত্য শিল্প প্রভৃতিতে। ভৌগোলিক অবস্থান, প্রাকৃতিক পরেবেশ, ধর্মীয় বিধি-বিধান, নৈতিক অনুশাসন, অর্থনৈতিক অবস্থা, শিক্ষা, দর্শন ইত্যাদির উপর ভিত্তি করে গড়ে ওঠে এক একটি সংস্কৃতি। একটি জাতির প্রাণশক্তি নিহিত থাকে তার সংস্কৃতিতে। প্রত্যেক সংস্কৃতিরই রয়েছে নিজের মতো করে বিকশিত হওয়ার অধিকার। এক দেশ থেকে অন্য দেশে সংস্কৃতির আদান-প্রদানের মধ্য দিয়ে সংস্কৃতি সমৃদ্ধ ও প্রভাবিত হয়। তবে দেশভেদে ও জাতিভেদে সংস্কৃতির উপাদান ভিন্ন ভিন্ন। যেমন পাশ্চাত্যের সংস্কৃতি আর বাঙালি সংস্কৃতির মধ্যে রয়েছে বিস্তর ফারাক। তাই বলে বিদেশি সংস্কৃতি মানেই অপসংস্কৃতি তা নয়। যে সংস্কৃতি মানুষের চিন্তা চেতনাবোধকে কলুষিত করে, মূল্যবোধের অবক্ষয় ডেকে আনে, নৈতিকতা বিনষ্ট হয় তাই অপসংস্কৃতি। অপসংস্কৃতি সংস্কৃতিরই বিকৃত রূপ।\nবাঙালি সংস্কৃতি : বাঙালি সংস্কৃতির রয়েছে সুপ্রাচীনকালের ঐতিহ্য। গ্রহণ-বর্জনের মধ্য দিয়ে অগ্রসর হয়ে নানা রূপ- রূপান্তরের মাধ্যমে তা বর্তমান পর্যায়ে এসেছে। প্রাচীন সাংলার সংস্কৃতি গড়ে উঠেছিল বাংলার পরিবেশ, প্রকৃতি, ও সমাজ জীবনকে ঘিরে। এর মধ্যে যোগ হয়েছিল ব্রাহ্মণ্য, বৌদ্ধ ও জৈন ধর্মের প্রভাব। দ্রাবিড়-অস্ট্রিক প্রভৃতি জাতির মেলবন্ধনও ঘটেছিল বাঙালির প্রাচীন সংস্কৃতিতে। মধ্যযুগে এতে যোগ হলো ইসলামী সংস্কৃতি, বিশেষ করে সুফিতত্ত্বের ভাবধারা। প্রাচীন ও মধ্যযুগের পর বাঙালি সংস্কৃতির বর্তমান রূপ খানিকটা পাশ্চাত্যের প্রভাবে প্রভাবিত।\nবাঙালি সংস্কৃতিতে অপসংস্কৃতির আগ্রাসন : ড. আহমদ শরীফ তাঁর ‘বাঙ্গালীর সংস্কৃতি’ প্রবন্ধে বলেছেন,\n‘চলনে বলনে, মনে-মেজাজে, কথায়-কাজে, ভাবে-ভাবনায়, আচার-আচরণে অনবরত সুন্দরের অনুশীলন ও অভিব্যক্তি থেকে সংস্কৃতিবানতা।’\nকিন্তু বর্তমানে বাঙালি সংস্কৃতিতে প্রবেশ করেছে অসুন্দর। ঊনিশ শতকের শুরু থেকে পাশ্চাত্য সংস্কৃতির কুপ্রভাব বাঙালি সংস্কৃতির উপর পড়েছে। কিন্তু পাশ্চাত্য সংস্কৃতি পুরোপুরি গ্রাস করতে পারেনি বাঙালি সংস্কৃতিকে। পাশ্চাত্য সংস্কৃতির ভালো দিক গ্রহণ করে অশুভকে পরিত্যাগ করার প্রজ্ঞায় উজ্জীবিত হয়েছিল বাঙালি। এ শুভ দিকটি বাঙালি সংস্কৃতিকে। পাশ্চাত্য সংস্কৃতির ভালো দিক গ্রহণ করে অশুভকে পরিত্যাগ করার প্রজ্ঞায় উজ্জীবিত হয়েছিল বাঙালি। এ শুভ দিকটি বাঙালি সংস্কৃতিকে সমৃদ্ধ করেছিল। কিন্তু এদেশের কিছু অসৎ মানুষের চেষ্টায় পাশ্চাত্যের অপসংস্কৃতি বাংলার চিরায়ত, কোমল সংস্কৃতিকে গ্রাস করছে। বিদেশি জীবনযাপন চর্চা, পোশাক-পরিচ্ছদ, আচার-আচরণ অনুকরণ এখন বাঙালির কাছে আভিজাত্য প্রকাশের মাপকাঠি। সমাজজীবন থেকে সুস্থ বিবেকবোধ আর সততা যেন হারিয়ে যেতে বসেছে। আর বিনোদন মানে তো উৎকট সংগীত, উদ্দাম নৃত্য, রুচিহীন চলচ্চিত্র। চলচ্চিত্রের কাহিনিগুলো হিংস্রতা, শঠতা আর পৈশাচিকতায় ভরা। উগ্র ভোগবিলাসী জীবনধারা, কুৎসিত সংলাপ আর স্থূল হাস্যরসে ভরপুর এসব চলচ্চিত্রে স্বাভাবিক জীবনবোধ একেবারেই অনুপস্থিত। আকাশ সংস্কৃতির এ অসুস্থ অনুপ্রবেশে চলছে বিনোদনের বাণিজ্যিকীকরণ। জীবন থেকে সুন্দর আর শুভবোধ যেন ক্রমশ বিলীন হয়ে যাচ্ছে। আর এ হীন মনোবৃত্তির পেছনে কাজ করছে পাশ্চাত্যের পুঁজিবাদী শোষকশ্রেণি। বাংলাদেশের লোভী পুঁজিপতিদের সাথে রয়েছে এদের নিবিড় যোগাযোগ। সুকৌশলে এরা সুস্থ সংস্কৃতির উপর আঘাত হানতে চায়। সততা, ন্যায় আর সুন্দরের উপর অসত্য, অন্যায় আর অসুন্দরকে বাস্তবতা বলে মেনে নেওয়ার অপচেষ্টা চালায়। কেননা সততা, মহত্ত্ব আর বিবেকবোধ গেলে সাম্রাজ্যবাদ বিস্তারের সুযোগ আরও ত্বরান্বিত হবে।\nঅপসংস্কৃতি ও যুবসমাজ : অপসংস্কৃতি তারুণ্যের সুন্দর বিকাশের ক্ষেত্রে বাধা হয়ে দাঁড়িয়েছে। অবক্ষয়, স্থূলতা আর মাদক নেশার করাল গ্রাসে নিমজ্জমান তারুণ্য অনিশ্চিত ভবিষ্যতেরই প্রতিচ্ছবি। পাশ্চাত্যের উদ্ভট পোশাক-আশাকে প্রলুব্ধ তরুণ সমাজ কথাবার্তায়, আচার-আচরণেও হারাতে বসেছে বাঙালি ঐতিহ্য। পাশ্চাত্যের ভোগবিলাসী জীবনধারায় তারা অন্ধভক্ত হয়ে যাচ্ছে। বাংলাদেশের টিভি চ্যানেলগুলোতেও লেগেছে অপসংস্কৃতির হাওয়া। বিকৃত বাংলায় উপস্থাপনা, ইংরেজি শব্দের বহুল ব্যবহার, উদ্ভট পোশাক-পরিচ্ছদ - বাঙালি সংস্কৃতিকে ভিন্ন পথে নিয়ে যাচ্ছে। স্বকীয়তা, মূল্যবোধ আর বিবেক বিসর্জন দিয়ে অপসংস্কৃতির এ বিলাসী স্রোহে গা ভাসিয়ে দিচ্ছে আজকের তরুণ সমাজ। যে বাঙালি তরুণ সমাজের বীরগাঁথা ইতিহাস রয়েছে সেই তরুণ সমাজই আজ অনৈতিকতার অতল গহ্বরে হারিয়ে যেতে বসেছে।\nউপসংহার : ব্রিটিশ বিরোধী আন্দোলন, বায়ান্নর ভাষা আন্দোলন, ঊনসত্তরের গণআন্দোলন, একাত্তরের মহান মুক্তিযুদ্ধ, নব্বইয়ের স্বৈরাচারবিরোধী আন্দোলন – ইতিহাসের সব প্রেক্ষাপটেই রয়েছে বাঙালির আত্মত্যাগ, বীরত্বগাথা ও যুবসমাজের অবদান। আর এ ঐতিহ্যের উপর ভিত্তি করেই গড়ে উঠেছে বাঙালি সংস্কৃতি। এর উপর অপসংস্কৃতির বিরূপ আগ্রাসন মানেই বাঙালি ঐতিহ্যকে পঙ্গু করে দেওয়া, সমূলে বিনষ্ট করা। তাই এর হাত থেকে তরুণ প্রজন্ম ও সমগ্র জাতিকে রক্ষা করার দায়িত্ব সকল বাঙালির। বিশ্বের তাবৎ সংস্কৃতির ভালো দিক গ্রহণ ও মন্দ দিক বর্জন করেই আমাদের সংস্কৃতিকে সমৃদ্ধ করতে হবে। সংস্কৃতিবান জাতি হিসেবে অবশ্যই আমাদের সকলের লক্ষ্য হওয়া উচিত অপসংস্কৃতির বিরুদ্ধে রুখে দাঁড়ানো।


প্রকাশিত: ১৬:৫০ ১২ অক্টোবর ২০১৯ আপডেট: ১৬:৫৩ ১২ অক্টোবর ২০১৯\nবাংলাদেশে নিযুক্ত ভুটানের চার্জ দ্যা অ্যাফেয়ার্স মি. কিজেং ওয়াং চং বলেছেন, ভুটান বাংলাদেশের প্রতিবেশী বন্ধু রাষ্ট্র। দেশটিতে ভুটানের অনেক শিক্ষার্থী পড়াশুনা করছে। এছাড়া সার্কভুক্ত দেশ হিসেবে দুই দেশের সুসম্পর্ক রয়েছে। তাই দুই দেশের মধ্যে বাণিজ্যিক সম্পর্ক বাড়ানো প্রয়োজন।\nশনিবার সকালে আখাউড়া স্থলবন্দর পরিদর্শন শেষে তিনি সাংবাদিকদের এসব কথা বলেন। তিনি আরো বলেন, আখাউড়া স্থলবন্দর দিয়ে সহজভাবে পণ্য আমদানি-রফতানি করতে সব ব্যবস্থা নেয়া হবে।\nএ সময় উপস্থিত ছিলেন ভুটান হাইকমিশনের থার্ড কাউন্সিলর মি. ডুমিন, এএসপি (কসবা সার্কেল) মো. আব্দুল করিম, আখাউড়ার ইউএনও তাহমিনা আক্তার রেইনা, আখাউড়া স্থলবন্দরের সহকারী পরিচালক মো. মোস্তাফিজুর রহমান, কাস্টমস রাজস্ব কর্মকর্তা মোহাম্মদ আলী, আখাউড়া থানার ওসি রসুল আহমদ নিজামী, স্থলবন্দর ব্যবসায়ী মো. মনির হোসেন প্রমুখ।


ফ্রান্সে মহানবী (সা.) এর অবমাননার প্রতিবাদে ঢাকায় বিক্ষোভ - PBN24PBN24\nফ্রান্সে মহানবী (সা.) এর অবমাননার প্রতিবাদে ঢাকায় বিক্ষোভ\nপ্রকাশিত: সোমবার, নভেম্বর ২, ২০২০ ১২:৪৪ অপরাহ্ণ\nসমাবেশে সংগঠনের মহাসচিব আল্লামা জুনায়েদ বাবুনগরী বলেছেন, ২৪ ঘণ্টার মধ্যে ঢাকায় ফ্রান্স দূতাবাস বন্ধ করতে হবে। ফ্রান্সের প্রেসিডেন্টকে ক্ষমা চাইতে হবে।\nআজ সোমবার দুপুর ১২টার দিকে রাজধানীর শান্তিনগর এলাকায় ‘ফ্রান্স দূতাবাস ঘেরাও’ কর্মসূচি শেষে এক সমাবেশে জুনায়েদ বাবুনগরী এসব কথা বলেন।\nএর আগে বেলা সোয়া ১১টায় জাতীয় মসজিদ বায়তুল মোকাররমের উত্তর গেটে বক্তব্য দেন জুনায়েদ বাবুনগরী। সেখানে তিনি বাংলাদেশ সরকারের উদ্দেশে বলেন, বিশ্বনবী হজরত মুহাম্মদ (সা.)–কে অবমাননার জন্য ফ্রান্সের প্রেসিডেন্টকে মুসলিম বিশ্বের কাছে প্রকাশ্যে ক্ষমা চাইতে হবে। যত দিন ক্ষমা চাইবে না, তত দিন পর্যন্ত ফ্রান্সের সঙ্গে বাংলাদেশের কূটনৈতিক সম্পর্ক স্থগিত রাখতে হবে। তিনি অনতিবিলম্বে মহানবীকে অবমাননার প্রতিবাদে জাতীয় সংসদে নিন্দা প্রস্তাব গ্রহণ করতে সরকারের প্রতি দাবি জানান।\nসভাপতির বক্তব্যে হেফাজতে ইসলামের ঢাকা মহানগরীর আহ্বায়ক আল্লামা নূর হোসাইন কাসেমী মহানবী (সা.)–র অবমাননার ঘটনায় সরকারের নীরবতা নিয়ে প্রশ্ন তোলেন। তিনি বলেন, ফ্রান্সে হজরত মুহাম্মদ (সা.)–কে অবমাননার প্রতিবাদে বাংলাদেশেই সবচেয়ে বেশি প্রতিবাদ হয়েছে। অথচ সরকার নীরব। এই নীরবতার রহস্য কী, জনগণ জানতে চায়।\nএই কর্মসূচিকে ঘিরে আইনশৃঙ্খলা রক্ষাকারী বাহিনী রাজধানীতে সতর্ক অবস্থান নেয়। পুলিশ পুরানা পল্টন, নূর হোসেন চত্বর, নাইটিঙ্গেল মোড়, কাকরাইলে বিচারপতি ভবনে সামনে ব্যারিকেড দিয়ে সব ধরনের যানচলাচল বন্ধ করে দিয়ে মোড়ে মোড়ে অবস্থান নেয়। এ সময় আশপাশের সড়কগুলোয় ব্যাপক যানজটের সৃষ্টি হলে মানুষ দুর্ভোগে পড়ে।\nসমাবেশ শেষে বায়তুল মোকাররম থেকে একটি মিছিল বারিধারায় ফ্রান্স দূতাবাসের উদ্দেশে রওনা হয়। মিছিল আটকাতে আগেই পুলিশ শান্তিনগরে ব্যারিকেড দেয়। কিন্তু হেফাজতের কর্মীরা ব্যারিকেড তুলে নিয়ে মিছিলসহ মৌচাকের দিকে এগিয়ে যান। পরে কেন্দ্রীয় নেতাদের নির্দেশে তাঁরা আবার শান্তিনগর ফিরে আসেন।\nসমাবেশে আরও বক্তব্য দেন মাওলানা আতাউল্লাহ হাফেজ্জী, আহমদ আবদুল কাদের, মাওলানা মাহফুজুল হক, মাওলানা মামুনুল হক, মাওলানা নুরুল ইসলাম, মাওলানা জুনাইদ আল হাবীব, মাওলানা যোবায়ের আহমদ প্রমুখ।